
De-a lungul a treizeci de ani, a căpătat statura unei 
personalităţi internaționale, fiind în prezent 
președintele Corporaţiei Zig Ziglar, cu sediul în 
Dallas, o organizaţie cu peste șaizeci de angajaţi, al 

MULTUMIRI 


Lui Laurie Magers, loialul meu asistent executiv de 
mai bine de douăzeci și unu de ani. 

Ea este personificarea loialității, eficienţei, eficacității, 
muncii asidue și a spiritului de întrajutorare pozitiv și 
vesel. 

Credinţa și devotamentul ei, precum și înţelepciu- 
nea pe care mi-a împărtășit-o de-a lungul anilor m-au 
ajutat să strălucesc mai intens decât aș fi putut s-o fac 
fără ea. 

INTRODUCERE 


Cartea de faţă ar fi putut la fel de bine să se 
numească Alte motive de reflecţie sau Hrană pentru inte- 
lect, ori chiar Îndrumarul vieții zilnice. Acest mic volum 
îți va oferi motive de a zâmbi şi motive de meditaţie, 
precum și informaţii pertinente legate de modul de a-ţi 
spori bucuria de a trăi și eficacitatea ca persoană. 

În această carte distractivă vei putea citi texte menite 
fie să-ți ridice moralul pe moment, fie să-ți amplifice 
speranţa în viitor. Pentru un beneficiu maxim, te sfătu- 
iesc să citești aceste scurte mesaje și apoi să îți adresezi 
următoarele întrebări: 


e Cum pot aplica acest lucru în viața mea perso- 
nală, familială și de afaceri? 

e Pot folosi ceea ce tocmai am citit ca să-mi îmbu- 
nătățesc situaţia financiară? 

e Cunosc persoane care se potrivesc în mod spe- 
cial cu această poveste și care ar avea de câști- 
gat dacă le-aș împărtăși-o şi lor? 


Dacă îţi vei acorda un răgaz de câteva minute să 
răspunzi la aceste întrebări, vei avea posibilitatea să 
pui în practică ceea ce ai învăţat și vei fi motivat să te 


8 ALTE MOTIVE PENTRU A ZÂMBI 


gândești la oamenii alături de care trăieşti și la modul 
în care le-ai putea fi de folos. 

Fără îndoială, cea mai bună utilizare provine din 
faptul că vei împărtăși informaţiile dobândite cu prie- 
tenii și asociaţii. Discuţiile de acasă sau cele pe care le 
purtăm în timpul şedinţelor de la birou ne pot furniza 
anumite avantaje sub forma ideilor. 

Îţi recomand să ţii la îndemână Alte motive pentru a 
zâmbi, deoarece, din când în când, cu toții avem parte 
de perioade mai bune sau mai nefaste în existența 
noastră. E bine să mai ai la îndemână hârtie și ceva de 
scris, astfel încât să poţi nota imediat un gând sau o 
idee declanșată de lectură. Când vei termina de citit 
cartea, vei fi plăcut surprins de numărul ideilor gene- 
rate de aceste mici mesaje simple, graţie cărora vei 
cunoaște o intensificare a bucuriei de a trăi și, foarte 
probabil, a standardului de viaţă. Atunci când te vei 
simți mai fericit și mai împlinit, înseamnă că în mod 
cert ai descoperit Alte motive pentru a zâmbi. 

Eşti ceea ce gândești 


Dacă înveți doar niște metode, vei fi încă- 

tușat de ele, dar dacă înveţi principii, îți 

vei putea concepe propriile metode. 
RALPH WALDO EMERSON 


Titlul de mai sus a fost multă vreme dat uitării. Un 
tânăr entuziast a afirmat că știe că nu este adevărat, 
deoarece, dacă ar fi ceea ce gândește, ar însemna să fie 
fată. Afirmația conţine o mare doză de adevăr, făcân- 
du-ne să ne întrebăm: ce anume ne influențează modul 
de gândire? 

Ceea ce se întâmplă în mintea noastră și oamenii cu 
care ne asociem ne influențează gândirea. Gândirea ne 
influenţează acţiunile. Acţiunile ne influenţează perfor- 
manta. Performanța deţine un rol major în determi- 
narea gradului de succes și de fericire de care vom 
beneficia în viitor. 

Ai fost vreodată la un film și ai râs? Ai fost vreodată 
la un film și ai plâns? Chiar crezi că au pus ceva pe 
scaune ca să te facă să râzi sau să plângi? Desigur, știi 
mai bine care este motivul. Imaginile de pe ecran te-au 
făcut să reacționezi prin râs sau lacrimi. 


ISVI N9S3MW3 W NYa 

Problema este următoarea: dacă un anumit subiect 
ne poate face să râdem sau să plângem, ne poate oare 
determina și să fim utili sau dăunători altora? Două 

„exemple spun că da. Într-unul din episoadele din Zile 
fericite, Henry Winkler, jucând rolul lui „Fonz“, își face 
„permis de intrare la bibliotecă. Asociaţia Bibliotecarilor 
din America a raportat că în urma episodului respectiv 
mai bine de 100 000 de adolescenţi din toată America 
și-au făcut permis pentru bibliotecă. Într-un recent 
show Oprah, firma de confecții The Gap și-a prezentat 
noua linie de jeanși. Nu era vorba de o reclamă plătită; 
era pur și simplu o prezentare a noilor tendinţe. În 
următoarele șaptezeci și două de ore, The Gap a epui- 
zat stocurile de jeanși din toate statele. După cum 
spune senatorul Paul Simon: „Dacă în treizeci de 
secunde vând săpun și în treizeci de secunde vând o 
mașină, atunci în douăzeci și cinci de minute de vio- 
lenţă fascinantă vând violenţă.” 

Mesaj: ai grijă cu ce-ţi hrănești mintea, deoarece asta 
îţi va afecta acţiunile — care, la rândul lor, îţi vor afecta 
viitorul. 


Așa cum a spus odată Groucho Marx: „Cui o să-i dai 
crezare, mie sau propriilor tăi ochi?“ 


Z 


Rezolvarea problemelor 


Nu ai cum să „uiți” gândurile negative — 
poți doar să le îndepărtezi prin imagini 
pozitive. 


Întrebare: îți amintești de vreo zi în care să nu fi avut 
o „problemă“, un motiv de iritare, de dezamăgire, un 
sentiment de înfrângere sau un obstacol oarecare? Ar 
putea să fie vorba de o oprire neprevăzută la benzinărie 
pe care ești nevoit s-o faci deoarece un coleg a mers cu 
mașina ta și a neglijat să-i facă plinul. Sau poate că șeful 
ti-a dat informaţii incomplete despre un proiect impor- 
tant și acum trebuie s-o iei de la capăt. 

Chestiunea esenţială nu o reprezintă problemele; ele 
fac parte din viaţă. Dilema constă în modul în care le 
rezolvi. Ai de gând să lași o simplă problemă să-ți dic- 
teze cum ar trebui să te comporți în restul zilei, cum să 
interacționezi cu alte persoane? Uneori e greu, dar 
pune-ți următoarea întrebare: În ce măsură îmi va schimba 
acest lucru viața în seara asta sau chiar în dimineața asta? În 
majoritatea cazurilor, ai să-ți dai seama că nu prea con- 
tează. Având în minte acest lucru, poți uita de problema 
de moment și poți merge mai departe. 

Concluzie: poți să preiei controlul asupra propriilor 
tale gânduri, acţiuni și emoţii, ceea ce înseamnă că poți 
să deţii controlul asupra vieții tale. Cea mai bună 
metodă de a te ocupa de probleme este de a-ţi reordona 
gândirea, astfel încât să le consideri oportunități de 
dezvoltare sau de maturizare. Este util să-ți amintești 
că dacă nu ar exista probleme puse în slujba ta, șansele 
ca prezenţa ta acolo să nu fie necesară ar fi mari. Tot 
mari sunt și șansele ca, pe măsură ce cresc dificultățile, 
să crească și necesitatea ca tu să fii acolo pentru a le 
rezolva. Acesta este motivul pentru care te afli pe statul 
de plată. 


Nu cu mult timp în urmă, oamenii credeau că semi- 
conductorii erau niște dirijori de orchestră cu normă 
redusă, iar microcipurile niște snackuri foarte, foarte mici. 


(GERALDINE FERRARO) 

Fă loc pentru 
„Unchiul Fără Nume” 


Obţii satisfacerea clientului atunci când 
vinzi o marfă ce nu ajunge la un client 
care mai vine în magazinul tău. 


STANLEY MARCUS 


Numele său era Wally Amos și a pus pe picioare o 
afacere de 100 de milioane de dolari vânzând „Faimoa- 
sele Prăjituri Amos”. Printr-o serie de circumstanțe 
nefericite, şi-a pierdut afacerea. A trecut de la faimă şi 
bani la datorii de un milion de dolari. Mai rău a fost că 
a pierdut dreptul de a folosi numele pe care el l-a făcut 
celebru. Cu toate acestea, nu a pierdut și lucrurile care 
i-au adus iniţial succesul. Și-a păstrat simțul umorului 
și natura extrovertită, optimistă, încrezătoare. După 
cum era de așteptat, a încasat o lovitură urâtă. 

A înființat o nouă companie sub numele de „Wally 
Amos Prezintă Chip'n Cookie”. Revista People a scris 
un articol despre el, iar Fitz & Floyd au făcut un borcan 
Chip'N Cookie. J. C. Penney a scos pe piață păpuși 
Chip'n Cookie. Toată lumea, era încântată de revenirea 
dlui Amos. Toată lumea cu excepția noilor proprietari 
ai „Faimoaselor Prăjituri”. S-a ajuns la proces și, din 
nou, dl. Amos a fost scos din afaceri. Wally spune că a 

ajuns faimos și bogat și a plătit un preț pentru asta. În 
prezent, se află în turneu promovându-și noua carte, 
Man with No Name (Omul Fără Nume), care beneficiază 
de o primire entuziastă. S-a întors, de asemenea, la afa- 
cerea cu prăjituri. Noua sa companie, „Unchiul Fără 
Nume“, a apărut în noiembrie. Evident, reprezintă un 
bun exemplu de persoană care este doborâtă, dar nu 
înlăturată. Ripostează cu aceeași însufleţire și zel pe 
care le-a manifestat și prima dată. Prevăd că îi va merge 
bine. 

Wally Amos este exemplul clasic al omului care se 
ridică mereu de la pământ. Vechea zicală potrivit căreia 
o persoană care nu este înfrântă nu poate fi înfrântă 
este în mod cert valabilă pentru „Unchiul Fără Nume”. 


Ni se spune să păstrăm legătura cu corpul nostru. 
Astăzi, i-am Spus corpului meu: „Ce-ai zice să mergem la 
sală și să facem trei ore de exerciţii grele?“ lar corpul meu 
mi-a răspuns: „FĂ-O și ai să mori.” 

Schimbarea ti-ar putea prii 


Primim alinare de la cei care sunt de 
acord cu noi și evoluăm în urma relației 
cu cei care ne dezaprobă. 


În lumea actuală, plină de transformări sociale și 
corporatiste, siguranţa locului de muncă este de dome- 
niul trecutului. Chiar dacă trebuie să acceptăm faptul 
că schimbarea este inevitabilă, ar trebui să fim con- 
știenţi și de faptul că multe schimbări sunt de natură 
pozitivă, de pe urma lor având de câștigat atât oamenii, 
cât și afacerile. 

Unele lucruri le poți schimba, pe altele, nu. Nu poți 
schimba data la care te-ai născut, locul în care te-ai năs- 
cut, cum te-ai născut sau în ce familie te-ai născut. Este 
de la sine înţeles că dacă te-ai născut alb vei rămâne alb 
și dacă te-ai născut negru vei rămâne negru. Constituie 
o realitate faptul că nu poți schimba niciun singur 
eveniment care s-a petrecut deja. Nu poți schimba o 
șoaptă de ieri. În schimb, ziua de mâine este cu totul și 
cu totul altceva. Dacă ești dornic să-ți schimbi modul 
de gândire astăzi, îți poți schimba viaţa și modul de a 

trăi, astfel încât zilele următoare să fie mai bune și mai 
strălucitoare. 

Exemplu: pe vremea când eram elev la Liceul Yazoo 
City din Mississippi, tenisul de masă era unul dintre 
sporturile mele favorite. Sincer, puteam să-i bat pe 
majoritatea colegilor mei la acest joc. Apoi a apărut un 
puști nou și a început să mă bată cu regularitate. Eu 
foloseam vechea priză cu trei degete; el folosea noua 
priză gen „strângere de mână“. Am crezut că pot juca 
la fel de bine și cu priza de tip „strângere de mână“. 
Rezultatele inițiale au fost dezastruoase. Colegii mă 
băteau măr. Dar, după câteva săptămâni, am început să 
câștig și am reușit în cele din urmă să-l înving pe 
„puştiul cel nou“. Sunt ferm convins că nu aș fi reușit 
dacă nu mi-aș fi schimbat tipul de priză, deși la început 
m-am descurcat mai prost. 

Mesaj: analizează situaţia. Ai ajuns cât de departe 
puteai și te descurci excelent folosind metodele 
actuale? Dacă da, nu-ţi fie teamă să faci doi pași înapoi 
dacă în felul acesta vei putea să înaintezi apoi trei pași. 


Șeful, concediind un angajat: „Priveşte partea bună a 
lucrurilor. Întotdeauna ai spus că vrei să fii un întreprin- 
zător.“ 

Lasă-ți obiectivele 
să-ți depășească priceperea 


Motivația este necesară pentru a schimba 
costumul viselor cu hainele de muncă 
ale realității pe baza obiectivelor generate 
de vis. 


Într-una dintre principalele noastre universități, un 
profesor de economie le-a dat un test studenților săi. 
Testul era alcătuit din mai multe secțiuni cu întrebări, 
fiecare conţinând trei categorii. Profesorul și-a instruit 
studenții să aleagă o întrebare din fiecare secțiune a tes- 
tului. Prima categorie din fiecare secțiune era cea mai 
dificilă și valora 50 de puncte. Cea de-a doua categorie 
a fiecărei secțiuni nu era foarte grea și valora 40 de 
puncte. Cea de-a treia categorie din fiecare secțiune era 
cea mai ușoară și valora doar 30 de puncte. 

După ce au terminat testul și au predat lucrările, stu- 
denţii care aleseseră întrebările cele mai dificile, cele de 
50 de puncte, au primit nota maximă. Studenţii care 
optaseră pentru întrebările de 40 de puncte au fost 
notaţi cu nota nouă, iar cei care aleseseră întrebările de 
30 de puncte, adică cele mai ușoare, au primit nota opt. 
Profesorul nu ținuse cont de corectitudinea răspunsu- 
rilor. Nu e de mirare că studenţii erau nedumeriți și 

l-au întrebat pe profesor după ce criterii le punctase 
lucrările. Acesta s-a lăsat pe spate în scaun și le-a expli- 
cat zâmbind: „Nu vă testam cunoștințele. Vă testam 
obiectivele.“ 

Cred că Browning a fost cel care a spus: „Obiectivele 
ar trebui să-ți depășească abilităţile, dacă nu, atunci la 
ce mai e bun raiul?“ Langston Hughes scria: „Ține cu 
dinţii de visele tale, căci, dacă visele mor, viaţa se trans- 
formă într-o pasăre cu aripile frânte ce nu poate zbura.“ 
Într-adevăr, avem nevoie de vise sau, dacă preferaţi, de 
o viziune. Solomon, cel mai înțelept om care a trăit 
vreodată, a spus: „Fără vedenie de proroc poporul e 
fără stăpân“ (Pilde, 29,18). Helen Keller a fost întrebată: 
„Ce poate fi mai rău decât să fii orb?” A răspuns că ar 
fi de o mie de ori mai rău să vezi excelent, dar să nu ai 
nicio viziune, decât să fii orb, dar să ai acea viziune. 

În ultimii ani ai vieții sale, Albert Schweitzer a fost 
întrebat: „Cum îţi merge, dr. Schweitzer?” Bătrânul 
doctor misionar a replicat: „Vederea îmi slăbește, dar 
viziunea mi-e mai limpede ca niciodată.“ 


Dacă ai vreodată impresia că ești prea mic ca să fii efi- 
cient, înseamnă că n-ai împărțit niciodată patul cu un 
țânțar. ! 

(ANITA RODDICK) 

Să poți ieși din cutie 


Nu creierul este cel mai important, ci 
aspectele care îi imprimă direcția — per- 
sonalitatea, inima, calitățile nobile, ideile 
progresiste. 

DOSTOIEVSKI 


Un număr mare de oameni își fixează obiective limi- 
tate în ceea ce privește speranțele și abilitățile lor. În tot 
acest timp, ei se închid singuri într-o „cutie”. Alexander 
Whortley a mers cu acest proces mai departe și a locuit 
literalmente într-o cutie. Era o minirulotă, de 0,90/1,20 m 
și înaltă de 1,5 m. A locuit acolo până când a murit, la 
vârsta de optzeci de ani. Cutia lui era făcută din lemn, 
avea un acoperiș de metal și îl adăpostea pe el împre- 
ună cu puținele lucruri pe care le deținea. Indiferent de 
locul în care a lucrat, Whortley a ales să-și petreacă 
viaţa în spaţiul acela înghesuit, deși apartamente mai 
mari și mai confortabile erau mereu disponibile. 

Puţini dintre noi locuim într-o „cutie“. Cu toate 
acestea, prea mulți dintre noi avem tendința să ne 
ascundem într-o „cutie“ și să continuăm să facem 
lucrurile în același fel, pentru că „intotdeauna le-am 
făcut așa“. În multe cazuri, timpul și experiența au 
demonstrat că „așa“ este și calea cea mai bună. Totuși, 

te provoc ca din când în când să faci o plimbare lungă 
sau să stai în liniște și să te gândești la modul în care 
faci lucrurile. Întreabă-te dacă nu ar putea exista un 
mod mai bun. Ar putea fi simplificate procedurile? 
Sunt ele necesare? Ar putea fi ele puse în practică cu 
mai puține costuri și într-un mod mai eficient? Pro- 
dusul tău ar putea fi mai lung? Mai scurt? Să aibă altă 
formă? Să fie făcut din alt material? Să aibă altă 
culoare? Uneori, îţi vin idei simple care pot schimba 
lucrurile în mod radical. Întâmplător, unul dintre avan- 
tajele unui mod de viață care să includă dezvoltarea și 
educaţia personală continuă constă în faptul că pe mă- 
sură ce baza de cunoștințe se lărgește și se adâncește, 
modalitatea de abordare și rezolvare a problemelor 
devine mai creativă. 

Un exemplu simplu: ani de zile, sacourile bărbaţilor 
nu au avut un buzunar interior decât în partea dreaptă, 
unde se țineau pixurile și alte obiecte. Într-o zi, cineva 
s-a gândit: Întrucât majoritatea bărbaţilor sunt dreptaci, de 
ce să nu punem un buzunar interior în partea stângă, astfel 
încât să poată duce mâna dreaptă la el pentru a scoate pixul? 
Nu e o chestie monumentală, dar în felul acesta s-a CÂȘ- 
tigat o secundă sau două, ca să nu mai spunem că ideea 
a vândut o mulțime de costume. 


N-ar trebui să ne surprindă că atunci când suntem 
într-un an electoral, aerul e îmbâcsit de discursuri, și 
viceversa. 

(JOSEPH NOLAN, 
autor de discursuri politice) 

Să nu iei niciodată 
o decizie neinspirată 
după o încercare nereușită 


O mare spaimă va pierde întotdeauna în 
fața unei mari credințe. 


În calitate de jucător de golf împătimit, mă uimesc 
uneori acțiunile celui care ratează în mod obișnuit. 
Merge până la minge, ia poziţia de lovire cu crosa în 
mână, își planifică lovitura și trimite mingea la aproxi- 
mativ 190 m în afară și cam la 36 m spre dreapta, unde 
aceasta aterizează în mijlocul unui pâlc de copaci. 
Merge pe jos sau-cu mașina până la minge, se uită la 
deschiderea de 1,8 m și se hotărăște că ceea ce trebuie 
să facă pentru a ajunge la iarbă este să trimită mingea 
la 160 m prin deschizătura respectivă, peste lac, trecând 
de zona cu nisip și atingând astfel ținta propusă. 

Daţi-mi voie să recapitulez scenariul: tocmai a ratat 
binișor prima aruncare cu vreo 55 m, lovind mingea 
din poziția perfectă. Pentru cea de-a doua aruncare, el 
crede că poate să treacă printr-o deschizătură de 1,5 m 
și să facă mingea să se comporte ca atunci când o 
lovește unul dintre principalii favoriţi ai turneului. Cu 
încrederea care decurge de obicei din ignoranță, face 

te provoc ca din când în când să faci o plimbare lungă 
sau să stai în liniște și să te gândești la modul în care 
faci lucrurile. Întreabă-te dacă nu ar putea exista un 
mod mai bun. Ar putea fi simplificate procedurile? 
Sunt ele necesare? Ar putea fi ele puse în practică cu 
mai puţine costuri și într-un mod mai eficient? Pro- 
dusul tău ar putea fi mai lung? Mai scurt? Să aibă altă 
formă? Să fie făcut din alt material? Să aibă altă 
culoare? Uneori, îţi vin idei simple care pot schimba 
lucrurile în mod radical. Întâmplător, unul dintre avan- 
tajele unui mod de viață care să includă dezvoltarea și 
educaţia personală continuă constă în faptul că pe mă- 
sură ce baza de cunoștințe se lărgeşte și se adâncește, 
modalitatea de abordare și rezolvare a problemelor 
devine mai creativă. 

Un exemplu simplu: ani de zile, sacourile bărbaţilor 
nu au avut un buzunar interior decât în partea dreaptă, 
unde se țineau pixurile și alte obiecte. Într-o Zi, cineva 
s-a gândit: Întrucât majoritatea bărbaţilor sunt dreptaci, de 
ce să nu punem un buzunar interior în partea stângă, astfel 
încât să poată duce mâna dreaptă la el pentru a scoate pixul? 
Nu e o chestie monumentală, dar în felul acesta s-a CÂŞ- 
tigat o secundă sau două, ca să nu mai spunem că ideea 
a vândut o mulţime de costume. 


N-ar trebui să ne surprindă că atunci când suntem 
într-un an electoral, aerul e îmbâcsit de discursuri, și 
viceversa, 

(JOSEPH NOLAN, 
autor de discursuri politice) 


Să nu iei niciodată 


o decizie neinspirată 
după o încercare nereușită 


O mare spaimă va pierde întotdeauna în 
fața unei mari credinţe. 


În calitate de jucător de golf împătimit, mă uimesc 
uneori acțiunile celui care ratează în mod obișnuit. 
Merge până la minge, ia poziţia de lovire cu crosa în 
mână, își planifică lovitura și trimite mingea la aproxi- 
mativ 190 m în afară și cam la 36 m spre dreapta, unde 
aceasta aterizează în mijlocul unui pâlc de copaci. 
Merge pe jos sau cu mașina până la minge, se uită la 
deschiderea de 1,8 m și se hotărăște că ceea ce trebuie 
să facă pentru a ajunge la iarbă este să trimită mingea 
la 160 m prin deschizătura respectivă, peste lac, trecând 
de zona cu nisip și atingând astfel ținta propusă. 

Daţi-mi voie să recapitulez scenariul: tocmai a ratat 
binișor prima aruncare cu vreo 55 m, lovind mingea 
din poziţia perfectă. Pentru cea de-a doua aruncare, el 
crede că poate să treacă printr-o deschizătură de 1,8 m 
și să facă mingea să se comporte ca atunci când o 
lovește unul dintre principalii favoriți ai turneului. Cu 
încrederea care decurge de obicei din ignoranță, face 

un pas în faţă, ținteşte și aruncă mingea în lac. Enervat 
și dezgustat, aruncă apoi mingea peste zona cu iarbă 
într-un obstacol de nisip. După alte două lovituri se 
află pe iarbă, de unde execută două lovituri dezas- 
truoase. A continuat o lovitură nereușită cu o decizie 
neinspirată și asta l-a costat. 

Mult prea des, cu toții executăm „lovituri nereușite“ 
(de exemplu, facem o greșeală, abordăm adevărul 
dintr-o perspectivă subiectivă). Apoi intensificăm acea 
„lovitură nereușită“ negând-o, protejând-o, mințind în 
privința ei sau găsindu-i explicaţii logice, în loc s-o 
reconsiderăm cu calm, să recunoaștem greșeala și s-o 
remediem într-o manieră logică, deschisă. 


După cum spune și o glumă de la bursă despre 
investiţiile tale, brokerul face bani, firma brokerului face 
bani, iar două reușite din trei încercări nu e rău. 

Efectele bârfei sunt dezastruoase 


Inimile calde rareori produc capete înfier- 
bântate. 


Auzim deseori glume nevinovate despre bârfă, pre- 
cum aceea cu doi bărbați care stăteau de vorbă, iar unul 
zice: „Nu mai am ce să-ți spun. Ți-am povestit deja mai 
multe decât am auzit.“ Acesta este registrul specific 
tragediei legate de bârfă, care are capacitatea, și a făcut-o 
deseori, să compromită reputaţia unei persoane. Bârfa 
dăunează întotdeauna relaţiilor, și în special celor pe 
care le ai cu persoana despre care bârfești. Spre exem- 
plu, odată ce ai spus ceva neplăcut despre o persoană, 
te vei simți stânjenit în preajma ei, iar relaţia ta cu acea 
persoană va avea de suferit. 

Dr. Adrian Rogers subliniază cu justeţe că înainte de 
a răspândi informaţii ce ar putea fi considerate bârfă, 
trebuie să reflectăm cu atenție la următoarele trei între- 
bări. Numărul unu: sunt adevărate? Dacă pică testul 
inițial, atunci nu trebuie repetate. În al doilea rând, 
chiar dacă sunt adevărate, e neapărat necesar să le spui 
și altora? Vor face cuiva bine? Vor răni pe cineva? N-ar 

fi mai bine să nu le împărtășești și altora? Dacă nimeni 
nu are de câștigat de pe urma lor, atunci cui servește 
repetarea lor? Numărul trei: este un gest frumos? În 
lumea noastră, atât de plină de cinism și scepticism, 
repetarea lor ar fi un gest frumos? N-ar fi mai bine să 
rămână nemărturisite? Te-ai simţi mai bine dacă ai 
repeta aceste informații? Dacă privești lucrurile din 
această perspectivă, șansele de a fi un bârfitor scad în 
mod spectaculos. 

Dacă te gândești la beneficiile reprimării bârfei într-o 
fază incipientă, vei descoperi că sunt substanţiale. Mai 
întâi, nu-ți faci rău singur, ceea ce înseamnă că repu- 
taţia ta rămâne nepătată. Ceea ce este un lucru bun. În 
al doilea rând, nu vei distruge reputaţia altei persoane. 
Ceea ce înseamnă că cercul tău de prieteni va fi mai 
larg. Ținând cont de faptul că nu vrem să ne pierdem 
prietenii, ăsta-i un lucru bun! 


O reuniune de clasă a fost definită ca o oportunitate de 
a te întâlni cu persoane care erau odată de-o seamă cu tine. 

E destul să vrei 


Culmile munţilor sunt sursă de inspira- 
fie pentru lideri, dar drumul spre maturi- 
zare trece prin văi. 


]. PHILIP EVERSON 


Dr. William „Bill“ Ross a fost cu adevărat un om 
deosebit, fiind recunoscut pentru simțul umorului și 
bucuria de a trăi. Manifesta o exuberanţă, o dragoste 
pentru medicină și o grijă față de pacienţi care rareori 
pot fi egalate. Dr. Ron Anderson, de la Parkland 
Memorial Hospital, spunea: „Îl durea atunci când unul 
dintre pacienţii lui murea sau se îmbolnăvea mai rău, 
dar, în același timp, sărbătorea alături de ei însănătoșirea.“ 

A fost ales președinte al Asociaţiei Medicilor din 
Texas în anul 1981 și a primit numeroase onoruri și 
aprecieri. Și-a luat diploma la Universitatea Stephen F. 
Austin și a reușit să absolve Universitatea Texas 
Southwestern Medical School, vânzând pepeni. Și-a 
făcut rezidenţiatul la Parkland Memorial Hospital și 
apoi s-a mutat la San Benito, în Texas. Când a ajuns 
acolo, dr. Ross a fost informat că aveau deja un medic, 
însă el a decis să nu plece. Și-a format clientela într-un 
mod simplu, dar eficient. Când avea de făcut vizite la 

domiciliu, se ducea cu bună știință la casa din dreapta 
adresei corecte și se prezenta. Locatarii îl îndrumau 
spre casa corectă, dar el repeta procesul la casa din 
stânga celei corecte. Trei luni mai târziu, avea o activi- 
tate înfloritoare. 

Dr. Ross a sprijinit transformarea Universităţii Texas 
Southwestern Medical School din Dallas într-un cadru 
de pregătire de prim rang pentru medicii de familie. Cu 
toate acestea, lumea își amintește bine de el din cauza 
primei sale zile de lucru. A ajuns la școală îmbrăcat în 
salopetă și conducând o furgonetă. Ulterior, a afirmat 
că a fost vorba de „două șocuri culturale — al lor și al 
meu“. Cu toate acestea, în spatele acelui comportament 
„provincial“ se ascundeau o minte sclipitoare și 
devotamentul faţă de medicină, la care se adăuga iubi- 
rea pentru semeni, și toate acestea l-au transformat 
într-un punct de reper în lumea medicală. Dacă stai să 
te gândești, calitățile pe care tocmai le-am identificat se 
vor dovedi utile pentru oricine, indiferent de profesia 
pe care o practică. 


Chiar dacă oamenii știu că ar trebui să se poarte fru- 
mos, uneori mai uită. De asta merg la biserică în fiecare 
duminică. 

Vremurile bune de altădată 


Astăzi este ziua de mâine în privința 
căreia erai optimist ieri. Întrebare: ce ai de 
gând să faci astăzi ca să fii la fel de mul- 
umit de ziua de mâine pe cât sperai să se 
dovedească a fi cea de astăzi? 


O glumă cunoscută zice așa: un fost sportiv (sau 
profesor, preot, antrenor etc.) spune râzând: „Cu cât 
îmbătrânesc mai mult, cu atât simt că eram mai bun!” 
Afirmația aceasta conţine mai mult adevăr decât fic- 
țiune, și, într-un fel, asta e bine. Ea indică în mod cert 
faptul că persoana își contemplă trecutul și se gândește 
la lucrurile bune în loc să-și amintească părțile negative 
ale vieţii. Genul acesta de atitudine nu numai că îi 
garantează o viaţă mai lungă, ci, pe deasupra, îi asigură 
una mai fericită și mai sănătoasă! 

Realist vorbind, multe dintre amintirile noastre 
despre „vremurile bune de altădată“ nu au nimic de-a 
face cu faptele. În „vremurile bune de altădată“ de 
acum 150 de ani, durata medie de viață era de aproxi- 
mativ patruzeci de ani. Astăzi, este de aproape şapte- 
zeci. Când eram mai tânăr, poliomielita era un dezastru 
la ordinea zilei. Fiecare părinte se temea de poliomielită 
când își trimitea copilul afară la joacă în timpul lunilor 

fierbinţi de vară. Astăzi, graţie vaccinului, poliomielita 
este rară. 

Mai mult de 80% dintre milionarii din America sunt 
milionari de primă generaţie. Femeile câștigă respect în 
lumea afacerilor, medicinei, științei, educaţiei, sportu- 
lui și în alte domenii care le refuzau accesul până cu 
doar câţiva ani în urmă. În America zilelor noastre, pro- 
centul minorităților cu educaţie superioară și cu pre- 
zență activă în mediile de afaceri este mai mare ca 
niciodată. Nu vreau să sugerez cu asta că toți suntem 
egali, ci afirm că facem progrese. 

Succesul a fost definit ca o călătorie, nu ca o desti- 
nație — trebuie însă să înaintăm în direcția potrivită. În 
ciuda problemelor pe care le avem cu infracțiunile, 
asistența socială, drogurile și violența, sunt puțini cei 
care s-ar întoarce la „vremurile bune de altădată“. Da, 
lucrurile sunt mai bune astăzi decât înainte. Avem pro- 
bleme ca națiune, dar căutăm soluţii în mod activ. Din 
această cauză, „acestea sunt vremurile bune de altă- 
dată”. Îți recomand să te bucuri de ziua de astăzi și să 
privești spre viitor cu optimism și speranţă. 


Liga de baseball a juniorilor din orașul nostru împinge 
lucrurile un pic cam prea departe. Acum încearcă să-mi 
negocieze puștiul cu cei de la Cleveland. 

Până unde 
se va ajunge cu recordurile? 


Succesul unei persoane nu se măsoară în 
realizări, ci în rezistența pe care a întâm- 
pinat-o şi în curajul cu care a continuat să 
lupte împotriva obstacolelor copleșitoare. 


ORRISON SWETT MARDEN 


În 1954, Roger Bannister a parcurs o milă (1,6 km) în 
mai puțin de patru minute, punând pe jar lumea atle- 
tismului. În 1994, Eamonn Coghlan din Irlanda, la 
vârsta de patruzeci și unu de ani, a terminat cursa de o 
milă în mai puţin de patru minute. Oricât de incredibil 
ar părea, Kip Keino din Etiopia a reușit să alerge o milă 
în patru minute și șase sutimi la vârsta de cincizeci şi 
cinci de ani. 

Înainte de anul 1954, peste cincizeci de reviste medi- 
cale publicaseră articole în care se afirma că recordul de 
patru minute pentru o milă nu este posibil. Doctorii 
avertizau atleții în privinţa groaznicelor consecinţe ce îl 
aşteptau pe cel care încălca această barieră „insurmon- 
tabilă“. Între timp, antrenorii din toată lumea își încu- 
rajau elevii cu cronometrele în mână să dea maximum 
de randament — dar să uite de încălcarea „imposibilei“ 
bariere de patru minute. 

Roger Bannister a depășit bariera și a schimbat 
modul de gândire prin performanţa sa. El a refuzat să 
creadă ceea ce afirmau ceilalți pentru că nu voia să-și 
limiteze propriul potenţial. Recordul său a dovedit că 
bariera era de natură psihologică și nu fiziologică. În 
numărul din august 1994 al revistei Runner's World, 
dr. Jerry Lynch afirma că atunci când crezi și gândești 
că poți, îţi activezi motivaţia, devotamentul, încrederea, 
concentrarea și emoția, toate acestea aflându-se în 
strânsă legătură cu performanța. Pe de altă parte, 
„Indiferent dacă gândești că poți sau gândești că nu 
poți, ai dreptate în ambele cazuri”. 

Dr. Lynch afirmă că drumul spre excelența perso- 
nală este înțesat de obstacole. În opinia mea, nu-ți poți 
dezvolta întregul potenţial fără să te lovești de obsta- 
cole dificile. Dr. Lynch mai spune și că nu-ţi poți depăși 
limitele fără să întâmpini momente grele. Trebuie să 
înţelegi că eșecul și pierderile sunt experiențe educa- 
tionale acceptabile, care te pot ajuta să-ți îmbunătăţești 
performanţa. Lucru valabil pentru toate aspectele 
vieții, fie că e vorba de atletism, realizări școlare, afaceri 
sau succes în vânzări. Este adevărat că avioanele și 
zmeiele se înalță cel mai repede atunci când zboară 
împotriva vântului. Tot așa, indivizii cresc mai puter- 
nici din punct de vedere fizic, mental și spiritual atunci 
când sunt „încercaţi“ prin rezistență sau opoziţie. 


Așa cum obișnuia să spună despre echipa lui legen- 
darul antrenor Vince Lombardi de la Green Bay Packer: 
„Fii atent. Te joci cu o muniție vie!“ 

Eșecul este indispensabil succesului 


Nu e nevoie să ajungi în țara viselor prin 
intermediul drogurilor și alcoolului. 


Sfatul potrivit căruia „trebuie să înveţi să pierzi ca 
să poți câștiga“ poate suna ciudat, dar cel care îl afirmă 
a câștigat peste 300 de milioane de dolari. Cifra repre- 
zintă o sumă considerabilă, chiar și în economia actuală. 
lată povestea ei. 

În 1958, Frank și Dan Carney au deschis o pizzerie 
vizavi de magazinul alimentar care aparținea familiei 
lor. Scopul lor era să-și poată plăti colegiul. Nouăspre- 
zece ani mai târziu, Frank Carney a vândut lanţul de 
3 100 de pizzerii numit „Pizza Hut” cu 300 de milioane 
de dolari. 

Sfatul lui Carney pentru cei care încep o afacere 
nouă sună ciudat, dar el își motivează conceptul astfel: 
„Am fost implicat în aproximativ cincizeci de întreprin- 
deri de afaceri și cam cincisprezece dintre ele au avut 
succes. Ceea ce înseamnă că am o medie a succesului de 
aproximativ treizeci de procente.“ Punctul de vedere 
pe care-l susține Frank este următorul: trebuie să fii „la 

aruncare“, dacă vrei să lovești mingea, și, mai impor- 
tant, trebuie să te întorci înapoi la bază după ce înscrii. 

După spusele lui Carney, Pizza Hut s-a bucurat de 
succes pentru că el a știut să înveţe din propriile greșeli. 
Spre exemplu, atunci când încercarea de a extinde afa- 
cerea în Oklahoma City a eșuat, și-a dat seama de 
importanţa locației și a decorului. A învăţat din propria 
greșeală pentru ca viitorul să fie mai luminos. Atunci 
când au scăzut vânzările din New York, a introdus 
ideea inovatoare de blat pufos, care s-a bucurat de un 
succes considerabil. Atunci când pizzeriile locale au 
început să-și împartă cotele de piață, Frank a răspuns 
introducând „pizza în stil Chicago“, și din nou succesul 
nu a întârziat să apară. Faptic, Carney a dat greș de 
nenumărate ori, dar de fiecare dată a făcut în așa fel 
încât eșecurile să se întoarcă în favoarea sa. 

Eșecul este o experienţă familiară tuturor. Întrebare: 
vei permite acelor eșecuri să acţioneze în favoarea sau 
împotriva ta? Dacă vei proceda ca Frank Carney, vei 
folosi eșecurile pe post de experiențe educative. 


Sfat din partea unui guru al investiţiilor: „Trimite-mi 
zece dolari şi-ţi voi spune cum m-am îmbogățit.” Așa că tu 
îi trimiţi zece dolari și el îți trimite înapoi un bilet în care 
scrie: „Mulţumesc. M-am îmbogățit datorită celor ca tine.“ 

Învinge-ţi frica 


Frica este camera obscură în care se deve- 
lopează negativele. 


Frica a fost identificată în mod just cu acrostihul 
False Evidence Appearing Real’ (Falsă Evidenţă 
Aparent Reală). Adevărul este că, dacă ne gândim că 
trebuie să ne temem de ceva, percepția respectivă 
devine cea mai crudă formă de realitate. | 

Un băieţel de clasa a doua'a fost auzit spunând: „E 
ușor să fii curajos când nu ţi-e frică.“ Prin urmare, e ușor 
să vorbeşti despre cum să-ți depășești frica atunci când 
lucrurile de care te temi nu sunt numeroase. Teama este 
în mod cert o realitate pentru majoritatea oamenilor și 
cu toții ne confruntăm cu o frică de ceva anume — poate 
fi vorba de sărăcie, divorţ, respingere, moarte, eșec, vor- 
bitul în public sau teama de a fi ridiculizați. 

Cum ne învingem frica? Mai întâi, trebuie să învă- 
țăm să ne examinăm temerile. Conform revistei Reader's 
Digest, susținerea unui discurs este teama numărul unu 


` Fear (engl.) = frică (n.tr.) 

în ţara noastră. (Ea este, totodată, și o excelentă metodă 
de întărire a încrederii.) Dacă aceasta este teama cu care 
te confrunţi, pune-ţi câteva întrebări: De ce mi-e teamă să 
susțin un discurs? Din cauză că mi-e frică că voi fi respins? 
Dacă da, asta este ceea ce gândesc eu, că voi fi respins? Cred 
ceea ce sunt pe cale să rostesc? Merită ținut discursul meu? 
Sunt mândru de comentariile pe care le voi face? Pe măsură 
ce-ţi vei pune aceste întrebări, teama va începe să scadă 
în intensitate. Ea se diminuează pentru că ţi-ai explorat 
subconștientul prin întrebări, eliminând astfel câteva 
dintre temerile cu care te confruntai. 

Cercetările mele arată că numai trei oameni au murit 
în timp ce țineau un discurs. Întrucât douăsprezece 
miliarde de oameni au supravieţuit și doar trei per- 
soane au murit ținând un discurs, aș zice că e un lucru 
cât se poate de sigur. Dacă ai emoții, gândește-te în felul 
următor: dacă aduci un catâr într-o cameră aglomerată, 
el e atât de calm, încât aproape că adoarme în picioare. 
Un animal de rasă aflat în aceeași situaţie ar fi agitat ca 
o pisică. Dacă ești un pic agitat, bucură-te că ești un ani- 
mal de rasă — nu un catâr. Așadar, înfruntă-ţi senti- 
mentele, ridică-te în picioare și vorbește sigur de tine. 


Un broscoi sună la linia fierbinte a unui medium și i 
se spune: „Ai să cunoști o tânără frumoasă care va dori să 
știe totul despre tine.” „Minunat!“, răspunde broscoiul. 
„O s-o cunoasc la o petrecere?“ „Nu“, răspunde mediu- 
mul, „anul viitor, la ora de biologie.“ 

Calea spre măreție 


Viitorul nu a survenit pur și simplu 
niciodată — el a fost creat. 


WILL DURANT 


Prietenul și colegul meu de curs, Joe Sabah, spune că 
nu trebuie să fii mare ca să începi ceva, dar trebuie să te 
apuci de ceva ca să ajungi mare. Aceasta este o obser- 
vație profundă care se aplică indiferent de domeniul de 
studiu. Îmi aduce aminte de povestea unui tânăr slăbă- 
nog și bolnăvicios, „un adevărat schilod de 44 kg” pe 
vremea când era în liceu. Purta ochelari cu dioptrii 
mari, șepci cu cozoroc și sacouri cu umeri falși. Părerea 
lui despre el era atât de proastă, și grija faţă de felul 
cum arăta, atât de mare, încât a renunţat la școală. 
Viitorul lui nu arăta prea bine. 

Apoi, într-o zi, a participat la un seminar despre 
sănătate. Ceea ce a auzit acolo l-a inspirat, convin- 
gându-l că putea să facă ceva în privința condiţiei sale 
fizice proaste. Își dorea ca viitorul lui să fie mai bun 
decât trecutul, așa că a început un program de exerciţii 
fizice în fiecare zi. Și-a schimbat în mod spectaculos 
obiceiurile alimentare. Ca un rezultat cumulativ al acestor 

acțiuni, și-a modificat încetul cu încetul înfățișarea, 
părerea despre sine, viitorul. 

În 1936, și-a deschis una dintre primele săli de 
fitness din America, pentru că voia să le împărtășească 
și celorlalți beneficiile de care se bucura el. A mers din 
ușă-n ușă în Oakland, California, promovându-și noua 
afacere. Reputația lui este internațională și mulţi se 
referă la el ca la „dl. Exerciţiu“. A devenit un succes 
financiar, dar, ceea ce este mai important, a obținut suc- 
cesul în propria lui viață. Astăzi, el poate depăși perfor- 
manţa unor bărbaţi cu cincizeci de ani mai tineri ca el. 
Faptele sale de forță și rezistenţă ne uimesc pe toți. 

Probabil că v-aţi dat seama deja că mă refer la Jack 
LaLanne. Jack ar fi primul care ar recunoaște că schim- 
barea lui de direcție nu a fost una ușoară. O schimbare 
de direcție majoră nu va fi ușoară nici pentru tine, dar 
avându-l pe Jack LaLanne ca model, poți iniţia proce- 
sul. Urmează-i exemplul și viitorul tău va fi diferit și 
mai bun decât trecutul. Alegerea îţi aparţine. 


Dacă ai o ambiţie măreață, fă un pas cât mai mare în 
direcția îndeplinirii ei, dar dacă pasul nu este decât unul 
minuscul, nu te îngrijora atâta timp cât e cel mai mare 
posibil pentru moment. 


(MILDRED MCAFEE) 

Identifică — și apoi 
rezolvă — problema 


Fereşte-te de soluţiile false sau facile pen- 
tru problemele complexe. Când dai peste 
un impostor, ascunde-te. 


Din fericire, problemele reprezintă un aspect zilnic 
al vieților noastre. Gândește-te la următorul lucru: dacă 
nu ar exista probleme, cei mai mulți dintre noi am fi 
șomeri. Realist vorbind, cu cât ne confruntăm cu mai 
multe probleme și cu cât acestea sunt mai mari, cu atât 
mai valoroși apărem în ochii angajatorului nostru. 

Bineînţeles, unele probleme sunt minore, cum ar fi 
deșurubarea capacului de la sticla de ketchup. Altele 
sunt majore, cum ar fi un copil sau un coleg grav bol- 
nav, care prezintă complicaţii ce par să nu se mai ter- 
mine. Succesul în viaţă vine atunci când învăţăm să 
manevrăm acele probleme de afaceri și de familie cu 
cât mai puțin efort posibil. Directorul executiv de suc- 
ces poate face față provocărilor și poate rezolva pro- 
bleme cu o iuţeală remarcabilă. El ia decizii rapide și 
definitive ca urmare a unor ani de experiență. Femeia 
casnică, cu copii mici, rezolvă tot timpul, cu aceeași 
promptitudine, o mulțime de „catastrofe“. 

Mulţi oameni folosesc în abordarea problemelor 
metode contraproductive: refuză să le recunoască exis- 
tența, îşi neagă responsabilitatea în ceea ce le privește, 
pretind că vor dispărea dacă le ignoră sau sunt pur și 
simplu insensibili. Primul pas în rezolvarea unei pro- 
bleme este să recunoaștem că aceasta există cu adevă- 
rat. Apoi, decidem dacă problema este sau nu respon- 
sabilitatea noastră. Dacă răspunsul este afirmativ, 
trebuie să ne dăm seama cât de gravă sau/și urgentă 
este. După ce am stabilit și acest lucru, fie luăm măsuri 
imediate, în cazul în care problema este simplă și ușor 
de rezolvat, fie elaborăm un plan de acţiune și stabilim 
priorităţile, în cazul în care soluția este mai dificilă și 
necesită mai mult timp. | 

Rezolvarea problemelor devine o parte foarte impor- 
tantă în formarea noastră pe măsură ce devenim maturi 
sau avansăm pe scara ierarhică. Vă sfătuiesc să vă acor- 
dați răgazul necesar pentru a defini corect problema, 
pentru a deprinde abilitatea unei analize rapide, și să 
nu uitaţi că, dacă n-ar exista aceste probleme, poziţia pe 
care o ocupați nu ar fi neapărat una de top. Netezirea 
asperităţilor și rezolvarea problemelor reprezintă 
esența majorității slujbelor. 


Băiețelul către mamă: „Ar trebui să fii mândră că ai 
un copil suficient de curajos ca să vină acasă cu un carnet 
de note ca acesta. De altfel, ştii că nu am copiat.“ 

Reducerea cheltuielilor 
legate de sănătate 


Fă un pic mai mult decât ești plătit să faci. 
Oferă un pic mai mult decât trebuie să 
oferi. Dă-ți silința un pic mai mult decât ai 
vrea s-o faci. Țintește un pic mai sus decât 
crezi că e posibil și mulțumeşte-i Domnu- 
lui pentru sănătate, familie și prieteni. 


ART LINKLETTER 


Conform unor articole de ziar recente, există o 
modalitate nouă și nebănuită de a reduce cheltuielile cu 
asigurările de sănătate. Spitalele pot economisi bani 
frumoși aducând preoți în echipele de intervenţii. Vă 
surprinde? Tot mai multe spitale recunosc că bună- 
starea spirituală poate fi crucială în procesul de vinde- 
care. Reverendul George Frank, directorul centrului de 
îngrijire pastorală de la Victory Memorial Hospital din 
Waukegan, Illinois, spune: „Nu cred că poți să delimi- 
tezi strict aspectele trupești de cele emoționale și spiri- 
tuale. Oamenii sunt oameni întregi. Nu poți trata cor- 
pul fără să existe un impact spiritual sau emoțional.“ 

Știu că scepticii s-ar putea să nu fie de acord cu 
această idee din punct de vedere filozofic, dar eu nu mă 
refer aici la filozofie; eu mă refer strict la fapte. Iar faptele 
sunt următoarele: din 1991 până în 1993, dr. Elizabeth 
McSherry a studiat șapte sute de bolnavi de inimă, 
internați în Centrul Brockton/West Roxbury, Virginia. 

Dr. McSherry este directorul adjunct al unui program 
pentru spitalele Administraţiei Veteranilor care acțio- 
nează pentru a ajuta medicii să controleze costurile și 
să perfecționeze calitatea. Grupul studiat a beneficiat 
de unele dintre cele mai scumpe și mai complicate pro- 
ceduri existente, cum ar fi operaţii bypass, înlocuiri de 
valve și operaţii pe cord deschis. Au fost incluși în 
studiu și veterani aflaţi sub tratament pentru infarcte şi 
boli de inimă cronice. 

Unul dintre grupurile de pacienţi a fost vizitat zilnic 
de un preot. Celălalt grup de pacienţi s-a întâlnit cu un 
preot în medie trei minute pe toată perioada de spita- 
lizare. Studiul a stabilit că pacienţii care petrecuseră cel 
mai mult timp în prezența preoților au fost externați în 
medie cu două zile mai devreme decât pacienţii care nu 
au primit vizite regulate. Dr. McSherry estimează că 
vizitele preotului nu au costat mai mult de 100 de dolari 
de pacient. Cu toate acestea, economiile rezultate în 
urma faptului că pacientul a fost lăsat să plece mai repede 
acasă s-au ridicat la nu mai puţin de 4 000 de dolari pe 
zi. Grupul vizitat de preot a avut și mai puține compli- 
cații postoperatorii. 

Mi se pare o modalitate logică de reducere specta- 
culoasă a costurilor pentru îngrjirea sănătăţii. Aborda- 
rea respectivă ar putea fi o idee bună pentru toate 
fazele vieții noastre. 


Un tip avea o minte fotografică. Din nefericire, n-a 
dus-o niciodată la developat. 

Observațiile unui soldat 


Calitatea de lider este abilitatea de a-i 

convinge pe alții să facă ceea ce vrei tu să 

facă, deoarece vor și ei s-o facă. 
DWIGHT D. EISENHOWER 


Mă bucur de privilegiul de a-l cunoaște pe generalul 
Colin Powell și de a fi fost prezent la o ședință recentă 
de întrebări și răspunsuri cu domnia sa. Consider că 
remarcile sale merită repetate. 

Cineva a întrebat: „Ce v-a învăţat armata?“ Genera- 
lul Powell a răspuns că primul lucru pe care l-a învăţat 
a fost că toată lumea se află la același nivel (graţie tun- 
sorii de care beneficiază toți recruţii). Alte lucruri pe 
care le-a învățat au fost: să se ridice în picioare pentru 
onor și salut, ceea ce insuflă disciplină și supunere; 
să mărșăluiască în formaţie și să funcţioneze ca o parte 
a unei echipe, în timp ce încearcă un sentiment de 
mândrie individuală ca membru al ei; dacă nu mărșă- 
luiește în ritmul celorlalți, consecinţele sunt indezi- 
rabile; dacă își execută bine sarcinile, atât el, cât și plu- 
tonul lui sunt lăudați. 

A subliniat că antrenamentul de bază îi întărește pe 
recruți din punct de vedere fizic și îi face să-și respecte 

propriile corpuri, permițându-le să dea un randament 
mai bun. A remarcat că prima săptămână este, de obicei, 
atât de grea, iar sergentul instructor îi munceşte atât de 
tare, încât majoritatea recruţilor au față de sergent un 
sentiment asemănător urii. Ura pălește însă rapid. În a 
doua săptămână de instrucție, recrutul tipic face tot ce îi 
stă în putinţă ca să fie pe placul sergentului instructor. 
Aceasta este o schimbare de atitudine uimitoare. În 
cazul multor recruți, disciplina se traduce prin iubire și 
grijă faţă de ei, ceea ce pentru unii reprezintă o expe- 
riență nouă. Adevărul este că disciplina înseamnă 
iubire — puteți întreba orice părinte. Disciplina este 
esenţială pentru fiecare individ și crucială pentru 
echipe. Nicio unitate militară nu poate deveni o forță 
de luptă potenţială fără disciplină, și nicio viaţă nu 
poate cunoaște cu adevărat succesul în lipsa ei. 
Criteriile pe care trebuie să le îndeplinești pentru a 
deveni un soldat de succes sau un cetățean de succes 
sunt aceleași. Pentru a funcţiona ca membru al unei 
echipe, trebuie să fim stăpâni pe viața noastră și să 
învăţăm să „facem instrucție”. Toate astea înseamnă că 
putem face ceva în privinţa viitorului nostru. | 


Psihiatrul militar către tânărul recrut: „Care este dife- 
renja dintre un băiat și un pitic?“ „Sunt multe diferenţe“, 
a răspuns recrutul. „Dă-mi un exemplu“, i-a cerut psi- 
hiatrul. „Piticul ar putea fi o fată”, a spus recrutul. 

Speranţa în viitor 


Lucrurile sfârșesc cu bine pentru cei care 
profită din plin de modul în care sfârșesc 
lucrurile. 


Dr. John Maxwell susține că speranța în viitor este 
echivalentă cu puterea în prezent. Motivul este simplu: 
speranța în viitor are un impact dramatic asupra 
modului în care gândești astăzi. Felul în care gândești 
astăzi îți generează performanţa de astăzi, iar perfor- 
manța de astăzi îţi influențează în mod nemijlocit 
viitorul. Dr. Tony Campolo de la Eastern College din 
Pennsylvania afirmă că trecutul este important pentru 
că te-a făcut ceea ce ești în prezent, dar nici pe departe 
la fel de important ca modul în care îţi vizualizezi 
viitorul. EI spune: „Îţi înțeleg problemele din trecut. 
Ştiu că ai fost maltratat în copilărie, ai fost crescut de 
părinţi alcoolici, ai suferit de pe urma falimentului, 
depresiei și/sau alcoolismului. Ai trecut prin unul sau 
mai multe divorțuri. Toate lucrurile acestea sunt eveni- 
mente traumatizante care-ţi afectează modul în care 
gândești și modul în care te comporți.“ Sub nicio formă 
Dr. Campolo nu neagă ponderea trecutului, întrucât 

multe dintre acele evenimente sunt extrem de semni- 
ficative. Cu toate acestea, el susține că, în ciuda tuturor 
acestor lucruri, modul în care îți vizualizezi viitorul 
este extrem de important. 

John Johnson, editor și proprietar al revistei Ebony și 
unul dintre cei mai bogaţi patru sute de oameni din 
America, spune că „bărbaţii și femeile nu sunt îngră- 
diți/limitaţi de locul de naștere sau de culoarea pielii, 
ci de dimensiunea speranţei pe care O nutresc”. 

Împrietenește-te cu trecutul astfel încât să te poți 
concentra asupra prezentului, iar zilele care vin să fie și 
mai bune. Dacă ești familiarizat cu scrierile mele, ti-ai 
dat seama că natura mea este cea a unui optimist — pur 
și simplu nu văd rostul pesimismului. Nu mă refer aici 
la negarea realităţii; ceea ce încerc eu să spun este că 
trebuie să înfruntăm realitatea, dar s-o înfruntăm într-un 
mod optimist. 


Poate că e adevărat că majoritatea oamenilor nu fac 
fată prosperității, dar la fel de adevărat este că majoritatea 
oamenilor nu sunt nevoiţi să se confrunte cu ea. 

„Scaunul“ atitudinii tale 


Recunoașterea greșelii este un început; 
îndreptarea ei este un pas înainte; menţi- 
nerea direcției înseamnă succesul. 


De-a lungul anilor, am avut ocazia să particip la 
câteva mii de ceremonii de aproape toate genurile. Am 
ținut prelegeri în fața unor grupuri de douăsprezece 
persoane și, odată, în fața unei mulțimi de șaizeci de 
mii de persoane. Am observat în mod constant o ten- 
dinţă specifică tuturor tipurilor de public, mai ales în 
cazul organizațiilor comerciale și al conferințelor cu 
membrii de conducere/management. Aproape fără 
nicio excepție, directorii de vânzări ocupă locurile din 
faţă, în funcție de imaginea sau de unghiul scaunelor 
pe care le-au ales. 

Persoanele care „le știu deja pe toate“ sau au impre- 
sia că le știu, ori cele care consideră manifestarea res- 
pectivă o pierdere de timp sau sunt de părere că „au 
mai auzit asta” vor ajunge în mod invariabil cu întâr- 
ziere sau în ultima clipă, total nepregătite. Ele prezintă 
cea mai mare probabilitate să se foiască în scaune, să 
plece înainte de terminarea conferinței sau să vor- 
bească cu persoana de alături. 

Am mai observat că atunci când aceleași persoane se 
duc la un eveniment sportiv sau de divertisment vor să 
aibă cel mai bun loc din sală. În general, ajung cu mult 
timp înainte de începerea spectacolului și se supără 
dacă sunt deranjate după aceea. 

Ceea ce vreau să spun este că, în mare parte, per- 
soanele care se așază în primul rând vin la întâlniri 
educaționale sau de orientare profesională cu așteptări 
sporite. Vin pregătite să înveţe și să noteze tot ce aud. 
Un studiu realizat la Harvard University a demonstrat 
faptul că persoanele care au cel mai mult de câștigat de 
pe urma acestor întâlniri: (a) vin cu speranţa că vor 
dobândi idei deosebite, (b) își iau notițe cu conștiincio- 
zitate și (c) discută cu colegii despre ceea ce au învăţat, 
comparându-și însemnările. În felul acesta, își fixează 
ceea ce au învățat și-și completează punctele care le-au 
scăpat prin intermediul celeilalte persoane. Pe scurt, 
acești oameni sunt niște învingători, deoarece își pro- 
pun să câștige, se pregătesc să câștige și se așteaptă să 
câștige. Iată o bună abordare a vieții. 


Nu pofi fi o prăjitură isteață dacă ai o atitudine sfărâ- 
micioasă. 


(JOHN MAXWELL) 

Concentrează-te 
asupra responsabilităţilor 


Nu putem deveni ceea ce trebuie să fim 
dacă rămânem ceea ce suntem. 


Din când în când, îmi revine onoarea de a vorbi în 
faţa echipelor de fotbal universitare și profesioniste. 
Alteori, mi se oferă șansa să mă adresez antrenorilor de 
la liceele locale sau de la colegii. Într-o astfel de ocazie, 
l-am auzit pe fostul antrenor de la Universitatea Texas, 
John Mackovic, făcând o remarcă interesantă, care cred 
că este valabilă pentru orice domeniu de activitate. 

Mackovic a spus că, atunci când echipa lui se află în 
atac, el este „interesat“ de schema de joc a apărării, dar 
este „extrem de preocupat“ de ceea ce vor face jucătorii 
lui. A observat că, dacă își alegea jucătorii potriviţi, îi 
antrena și îi instruia cum trebuie, și dacă el și secunzii 
lui elaborau un plan bun de joc, atunci era sigur că 
echipa lui va înscrie mai multe puncte decât adversarii. 

Apoi a inversat remarca și a presupus că mingea se 
află la adversari. În cazul acesta, îl interesează jocul și 
planul adversarilor, dar este „extrem de preocupat” de 
poziția apărării lui și de ceea ce vor face jucătorii săi. 

Lecţia aceasta poate fi aplicată indiferent de ocupaţia pe 
care o avem. Arată-te interesat de ceea ce fac ceilalți, dar 
fii extrem de preocupat de propria ta performanţă. Dacă 
colegii tăi de lucru întârzie sau lenevesc, privește acest 
aspect ca pe o oportunitate de a-ţi aduce o contribuţie 
mai mare și de a avansa mai rapid pe scara ierarhică. 

Nu uita, dacă ai o funcţie de conducere, responsabili- 
tatea ta este să alegi oamenii potriviţi, apoi să-i antre- 
nezi și să-i inspiri să-și folosească abilitățile. După cum 
bine spunea Peter Drucker: „Să conduci înseamnă să 
înalți viziunea unei persoane până la niveluri superi- 
oare, să salți performanţa unui om la standarde supe- 
rioare, să clădești o personalitate mai presus de limitările 
sale normale.“ Însușește-ţi acest concept, iar eficacitatea 
ta managerială, ca și performanţa oamenilor tăi se vor 
îmbunătăţi substanţial. 


Îți dai seama dacă o relație devine serioasă atunci când 
fata începe să o întrebe pe mama ei cum se decongelează 
mâncarea. | 

Soluţia este o îmbrăţișare 


Ai grijă de gândurile tale, căci ele vor deveni 
cuvinte. Ai grijă de cuvintele tale, căci ele 
vor deveni fapte. Ai grijă de faptele tale, căci 
ele vor deveni obiceiuri. Ai grijă de obiceiu- 
rile tale, căci ele îți vor forma caracterul. Ai 
grijă de caracterul tău, căci el îți va deter- 
mina destinul. 
MOTTOUL ECHIPEI 
METROPOLITAN MILWAUKEE YMCA 


Poate că am această impresie pentru că soției mele i 
se spune în mod afectuos „Fericita-persoană-care- 
strânge-pe-oricine-în-brațe“. Dacă e ceva care se mișcă, 
ea se oprește în loc și-l strânge în brațe, iar dacă nu se 
mișcă, îl șterge de praf și-l vinde! În orice caz, mai 
există un motiv pentru care cred că îmbrățișarea este o 
soluție. Conform lui Greg Risberg de la Northwestern 
University Medical School din Chicago, printre bene- 
ficiile fiziologice ale îmbrățișării se numără scăderea 
tensiunii arteriale și creșterea nivelului de oxigen din 
sânge. El afirmă că toți avem o anumită „foame a pielii“ 
și că renunțăm la o porțiune vitală a sănătăţii noastre 
dacă nu ne oferim o porţie zdravănă de îmbrăţișări. El 
susţine că patru strângeri în braţe pe zi reprezintă mini- 
mul necesar satisfacerii acelui tip de foame a pielii. In 
ceea ce mă privește, am nevoie de mult mai multe 
îmbrăţișări. Stanley Simon, de la Universitatea din 
Massachusetts, spune că „o îmbrăţișare înseamnă mai 

mult decât simpla demonstrare a afecțiunii. Ea pare 
chiar să conserve sănătatea oamenilor. Pielea este cel 
mai mare organ senzorial al corpului. Dacă este prea 
puțin stimulată, mulţi oameni capătă o senzaţie de 
durere. Sunt cei cărora li se va părea mai greu să se 
însănătoșească și să se menţină sănătoși“. 

Pentru binele vostru, al soţilor, daţi-mi voie să vă 
spun ceva despre soțiile voastre. Ele adoră îmbrăţișă- 
rile, dar nu le suportă atunci când le ignorați toată ziua 
și apoi le oferiţi întreaga dumneavoastră atenție noap- 
tea, după ce se sting luminile. Ele își doresc o îmbră- 
țişare atunci când nu vă gândiţi la nimic altceva decât 
la o îmbrăţișare. Nu-și doresc neapărat ca îmbrăţișările 
să fie îndelungate și, în majoritatea cazurilor, nu vor ca 
ele să fie sugestive sau senzuale. Ceea ce spune, de 
fapt, o îmbrăţișare este: „Te iubesc, îmi face plăcere să 
stau cu tine, ești importantă pentru mine, aștept cu plă- 
cere să petrec mai mult timp cu tine.“ Există o veche 
zicală conform căreia faptele spun mai mult decât vor- 
bele, iar dacă îţi faci timp de câteva ori pe zi pentru a 
primi și a oferi acele îmbrățișări nonsugestive, te vei 
face cu adevărat auzit. Încearcă Și-ai să vezi. 


Când te comporti ca un sconcs, până la urmă cineva 
tot te va mirosi. 

Identificarea soluţiilor 
reciproc avantajoase 


Un învingător este suficient de mare să-și 
recunoască greșelile, suficient de deștept 
să profite de pe urma lor și suficient de 
puternic să le îndrepte. 


JOHN MAXWELL 


Orice problemă are o soluţie, dar cele mai bune 
soluții sunt întotdeauna reciproc avantajoase. În cartea 
sa The Winds of Turbulence (Vârtejuri), Howard Putnam 
spune următoarea poveste. Spitalul Baylor din Dallas 
se confrunta cu o problemă majoră. Nu avea destule 
asistente dispuse să lucreze în weekenduri, pentru că 
acestea voiau să stea cu familiile lor. În același timp, 
însă, conducerea a mărturisit că exista și un număr de 
asistente, în special cele cu copii mici, care își doreau să 
stea cu copiii lor în timpul săptămânii. În majoritatea 
cazurilor, asistentele căsătorite aveau soți care lucrau 
de luni până vineri. Mamele singure aveau o şi mai 
mare nevoie să stea cât mai mult cu copiii lor, așa că 
problema care se punea era foarte simplă: putem să 
satisfacem nevoile tuturor acestor asistente? 

Conducerea și-a pus apoi întrebarea: cum le putem 
ajuta pe aceste mame să obțină ceea ce vor? Cum le 
putem ajuta pe asistentele cu normă întreagă să obțină 

ceea ce vor? Soluţia, după cum arată dl. Putnam, era 
atât de evidentă, încât te întrebi de ce a durat atât până 
să apară. lată ce au făcut: întrucât weekendurile intră în 
categoria muncii suplimentare, au decis să facă sâm- 
băta și duminica ture de douăsprezece ore, ca să obțină 
un total de douăzeci și patru de ore de muncă. Asisten- 
tele respective erau plătite pentru o săptămână întreagă 
de patruzeci de ore, astfel încât cele care puteau să 
obțină un astfel de program erau în culmea fericirii. Pe 
de altă parte, asistentele care nu voiau să lucreze peste 
program sau în weekenduri erau extrem de bucuroase 
că își puteau păstra programul obişnuit. Chiar era o 
situație în care toți aveau de câștigat. Asistentele de 
weekend câștigau, asistentele cu normă întreagă câști- 
gau, iar spitalul și pacienții erau și ei marii câștigători. 

lată o manifestare a conducerii de cel mai bun nivel. 
Mesajul este clar: examinează alternativele; cercetează 
care ar putea să fie problema și întreabă-te următorul 
lucru: este aceasta soluția la problema mea? De cele mai 
multe ori, este. 


Problema mea este că întotdeauna când sunt cuminte 
nu mă vede nimeni. 


(DENNIS, PERICOL PUBLIC) 


Cu toții au reușit în viaţă 


V-a fost acordată cetățenia unei țări cum nu 
mai e alta pe pământ, cu oportunități ce vă 
stau la dispoziție ca niciunde în altă parte a 
lumii. Tot ce vă cerem este să munciti din 
greu; nu vi se va da nimic de-a gata. Folo- 
siți-vă educația și succesul în viață pentru 
a-i ajuta pe cei care încă sunt prizonierii 
ciclurilor de sărăcie și violență. Si, mai pre- 
sus de orice, nu vă pierdeţi niciodată încre- 
derea în America. Vouă vă revine sarcina 
să-i corectaţi erorile, nu să le blamaţi. 
GENERALUL COLIN POWELL 


Astăzi, aș vrea să vorbesc despre o familie deosebită 
din partea centrală a orașului New Orleans, familia 
Lundy-Smith. Susie Mae Lundy și.soțul ei, Willie J. Smith, 
un pastor baptist, au crescut nouă copii reușiți. Con- 
form revistei Fortune, părinţii au oferit un exemplu 
comportamental clădit în jurul devotamentului, cre- 
dinţei și muncii asidue. Fiecare copil a crescut având 
anumite responsabilități. La vârsta de cinci ani, cei şase 
băieți trebuiau să ude cu furtunul și să măture aleea din 
faţa benzinăriei familiei Exxon și a atelierului de piese 
auto. Unul dintre fiii familiei Lundy-Smith, Larry, pro- 
prietarul unui lanț de treizeci și unu de pizzerii Pizza 
Hut, spune că erau conștienți de faptul că ceea ce urma 
să mănânce familia la sfârșitul zilei depindea de ceea ce 
făceau ei în ziua respectivă. Genul acesta de motivație este 
destul de ușor de înțeles — și poate fi foarte eficient. 

Astăzi, Michael este unul dintre directorii executivi 
de la Mobil Oil din Houston; Harold este preşedinte la 
Louisiana's Grambling State University; Mark și 
Wilton sunt consilieri psihiatri în Houston; Nell este 
profesoară de școală primară în Houston; Lloyd este 
vicepreședinte la Goodwill Industries în Beaumont, 
Texas; Jackie este asistentă la urgenţe şi Yolanda este 
contabilă, ambele în New Orleans. Cu toții sunt cetă- 
teni muncitori, productivi și au început să muncească 
de timpuriu. În 1978, toţi copiii au organizat o campa- 
nie de strângere de fonduri de pe urma căreia s-au 
adunat circa 65 000 de dolari pentru construcția bise- 
ricii pe care o conduce astăzi tatăl lor. Acești „copii“ 
le-au mai făcut cadou părinţilor lor paisprezece nepoți 
și trei strănepoți. 

Într-adevăr, s-ar părea că Visul American mai tră- 
iește încă pentru cei dispuși să muncească mult și să 
viseze, mai ales dacă au părinţi care să-i îndrume încă 
de mici. 


Orașul acesta de pe coastă era atât de plictisitor, încât 
atunci când mareea s-a retras, a refuzat să se mai întoarcă. 

„Amândoi suntem 
de aceeași parte a baricadei” 


Adu-ţi aminte că, atunci când te afli pe 
marginea prăpastiei, cea mai bună moda- 
litate de a progresa este să dai înapoi. 


Una dintre poveștile mele favorite vorbește despre 
un băiat care a fost abordat de trei bătăuși cu intenții 
violente. Foarte repede, băiatul a trasat o linie pe 
pământ, s-a dat înapoi câţiva pași, l-a privit drept în 
față de cel mai mare dintre bătăuși și a spus: „Acum, 
treci de partea cealaltă a liniei.“ Încrezător, agresorul a 
pășit peste linie, pregătit să-l snopească în bătaie pe 
prichindel. Imediat, micuțul a rânjit și a spus: „Acum 
suntem amândoi de aceeași parte a baricadei.” 

Din punct de vedere fizic, erau amândoi de aceeași 
parte. Emoţional însă, erau încă separați de o distanţă 
considerabilă. Băiatul mai mic și-a îmbunătăţit șansele 
de a ajunge de aceeași parte din punct de vedere emo- 
tional, folosindu-și prezenţa de spirit și înțelepciunea. 
Aceasta este o combinaţie excelentă pentru a rezolva 
majoritatea situaţiilor de criză, și ea reprezintă un pas 
major în soluționarea problemelor de orice gen. 

Putem identifica lecţiile pe care le pot desprinde pă- 
rinții, managerii și educatorii din această povestioară. 

Mai întâi, indiferent dacă este vorba de o situație pă- 
rinte-copil, manager-lucrător sau profesor-elev, de fapt, 
cu toții se află de aceeași parte a baricadei, și cea mai 
bună cale prin care pot câștiga ambele părţi este ca 
amândouă să iasă învingătoare. În al doilea rând, sim- 
tul umorului se poate dovedi folositor în îndepărtarea 
barierelor de comunicare, prin revelarea naturii umane 
și prin stabilirea unui raport. În al treilea rând, uneori, 
e necesar ca bătăușul (persoana care deține autoritatea) 
să treacă de partea cealaltă a mesei (peste linie). Asta 
permite asociaților, copiilor sau angajaţilor să înțeleagă 
foarte bine că, de fapt, se află de aceeași parte și sunt 
deschiși să asculte idei ce provin de la ambele părți. Cel 
de-al patrulea mesaj constă în faptul că este întotdea- 
una important și în avantajul nostru să ne menţinem 
perspectiva, fiind lipsiţi de prejudecăţi și corecti atunci 
când judecăm viaţa din punctul de vedere al celeilalte 
persoane. 


Bucură-te de copiii tăi cât sunt încă mici şi de partea ta. 

Ea a trecut testul — tu ești în stare? 


E în regulă dacă părăseşti un loc de muncă, 
dar nu ar trebui să renunţi niciodată la 
MUNCĂ. 


O operație chirurgicală complicată nu necesită doar 
un chirurg, priceput, ci și un număr de asistenţi la fel de 
pricepuţi, care să se asigure că totul decurge cum tre- 
buie. Împreună funcționează ca o echipă. Nu există 
nicio persoană, indiferent cât de genială ar fi, care să 
poată executa o operaţie de una singură. 

De curând, într-un centru medical renumit, o nouă 
asistentă-șefă își lua în primire slujba. Avea în subor- 
dine toate asistentele din sala de operaţii. Avea respon- 
sabilitate deplină pentru realizarea tuturor îndatori- 
rilor ce le reveneau asistentelor. Când s-a terminat 
operaţia, chirurgul a spus: „Bun, e timpul să închidem 
incizia. Am nevoie de suturi.“ Noua asistentă-șefă a 
răspuns: „Doctore, ați folosit douăsprezece tampoane; 
nu am scos decât unsprezece.” Chirurgul a asigurat-o 
că toate tampoanele fuseseră scoase și se pregătea să 
coasă. Ea însă a continuat: „Doctore, aţi folosit două- 
sprezece tampoane; nu am scos decât unsprezece.” Cu 

o urmă de iritare în glas, doctorul i-a replicat: „Îmi asum 
întreaga responsabilitate.” În clipa aceea, nervii asisten- 
tei au cedat și se pare că a bătut din picior și a exclamat: 
„Doctore, gândiţi-vă la pacient!” După ce a rostit aceste 
cuvinte, doctorul i-a zâmbit, și-a ridicat piciorul și a 
scos la iveală și cel de-al doisprezecelea tampon. S-a 
uitat la asistentă și a spus: „Ai trecut testul.“ Integri- 
tatea îi fusese pusă la încercare; a trecut examenul cu 
brio. 

Întrebarea este: câți dintre noi, în condiţii identice, 
am fi riscat să-l supărăm pe chirurg, ținând cont de fap- 
tul că exista posibilitatea să fi numărat greșit? Dar asis- 
tenta noastră a simţit că erau în joc viaţa și sănătatea 
pacientului și, fără nicio ezitare, a procedat corect. În 
timp, aceasta este cea mai bună modalitate de a ajunge 
în vârf și de a rămâne acolo. 


Organizatorii de echipe sunt pliculețele de ceai ale 
vieții. Ei acționează atunci când apa este fierbinte. 


(ROGER STAUBACH) 

O filozofie ca model de viață 


Oamenii de succes le spun altora cum să 
se descurce, nu Cum să scape basma curată. 


Înţelepciunea are o istorie veche și ajunge până la 
noi sub formă de exemple, lămuriri, povești, clișee, 
parabole etc. Una dintre cele mai vechi zicale filozofice 
spune că „din lipsa unui cui s-a pierdut un pantof, din 
lipsa unui pantof s-a pierdut un cal, din lipsa unui cal 
s-a pierdut un călăreț, din lipsa unui călăreț s-a pierdut 
un lider, din lipsa unui lider s-a pierdut o bătălie, din 
lipsa unei victorii s-a pierdut un război, din lipsa unui 
plan s-a pierdut o națiune”. 

O variantă a acestei zicale s-ar putea găsi sub forma 
unei antice filozofii chinezești, bogată în înțelepciune și 
adevăr. Ea conţine adevăruri valabile pentru oameni și 
națiuni, indiferent de secolul în care trăim. Una dintre 
aceste nestemate sună în felul următor: „Dacă există 
virtute în inimă, va fi și datorie în caracter. Dacă există 
datorie în caracter, va fi şi armonie în casă. Dacă există 
armonie în casă, va fi și ordine în interiorul națiunii. 
Atunci când există ordine în interiorul națiunii, va fi şi 
pace în lume.” 

Filozofia de mai sus este simplă și profundă. Simplu 
înseamnă „nu complex sau complicat, cum ar fi o 
mașină cu o construcție simplă“. Cred că ești de acord cu 
mine că majoritatea oamenilor apreciază lucrurile sim- 
ple și uşor de înțeles, cum ar fi adevărul și integritatea. 
Cuvântul profund înseamnă „adânc, descendent sau aflat 
departe, în adâncuri, nu superficial”. Profund mai în- 
seamnă și „umil“, de exemplu, venerarea profundă a 
Fiinţei Supreme. E aici o temă de meditație, nu-i așa? 


Oamenii din ziua de azi sunt ignoranţi și din punct de 
vedere geografic, și din punct de vedere economic. Afir- 
maţia trebuie să fie adevărată, altfel de ce i-am auzi mereu 
întrebând: „Unde mi s-au dus toți banii?“ 

Elisabeth îl iubea pe Oscar 


Iubirea este un joc care se poate juca în 
doi — și pe care-l pot câștiga amândoi. 


Poate că titlul acesta n-ar putea ține prima pagină a 
ziarelor, dar mie așa mi se pare. Elizabeth este nepoata 
mea. S-a născut cu un handicap mintal, motiv pentru 
care viaţa îi rezervă multe provocări. O provocare în 
mod special frustrantă a fost frica de câini. Un simplu 
lătrat reușea s-o facă să țipe ca din gură de șarpe. Teama 
era atât de mare, încât Elizabeth refuza să mai meargă la 
plimbare din cauza câinilor care lătrau din spatele gar- 
durilor. Se simțea din ce în ce mai stingheră în lume. 

O schimbare totală s-a produs în ziua în care l-a 
văzut și l-a ținut în braţe pe Oscar, un pui de baset cu 
părul lung. Din cauză că nu avea mai mult de un kilo- 
gram, Elizabeth n-a văzut nicio amenințare în acest 
cățeluș. Era încântată, iar noi eram în culmea fericirii, 
așa că i l-am oferit pe Oscar cadou de ziua ei. Câteva 
luni mai târziu, fiica noastră, Cindy Oates, împreună cu 
Emmitt, imensul câine de aport, auriu, pe care-l folosea 
în cadrul terapiei cu animale de companie, au început 

să lucreze cu Elizabeth. Obiectivul principal al lui 
Cindy era să o facă pe Elizabeth să se simtă suficient de 
relaxată în prezența lui Emmitt încât să-l atingă. A 
reușit acest lucru în scurt timp, astfel că acum Elizabeth 
se simte în largul ei în preajma lui Emmitt, precum și a 
majorităţii celorlalţi câini. 

Calitatea vieţii lui Elizabeth s-a îmbunătăţit consi- 
derabil datorită acestor doi câini, și cazul ei nu este 
unic. În toată țara, animalele de companie — și în spe- 
cial câinii — ajută copiii, adulţii și persoanele în vârstă 
prin intermediul acestui gen de terapie. Terapia cu ani- 
male de companie este unul dintre domeniile cu cea 
mai rapidă dezvoltare din America, iar cererea de câini 
și de instructori care să lucreze cu ei depășește cu mult 
oferta. În zilele noastre, scopul vizitelor făcute de acești 
câini dresați în diverse spitale este de a ajuta pacienţii 
să facă lucruri de care n-au fost în stare până atunci din 
cauza unui accident, a unei dependențe sau a unei anu- 
mite traume. 

Este adevărat că ceilalți îți pot oferi plăcere, dar feri- 
cirea vine atunci când faci tu ceva pentru ceilalţi. Dacă- 
ți permite timpul, implică-te într-un program terapeu- 
tic cu animale de companie. 


Unul dintre motivele pentru care un câine poate fi o 
alinare enormă atunci când te simţi abătut este că el nu 
încearcă să afle motivul proastei tale dispoziţii. 

Sunt C2 și Fără Grăsimi 


Nu uita, ca să fii fericit nu contează cine 
ești sau ce ai. Contează doar ceea ce gân- 
desti. 

DALE CARNEGIE 


Acum câțiva ani, am auzit povestea individului care, 
returnând un apel telefonic, a auzit la celălalt capăt al 
firului vocea operatoarei spunând: „286-7495“. Domnul 
a replicat: „Alo, da, răspund apelului d-lui Anderson“, 
la care operatoarea l-a întrebat: „Cine sunteți dvs.?“ 
Răspunsul lui a fost: „233-9191“. 

S-ar părea că e adevărat faptul că mulţi oameni au 
ajuns să reprezinte simple numere în lumea noastră 
indiferentă, tehnologizată. M-am convins de aceasta de 
curând, atunci când m-am îmbarcat pentru unul dintre 
numeroasele mele zboruri cu avionul. Când i-am arătat 
funcţionarului biletul și permisul de îmbarcare, acesta 
s-a aplecat spre microfon și i-a comunicat stewardesei 
aflată în avion: „C2 este aici”. Nu voia să spună altceva 
decât că aveam locul C2 și că mă aflam la poarta de 
imbarcare. Am izbucnit în râs și i-am spus tipului: „Ei 
bine, e pentru prima oară când am fost identificat cu un 
număr de scaun.“ A zâmbit, şi eu m-am îndreptat spre 

avion, unde m-am așezat, și avionul a decolat. Când a 
venit timpul mesei, stewardesa a început să le enumere 
pasagerilor meniurile disponibile. Când a ajuns în 
dreptul meu, i-am spus: „Cred că eu am un meniu spe- 
cial.” Aceasta s-a întors către altă stewardesă și i-a spus: 
„Dl. Fără Grăsimi este aici.“ Întrucât prefer să mi se 
spună Zig, mă bucur că titulaturile C2 și Fără Grăsimi 
nu s-au prins de mine. 

Mi se pare hilar și, totuși, într-un mod ciudat, un pic 
trist că am ajuns într-un moment în care ne purtăm atât 
de indiferent unii cu ceilalți, de parcă am fi simple 
numere sau litere. Aspectul acesta este mai ales valabil 
astăzi, când fuzionările, reducerea de personal, stan- 
dardizarea, preluările, pensionarea timpurie și falimen- 
tul au generat stres și panică pe piaţa de desfacere. În 
zilele noastre, oamenii au nevoie de speranţă și încura- 
jare, de atenţie și preocupare nedisimulată din partea 
celor cu care avem de-a face în mod regulat. Atunci 
când ne plătim facturile cu un cec sau cu o carte de 
credit, ne place să ni se spună pe nume. Eu nu sunt 
„C2” sau „Fără Grăsimi“, sunt o ființă umană — și la 
fel ești și tu. Hai să ne comportăm ca atare. 


Înţelege că oricine este cineva pentru altcineva înseamnă 
că este cineva. 

Învăluit în fum 


Eșecul ar trebui să ne fie profesor, nu 
gropar. Eșecul înseamnă întârziere — nu 
înfrângere. Este un ocol temporar, nu o 
fundătură. 

JOHN MAXWELL 


Nu cu mult timp în urmă, am văzut două adoles- 
cente drăguțe fumând. Era evident că erau novice în ale 
fumatului. În calitate de tată ce fusese martor la chi- 
nurile prin care trecuseră două dintre fiicele sale încer- 
când să se lase de fumat, aș fi vrut să le țin celor două o 
predică și să le dau un avertisment. Nu am făcut-o, 
deoarece ar fi putut să-mi spună, și pe bună dreptate, că 
nu e treaba mea. În calitate de angajator, le-am privit pe 
cele două fete și am știut că, în mod cert, fumatul le va 
pune în pericol oportunitățile de a obține o slujbă. 
Multe companii nu angajează fumători. Le-am privit ca 
pe niște viitori părinţi și am știut ce efecte va avea fumul 
de țigară asupra copiilor lor, în cazul în care ar continua 
să fumeze și să devină la un moment dat mame. 

Ca membru al unei familii cu doisprezece copii, din 
care doar trei mai trăiesc, mă simțeam tentat să le explic 
celor două fete că toți membrii familiei mele care fuseseră 
fumători erau în acel moment morţi. Diferenţa dintre 

durata de viaţă a unui fumător și a unui nefumător este 
de nouăsprezece ani — iar dacă cei trei membri supra- 
vieţuitori ai familiei mele vor trăi intervalul de timp pe 
care-l prezic vârsta și starea de sănătate generală, dife- 
rența va fi de douăzeci și ceva de ani. 

Da, eram tentat să intervin, dar n-am făcut-o. E impo- 
sibil să nu existe vreo metodă prin care cetăţenii res- 
ponsabili să se poată împotrivi industriei tutunului și 
să o oblige să se retragă din afaceri. Chiar trebuie să 
asistăm la o altă generaţie de copii care cresc în fum? 

Trebuie să-i facem pe politicieni să priceapă că este 
imoral să accepţi contribuţii de la companiile de tutun, 
că într-o bună zi va trebui să dăm socoteală pentru 
atrocitățile pe care le comitem astăzi în ţările subdez- 
voltate prin faptul că exportăm acolo țigări cu miliar- 
dele. Tutunul nostru îi va ucide într-un număr mai 
mare decât o face toată cocaina și heroina care pătrund 
în ţara noastră de la popoarele lor. Că tot a venit vorba 
de ipocrizie sau „râde ciob de oală spartă“, trebuie să 
ne examinăm cu seriozitate propriile noastre valori, 
aici, în această țară măreaţă. Este vorba de un adevărat 
ultragiu internațional. 


„Dacă nu vrei ca adolescenţii să fie tentaţi de apa fier- 
binte, tot ce ai de făcut este să pui vase murdare în ea. 

Un mod ciudat de a-ţi arăta iubirea 


Nu e neapărat necesar ca toți să gândim 
la fel, dar ar trebui ca toți să gândim. 


Girafa este cel mai mare mamifer care naște din 
picioare. Nu înţeleg limba girafelor, dar îmi cam imagi- 
nez ce trebuie să-și închipuie puiul de girafă în momen- 
tul în care se lovește de pământ de la înălțimea aceea 
ameţitoare. Tocmai a ieșit dintr-un cămin călduros, 
moale, în care i se asigurau toate nevoile, confortul și 
securitatea. Și-acum se trezește lovindu-se (comparativ 
vorbind) de un teren tare, rece, neprimitor. 

Aproape imediat după aceea, o traumă nouă se pro- 
duce în viaţa puiului de girafă. În timp ce se chinuie să 
se ridice, Mama Girafă e ocupată „să-l convingă“ să 
stea în picioare. În timp ce el se împleticește pe picioare, 
ea îi dă o lovitură rapidă ca să-l îmboldească să se miște 
mai repede. Abia ce a reușit să se ridice, că Mama îi și 
dă o lovitură năucitoare care-l trimite pe pui înapoi la 
pământ. 

Repet, nu vorbesc limba girafelor, dar mi-l imaginez 
foarte bine pe pui spunându-și: „Hai odată, mamă, 

hotărăște-te! Mai întâi, mă loveşti ca să mă ridic. Apoi, mă 
lovești ca să mă răstorni!“ Foarte interesant, dar odată ce 
puiul e din nou la pământ, Mama Girafă începe iarăși 
să-l lovească și să-l înghiontească până se ridică în 
picioare. 

Procesul acesta se repetă de câteva ori, pentru că 
Mama Girafă își iubește puiul. Sau să fie vorba de 
instinct? Cine poate să spună cu siguranță? Oricum, un 
lucru e sigur: puiul de girafă este o delicatesă pentru 
animalele carnivore, iar ele fac parte din mediul său. 
Mama Girafă știe că singura șansă de supravieţuire 
pentru puiul ei este să fie în stare să se ridice cât mai 
repede în picioare și să fugă din calea pericolului. E 
adevărat că loviturile repetate administrate puiului par 
un mod ciudat de a-și manifesta iubirea. Dar pentru 
puiul de girafă ele reprezintă expresia absolută a 
iubirii. Atenţie: abordarea respectivă nu va funcţiona 
cu siguranță în lumea „oamenilor“, principiul însă 
rămâne valabil. Faci dovada iubirii adevărate atunci 
când procedezi cum e mai bine pentru cealaltă persoană, 
chiar dacă aceasta nu pare să fie de aceeași părere. 


Se spune că așa ceva e imposibil, dar această axiomă 
nu funcționează întotdeauna. | 


(Legenda baseballului, Casey Stengel 
în EXECUTIVE SPEECHWRITER NEWSLETTER) 

Micuta persuasivă 


Cele mai bune cadouri sunt împachetate 
în iubire și legate cu panglici sufletești. 


La câteva zile după nașterea celei de-a doua fiice a 
mea, a trebuit să plec într-o călătorie în Carolina de Sud, 
părăsind casa noastră din Knoxville, Tennessee. Pe dru- 
mul de întoarcere, o furtună de zăpadă iscată din senin 
ne-a blocat peste noapte, pe mine și pe alți câteva sute 
de automobiliști, în mijlocul șoselei. Din fericire, eu am 
rămas în pană exact în spatele unui călduros autobuz 
Greyhound. Şoferul a fost drăguţ și mi-a dat voie să-mi 
petrec noaptea în autobuz. A doua zi de dimineaţă, 
autostrăzile au fost curățate și am ajuns acasă. 

Abia ce parcasem mașina și intrasem în casă, că soția 
mea m-a anunţat că ne mai trebuiau câteva lucruri pen- 
tru nou-născuţi. Mi-am pus din nou haina groasă pe 
mine și tocmai mă îndreptam spre ușă când Susan, fiica 
mea în vârstă de aproape patru ani, mi-a spus: „Tăti- 
cule, ia-mă cu tine.“ l-am explicat că vremea e urâtă, că 
nu aveam să lipsesc decât câteva minute și că ar fi mai 
bine pentru ea să rămână acasă. Ea însă mi-a răspuns 

așa cum numai un copil de patru ani poate s-o facă: 
„Dar, tati, o să-mi fie așa de urât singură.“ I-am spus: 
„Nu, păpușă, mama ta e cu tine, și la fel și noua ta 
surioară, și mai e și Lizzie (adică bona care stă la noi).“ 
Atunci, Susan s-a uitat la mine și mi-a spus: „Bine, tati, 
dar mie o să-mi fie urât fără tine.” Nu mai e cazul să vă 
spun că în ziua aceea Susan a mers cu mine la magazin. 

Privind în urmă, îmi dau seama că situaţia de mai 
sus este un exemplu de persuasiune la cel mai înalt 
nivel — direct din inimă, fără prefăcătorii și fără niciun 
subterfugiu. Într-un mod direct și simplu, Susan m-a 
făcut să mă simt important — în lipsa mea, urma să se 
simtă singură. Părerea mea e că dacă vom juca cinstit, 
vom vorbi din inimă și vom fi deschiși și direcți cu 
oamenii, abilitățile noastre de comunicare se vor îmbu- 
nătăți în mod spectaculos, iar capacitatea noastră de 
convingere va crește. 


Nimeni nu și-a pierdut vederea pentru că a privit 
partea bună a lucrurilor. | 

Optimismul absolut 


Personalitatea are puterea de a deschide 
uși, dar e nevoie de caracter ca să le ţii 
deschise. 


Majoritatea oamenilor consideră că sunt un optimist 
pentru că afirm râzând că mi-aș cheltui ultimii doi 
dolari pentru a-mi cumpăra o borsetă pentru bani. Aș 
avea chiar curajul să mă aventurez în căutarea lui 
Moby Dick într-o barcă cu vâsle, și mi-aș lua și sosul 
tartar cu mine! Cu toate acestea, trebuie să mărturisesc 
că nu mă compar nici pe departe cu doamna optimistă 
prin excelenţă care locuia într-un azil de bătrâni. Într-o 
zi, un domn prezentabil a venit și el să locuiască la azil. 
Întâmplător, în prima zi, au stat unul în fața celuilalt în 
timpul mesei. După câteva minute, domnul a început 
să se simtă stânjenit din cauză că doamna îl privea cu 
insistenţă. În cele din urmă, și-a exprimat disconfortul 
și a întrebat-o de ce îl privea cu atâta insistenţă. 
Doamna i-a răspuns că îl privea fix pentru că îi amintea 
atât de mult de cel de-al treilea soț al ei — aceeași con- 
duită, același zâmbet, aceeași înălțime, greutate —, 
totul era identic. Domnul i-a răspuns șocat: „Al treilea 

soţ! Dar de câte ori ați fost măritată?” Doamna i-a răs- 
puns zâmbind: „De două ori.” Mda. Ăsta da optimism! 

Trebuie să mărturisesc că și eu sunt un optimist 
pragmatic. Îmi place la nebunie povestea domnului 
care se afla în vizită la Mann Center for the Performing 
Arts din Tel Aviv. Ghidul îi arăta componentele struc- 
turii incredibile. Fațada de piatră era inimaginabil de 
frumoasă. Tapiseriile de pe pereți, picturile și incrus- 
tațiile de aur erau absolut minunate. În cele din urmă, 
turistul a spus: „Presupun că locașul acesta a fost numit 
astfel după Horace Mann, renumitul scriitor?” Ghidul 
i-a răspuns zâmbind: „Nu, l-am numit astfel după 
Frederick Mann din Philadelphia.” Turistul a întrebat: 
„Frederick Mann? Ce a scris?” La care ghidul i-a răs- 
puns: „Un cec.” Ei, da, asta înseamnă să fii pragmatic! 

Poate e interesant de știut că Noah Webster Dictionary, 
din 1828, defineşte persoana optimistă în termeni 
măgulitori, dar nu pomenește nimic de pesimist. 
Cuvântul pesimist nu exista în vocabularul de la vremea 
aceea. El este o „invenţie“ modernă, pe care consider că 
ar trebui să o „dez-inventăm”. Te sfătuiesc să devii un 
optimist — cu alte cuvinte, un pragmatic. 


Fă-ţi prieteni înainte de a avea nevoie de ei. 

Trei variante ale aceleiași povești 


Nefericirea ta nu se datorează nevoii de 
bani, de poziție socială, de faimă sau de 
vitamine. Ea nu se datorează unei dorințe 
de ceva din afara ta, ci unei dorinţe de ceva 
din lăuntrul tău. Ai fost conceput pentru 
fericirea perfectă. Nu-i de mirare că tot ceea 
ce este fără Dumnezeu te dezamăgește. 
FULTON SHEEN 


Mama îmi spunea adesea: „Fiecare poveste are trei 
variante — varianta ta, varianta lor și varianta corectă.“ 
De-a lungul anilor, am ajuns la concluzia că, de cele mai 
multe ori, mama avea dreptate. De câte ori, atunci când 
auzim prima relatare a unei întâmplări, ni se pare că 
cineva este vinovat fără nicio urmă de îndoială? Mai 
târziu, auzim și „cealaltă variantă a poveștii“, și ne răz- 
gândim în totalitate. „Nu te pripi cu concluziile“ este 
un sfat bun. | 

Un exemplu tipic este o întâmplare care a avut loc 
de curând la compania noastră. Un angajat mi-a rapor- 
tat un incident în care nu fusese implicat direct, dar pe 
care-l auzise „prin gaura cheii“. Evidenţa părea să-l 
incrimineze pe unul dintre membrii principali ai echi- 
pei, care comisese o eroare de judecată gravă. Cu toate 
acestea, după ce am discutat cu cei implicaţi direct și 
care dețineau toate informaţiile relevante, imaginea s-a 
modificat dramatic. 

După cum a reieșit, existau trei variante. Fiecare era 
corectă, dar informațiile esenţiale erau incomplete. 
Asta a dus la concluzia originală, eronată, potrivit 
căreia fusese comisă o greșeală gravă. Ceea ce lipsea era 
vechea adăugire a lui Paul Harvey, „restul poveștii“, 
care a validat faptul că existau trei variante. | 

Te sfătuiesc, mai ales dacă ocupi o funcție de con- 
ducere sau una care implică luarea de decizii în ceea ce 
privește alte persoane, să asculți cu atenţie ceea ce îţi 
transmite mesagerul. Nu lua nicio hotărâre, nu face 
nicio promisiune, nu emite nicio judecată până când nu 
vei fi auzit și cealaltă variantă a poveștii. Procedează 
astfel și vei câștiga mai mulţi prieteni și vei influența 
mai mulți oameni. 


Majoritatea oamenilor care-și blestemă soarta nu se 
gândesc niciodată să-și pună la îndoială judecata. 

Tăticule, tu chiar poți să-l alegi 
pe soţul fiicei tale 


Dacă ceea ce gândești nu-ți afectează 
modul de viață, înseamnă că nu este ceva 
foarte important. 

DICK NOGLEBERG 


Să nu mă înţelegi greșit. Nu vreau să-ți sugerez să 
parcurgi ziarul sau să te plimbi prin cartier în căutarea 
celui pe care îl consideri potrivit să devină soțul fiicei 
tale. Dar aş vrea să subliniez, în schimb, că o ajuţi efec- 
tiv pe fiica ta să-și aleagă viitorul soț. Procesul începe 
atunci când fetiţa ta stă fericită în braţele tale sau se 
joacă cu tine de-a căluțul. Adevărul este că prima infor- 
maţie pe care o dobândesc fiicele noastre despre relaţi- 
ile cu sexul opus provine de la taţii lor. Ceea ce o înveţi 
pe fata ta despre felul în care se poartă bărbaţii cu 
femeile devine piatra de temelie a speranţelor ei. Dacă 
îţi tratezi soţia cu politețe şi respect, fiica ta va reține 
acest aspect în banca ei de amintiri ca reprezentând 
modul în care ar trebui să fie și ea tratată de viitorul soț. 

Atunci când fiica ta vede că o iubești pe mama ei și 
că o tratezi cu respect, ajunge să înțeleagă că acesta este 
modul în care ar trebui să-și trateze bărbaţii soțiile. În 
caz contrar, dacă te vede abuzând de mama ei, învață 


76 ALTE MOTIVE PENTRU A ZÂMBI 


că acesta este modul în care bărbaţii se poartă cu 
femeile, așa că nu o miră — chiar dacă e evident că nu-i 
face plăcere — dacă, la rândul ei, este abuzată de soţ. 
Acest lucru este în mod special valabil dacă se întâmplă 
încetul cu încetul, pe perioada procesului de curtare, 
înrăutățindu-se progresiv după ce s-a măritat. 

Când m-am însurat eu, unul dintre lucrurile pe care 
soacra mea i le-a spus soției mele a fost: „Ai încheiat un 
târg pe viață, dar dacă va abuza vreodată de tine, să știi 
că te așteaptă o casă la care să poți să te întorci.“ Cul- 
mea coincidenței, același lucru l-am spus și noi copiilor 
noștri. Procedând astfel cu una dintre fiicele noastre, e 
posibil s-o fi ajutat — pe ea, dar și pe noi — să evite o 
greșeală tragică. 

Așadar, tăticule, ceea ce vreau să spun este că dacă 
îți iubești fetița, poartă-te cu ea și cu mama ei cu respect 
și demnitate. Dacă ai să faci așa, ai mari șanse ca fiica ta 
să-și aleagă soţul cu înțelepciune. De fapt, probabil că 
acesta se va dovedi a fi exact tipul pe care l-ar fi ales 
„bătrânul ei tată. 


Vanitate — Oamenii n-ar trebui să uite sfatul mamei 
balenă către puiul ei: „Adu-ţi aminte, nu poți fi înțepată 
de harpon decât atunci când faci valuri“. 

lată de ce sunt un fan al Cercetașilor 


Cel mai bun indiciu despre caracterul 
unei persoane este: (a) modul în care se 
poartă cu oamenii care nu-i pot face 
niciun bine și (b) modul în care se poartă 
cu Oamenii care nu pot riposta. 


Pe 26 septembrie 1993, B. J. Russel, din Spokane, 
Washington, în vârstă de cincisprezece ani, și tatăl lui, 
Don, împreună cu un prieten, Dave Hibb, mergeau pe 
motociclete. Mergeau în șir indian, cu opt kilometri pe 
oră, pe un drum lateral plin de denivelări. Dave încheia 
șirul. Deodată, B. J. și tatăl lui au auzit un zgomot put- 
ernic, urmat de un țipăt de durere. Dave intrase într-un 
dâmb şi se răsturnase. Motocicleta căzuse peste el, cu 
motorul încă pornit și cu benzina curgând din rezervor. 
B. J. a dat motocicleta la o parte și a văzut că genun- 
chiul stâng al lui Dave era grav fracturat și că băiatul 
tremura spasmodic din cauza durerii. În momentul 
acela, tatăl lui B. ]. a plecat înapoi pe drumul care dura 
patruzeci și cinci de minute ca să recupereze camioneta 
lui Dave. Cât timp a lipsit, B. J. a folosit tehnicile învă- 
tate la Cercetași, punând o atelă la piciorul rănit al lui 
Dave. A folosit ramuri căzute pe jos și o bucată de 
sfoară pe care o avea la el, aducând rotula în poziția 

corectă. Apoi l-a ajutat pe Dave să se dea la o parte din 
mijlocul drumului, i-a dat puţină apă și l-a liniștit cât 
de bine s-a priceput. Mai târziu, la spital, doctorul a 
spus că genunchiul lui Dave fusese deja restabilit grație 
atelei lui B. J. 

Ceea ce este fascinant la această poveste este faptul că 
era vorba de o excursie de plăcere în care erau implicați 
un tată, un fiu și un prieten al acestuia. Când s-a produs 
accidentul, mulțumită celor deprinse la Școala de 
Cercetași, B. ]. a fost capabil să facă cele necesare pentru 
a-i ușura puţin suferinţa lui Dave și pentru a accelera 
procesul de revenire a genunchiului la stadiul de vinde- 
care, reducând astfel timpul necesar pentru refacere. 

În vremurile de azi, este extraordinar să știi că atât 
familiile cu un singur părinte, cât și cele cu ambii pă- 
rinți au la dispoziţie un loc în care pot merge pentru a 
descoperi un minunat model de distracţie și dezvoltare 
a caracterului pentru copiii lor. Gândește-te la asta și 
dacă ai un copil între nouă și optsprezece ani, implică-te 
în Organizaţia Cercetașilor. 


Un turist a prins un pește atât de mare, încât și-a dis- 
locat ambii umeri descriindu-l. 

Încearcă — și poate ai să reușești 


Toată lumea aude doar ceea ce înţelege. 
GOETHE 


Îmi place la nebunie povestea doamnei de nouăzeci 
de ani care, întrebată fiind dacă poate să cânte la pian, 
a răspuns că nu știe. „Cum adică, nu știți?”, a fost între- 
bată. Doamna a răspuns zâmbind: „Nu am încercat 
niciodată.“ Acesta este un răspuns bun, care sper că-i 
va face pe unii să caşte bine ochii, urechile și mintea. 
Multă lume are talente de pe urma cărora n-a profitat 
niciodată, pentru că nu „a încercat“ niciodată să facă un 
anumit lucru. 

Aproape toată lumea cunoaște numele lui Nat „King“ 
Cole. El a fost unanim admirat pentru vocea sa fru- 
moasă, mătăsos-catifelată. Putea să cânte balade așa 
cum puţini au făcut-o vreodată. Ceea ce mulţi nu reali- 
zează este că și-a început cariera ca pianist. Într-o 
noapte, la Clubul West Coast, interpretul care urma să 
cânte era bolnav, iar patronul a întrebat de el. Când 
Cole i-a răspuns că este bolnav, proprietarul i-a replicat: 
„Dacă nu există cântăreț, nu veți fi plătiţi.“ În noaptea 

aceea, Nat „King“ Cole a devenit cântăreţ. Restul este 
doar istorie. 

În primii șapte ani ai carierei sale, Will Rogers a exe- 
cutat mersul pe frânghie. Era un adevărat cowboy și un 
bărbat „dintr-o bucată“. Hipnotiza publicul cu scama- 
toriile sale. Într-o seară, cineva din sală i-a adresat o 
întrebare. Răspunsul său nevinovat a generat o porție 
zdravănă de râs. Apoi altcineva a pus o întrebare, iar 
răspunsul lui Rogers a fost din nou hilar. În seara aceea 
s-a lansat cariera sa de comic. A fost însă mult mai mult 
decât un simplu comic. Avea acea înțelepciune simplă 
care nu doar încuraja și amuza, ci și oferea oamenilor 
informații și inspiraţie pe care le puteau folosi în viaţa 
de zi cu zi. 

Mesaj: poate că nu ești în stare să cânţi o melodie, să 
mergi pe frânghie sau să oferi sfaturi amuzante, fără 
pretenţii, dar cu siguranţă există un cântec pe care-l poți 
cânta și vreo abilitate ce trebuie elaborată și folosită. 

Sugestie: data viitoare când te întreabă cineva dacă 
poți face ceva ce n-ai mai făcut până atunci, nu răs- 
punde automat „nu“. Gândește-te puţin. Poate că ar 
trebui să încerci. Cine știe? Poate că ai talente pe care 
nu le-ai descoperit încă. | 


În orașul în care am crescut, lucrurile se mișcau cu o 
asemenea încetineală, încât dura două ore să te uiţi la 
emisiunea Șaizeci de Minute. 


. (KEN DAVIS) 

Prima impresie 


Cel care iese învingător din lupta cu cei- 

lalți este puternic, dar cel care câștigă o 

bătălie cu sine însuși este atotputernic. 
LAO-TZU 


E adevărat că doar o singură dată putem să facem o 
primă impresie. În ciuda acestui lucru, lumea afacerilor 
americane e plină de secretare care nu sunt nici dră- 
guțe, nici politicoase, nici joviale, nici măcar înțelegă- 
toare. Multe companii par să creadă că oricine poate 
„răspunde la telefon“. Deși este adevărat că oricine 
poate să învețe mecanismul de a răspunde la telefon, 
impresiile de durată în privința genului de companie 
pe care o deții se formează — mai ales în cazul celor 
care apelează pentru prima oară — după modul în care 
se răspunde la telefon. 

Nu de mult, am primit o scrisoare interesantă de la 
unul dintre furnizorii noștri. Este vorba de un director 
de vânzări din cadrul corporației unde lucrează. Cu un 
entuziasm debordant, el a relatat cum, atunci când a 
telefonat prima oară la compania noastră, cea care i-a 
răspuns la telefon a fost Lou, iar la cel de-al doilea apel, 

secretara care i-a preluat apelul a fost Barbara. Comen- 
tariul lui a fost următorul: „Domnule, trebuie să vă 
mărturisesc că marea majoritate a vieții mele de adult 
am avut de-a face cu tot soiul de apeluri telefonice și 
niciodată până acum nu mi s-a răspuns într-o manieră 
atât de jovială și de plăcută. Dacă primele voci pe care 
le auzi într-o companie îţi determină primele impresii 
despre ea, atunci dumneavoastră, domnule, aveți o 
companie de prima clasă. Trebuie să vă felicit pentru 
calitatea și pregătirea personalului dvs.” 

Dacă ţi-am povestit acest incident, nu am făcut-o ca 
să mă laud singur, ci doar din dorinţa de a-ţi reaminti 
că, de fiecare dată când sună telefonul (la serviciu sau 
acasă), aceasta constituie o oportunitate ca persoana de 
la celălalt capăt al firului să-și formeze fie o impresie 
bună, fie una proastă. E inutil să mai spun că afacerile 
se construiesc pe baza impresiilor favorabile. E ade- 
vărat că în rest trebuie să te descurci cum poţi mai bine, 
dar începutul este crucial. În lumea noastră tehnolo- 
gizată și mereu grăbită, îți recomand cu insistenţă să-ți 
determini oamenii să presupună că următorul apelant 
reprezintă cea mai bună oportunitate pentru companie, 
iar ei trebuie să fie drăguţi, veseli, politicoși și entuziaști. 


Profesorul către părinte: „Vestea bună este că fiul dvs. 
are o mulțime de idei inovatoare... Vestea proastă este că 
toate sunt legate de ortografie.“ 

Perseverența 
și un suflet generos = succes 


Triumful și înfrângerea nu se află în zarva 

unei străzi aglomerate, nici în strigătele și 

aplauzele mulțimii, ci în noi înșine. 
HENRY WADSWORTH LONGFELLOW 


În tinerețe, lui Joe Craven i-a venit ideea să înființeze 
un atelier de olărit. A construit un cuptor de ars mo- 
dern, însă nu a reușit să-l pună în funcțiune. După ce a 
încercat de câteva ori, a trebuit în final să-și recunoască 
înfrângerea. S-a dat bătut și a cerut ajutor. Printr-o 
„coincidență“, a doua zi de dimineaţă, doi domni din 
Texas care auziseră de cuptorul lui au cerut să-l vadă. 
Joe a încuviinţat fără nicio tragere de inimă, spunându-le 
că nu funcționează. Unul dintre ei a replicat că tocmai 
se întorsese din Germania, unde se folosea această teh- 
nologie, dar că era surprins să o găsească și în Statele 
Unite. I-a împărtășit câteva dintre procedurile pe care 
le învățase acolo și Joe a acceptat să acorde o șansă 
acelui concept. Și a funcționat! Astăzi, Craven Pottery, 
aflată în Commerce, Georgia, are o afacere de peste 
35 de milioane de dolari anual și 320 de angajaţi. 

În vara anului 1994, Doug Segars, asistent manager 
la Craven Pottery, a primit o ofertă foarte tentantă din 

partea altei companii. Lucra la Craven de foarte mulți 
ani, dar simţea că se ivise o oportunitate de avansare 
în carieră. 

Joe Craven i-a organizat o petrecere de rămas-bun și 
Doug a plecat cu binecuvântarea și încurajarea tuturor. 
Cu două zile înainte de a pleca la noul loc de muncă, 
soția lui Doug și cele două fiice ale sale au avut un acci- 
dent de mașină. Una dintre fete a fost grav rănită și a 
rămas în comă timp de trei săptămâni. 

Joe era conștient că tragedia îi anulase probabil lui 
Doug oportunitatea de a mai pleca, așa că i-a transmis 
că, indiferent ce s-ar întâmpla, îl aștepta o slujbă la 
Craven când avea să se termine totul. Astăzi, Doug 
ocupă postul de coordonator de vânzări la Craven 
Pottery. Datorită faptului că Joe îi luase de pe umeri 
povara viitorului său financiar, Doug a putut să-și 
îndrepte atenţia asupra priorității sale principale, adică 
familia. E bine să știm că au mai rămas câțiva „băieți 
buni“ în lume. Băieţii buni (și fetele bune) sunt adevă- 
rații câștigători. 


Nu ești terminat când eşti învins, esti terminat când 
abandonezi. 

De ce te afli acolo unde te afli 


Liberul arbitru — și nu întâmplarea — 
determină destinul uman. 


Cu mulţi ani în urmă, pe când eram un tânăr confe- 
renţiar aspirant, am auzit vorbind un orator mai în 
vârstă, a cărui declaraţie filozofică era că te afli unde te 
afli pentru că acesta, și nu altul, este locul în care îţi 
dorești să fii. M-am gândit la afirmaţia lui, am decis că 
este „înțelepciunea secolului“ și am inclus-o în propri- 
ile mele prezentări. O serie de evenimente care au sur- 
venit în perioada următoare m-au convins că afirmația 
lui nu era valabilă și pentru mine. Eram falit, aveam 
datorii și mă aflam cu moralul la pământ. Îmi doream 
să am bani și să fiu optimist în privinţa viitorului. 

S-a dovedit clar că mă aflam unde mă aflam din 
cauza deciziilor și alegerilor pe care le făcusem în viaţă. 
Luasem acele decizii pe baza informaţiilor pe care le 
dețineam, multe dintre acestea dovedindu-se eronate. 
Realitatea este că dacă primesc indicații greșite pentru 
a ajunge din „Punctul A“ în „Punctul B”, nu voi ajunge 
în Punctul B dacă nu schimb direcţia. La fel de adevărat 

este că dacă primesc indicații greșite pentru a ajunge de 
la faliment la prosperitate, nu voi ajunge în locul în care 
îmi doresc să fiu. 

O hotărâre importantă pe care o poți lua chiar în 
timp ce citești aceste rânduri este să te gândești la ceea 
ce a spus Thomas Sikking: „Nu ești produsul unui 
cămin distrus, al unei economii devastate, al unei lumi 
aflată în război, al unui grup minoritar, al unei familii 
de alcoolici sau al unui cartier de săraci. Ești produsul 
propriilor tale procese de gândire și tot ceea ce gândești 
astăzi reprezintă piatra de încercare a zilei de mâine 

Dacă cineva ţi-a făcut odată un rău, poți să consideri 
că ţi-a distrus trecutul, dar nu-i permite să-ţi ruineze și 
prezentul, și viitorul. Preia controlul asupra gândurilor 
și viitorului tău. Ia hotărârea ca ziua de mâine să fie 
mai bună. 


E important să fii popular; altfel s-ar putea ca oamenii 
să nu te placă. 


(SUE CANTWELL) 

Fereastra oportunității 


În fiecare dezavantaj există și un avantaj, 
și în fiecare problemă există şi un dar. 


JOHN JOHNSON 


Sâmbătă, 24 iunie 1995, mă aflam în Tampa, Florida, 
pentru un seminar. Am ieșit din hotel la ora șapte pen- 
tru plimbarea zilnică, dar, din nefericire, afară ploua. 
Vestea bună e că lângă hotel se afla o parcare acoperită, 
așa că m-am îndreptat într-acolo să-mi fac plimbarea. 
Nu e cazul să spun că prefer să mă plimb în aer liber, 
într-un spațiu în care pot vedea lucrurile pe lângă care 
trec, dar e mai bine să te plimbi într-un garaj decât să te 
ude ploaia, și în mod sigur e mai bine așa decât să nu 
te plimbi deloc. Trecuseră cam douăzeci și cinci de 
minute de când îmi savuram plimbarea și-mi planifi- 
cam discursul, când am constatat că ploaia se oprise. 
M-am grăbit să ies afară ca să profit de acea fereastră de 
oportunitate și ajunsesem cam la un cvartal distanță 
când a început din nou să plouă. M-am întors la par- 
carea acoperită și mi-am continuat plimbarea — și pla- 
nificarea discursului. 

Gândindu-mă la activitatea mea din dimineaţa aceea, 
îmi dădeam seama că n-aveam nici cea mai vagă idee 
cât timp avea să mai plouă. Cu toate acestea, cred că 
prea mulți oameni așteaptă ca totul să fie „așa cum tre- 
buie” înainte de a face ceva, ratând adeseori oportu- 
nitățile pe care le oferă viața. 

Cea de-a doua lecție pe care am învăţat-o în timpul 
acelei plimbări este că în parcările subterane trebuie să 
mergi de la bază spre vârf. E mai greu să urci, dar pen- 
tru a-ți dezvolta rezistenţa trebuie să urci. Tot așa, pen- 
tru a ajunge în vârf în lumea afacerilor, ori în lumea 
academică sau politică, trebuie să întâmpini deseori 
dificultăți pe măsură ce înaintezi. Fără dificultăţi, nu-ți 
vei dezvolta niciodată ascuțimea minţii și forța fizică 
necesare reușitei. 

Cineva a spus odată că singura modalitate de a 
ajunge în vârful muntelui este să treci prin vale. Când 
te lovești de acei „munţi“, trebuie să-ți aduci aminte că 
urcușul îți va permite să ajungi mai sus și mai repede 
pe muntele următor.. 


Se spune că banii nu ajung departe zilele astea, dar în 
mod cert reușesc să păstreze distanţa faţă de mine! 


(O COMEDIE ACTUALĂ) 

Inima unui campion 


Nu contează care este viziunea, contează 
ce poate ea să facă. 


Unele lucruri nu se pot măsura, iar inima este unul 
dintre ele. Mă gândesc la trei actuale și foste vedete din 
Liga de Fotbal. După părerea experţilor, Mike Singletary 
era prea scund și nu alerga suficient de repede pe dis- 
tanța de 40 de yarzi”. Cu toate acestea, n-au putut să-i 
măsoare inima și nici nu i-au cronometrat viteza pe 
primii cinci până la cincisprezece yarzi, exact distanța 
pe care era excepțional de rapid. Prin urmare, când un 
adversar trecea de linia de atac, în loc să-l oprească în 
zona de cinci până la opt yarzi, așa cum ar face-o 
majoritatea fundașilor, Singletary putea să-l oprească 
în primii doi yarzi. Asta schimba totul. 

Nici viteza lui Emmitt Smith nu era zdrobitoare, și 
de aceea a fost selecționat mai târziu. Din nou, experții 
nu puteau să-i măsoare inima și nici viteza de alergare 
de care era în stare din momentul în care atingea 


"1 yard = 0,9144 m (n.tr.) 

mingea. Drept urmare, putea să recupereze acei cinci 
până la opt yarzi extrem de rapid, reușind în mod 
frecvent să alerge cu mingea pe distanțe mai mari. 

Jerry Rice este celălalt exemplu clasic. Viteza sa pe 
40 de yarzi nu era demnă de Cartea Recordurilor, dar 
angajarea lui în obținerea excelenţei, precum și faptul 
că era un jucător în adevăratul sens al cuvântului, 
neprecupețind niciun efort, nu erau lucruri măsurabile. 
Înregistrările cu Jerry Rice îl arată alergând în același 
ritm cu un fundaș, până în momentul în care i se 
pasează mingea. În acea clipă, Jerry ambalează motoa- 
rele și de obicei îl lasă mult în urmă pe apărător. 

Cu toții avem ceva de învățat din asta. Mai exact, 
putem măsura nivelul de inteligenţă, viteza, forța și o 
multitudine de alte lucruri, dar numai dorința de a 
învinge și angajamentul față de obținerea excelenţei 
sunt trăsăturile care îi vor permite unei persoane cu 
însușiri medii să exceleze. Așadar, folosește-te de ceea 
ce ai — inclusiv de inima ta. 


Nu poți să fii la nesfârșit un ou bun ... trebuie fie să 
scoţi un pui, fie să te alterezi. 

Ascultă-ţi antrenorul 


Filozoful Aristotel definea „puterea“ ca 
fiind capacitatea de a face lucrurile să se 
întâmple. 


Dacă întrebi orice antrenor care sunt calitățile pe 
care le caută la un sportiv, el îţi va enumera: talentul, 
forța fizică, priceperea și atitudinea mentală potrivită. 
Apoi va începe să o detalieze pe cea din urmă, deoarece 
atitudinea mentală potrivită presupune câteva lucruri. 
În fruntea acelei liste se află disponibilitatea de a fi 
antrenat. 

În general vorbind, tânărul sportiv care aspiră la 
excelență învaţă un număr de lucruri de la câţiva 
antrenori. Primul l-a învăţat lucrurile de bază; cel de-al 
doilea i-a insuflat disciplina și l-a învăţat mai multe 
despre tehnicile ce trebuie stăpânite la perfecție. În sfâr- 
șit, vine la rând antrenorul care deţine acea abilitate 
rară de a identifica talentul unic al sportivului și de a-l 
utiliza la maximum învăţându-l tehnicile potrivite. 

Singurul lucru pe care nu-l pot tolera antrenorii 
— iar cei buni n-o fac niciodată — este jucătorul care 
devine arogant pentru că a excelat la un nivel inferior și 

consideră că nu mai are nimic de învățat. Antrenorii 
buni admit că unele lucruri nu pot fi predate. Cu toate 
acestea, antrenorul înțelege foarte bine că, indiferent 
de măsura talentului, acesta poate fi mai cuprinzător 
utilizat dacă se aplică tehnica de antrenament potri- 
vită. Acea tehnică de antrenament va include deprin- 
derea sportivilor cu ideea că trebuie să devină jucători 
de echipă prin adaptarea aptitudinilor lor individuale 
la nevoile echipei. Acesta este un aspect de mare im- 
portanță, deoarece există o mare diferență între o 
echipă de vedete și o echipă vedetă. Sarcina antreno- 
rului este de a alege vedetele și de a le transforma într-o 
echipă. Sportivul care refuză să fie antrenat nu evolu- 
ează niciodată până la acel ultim nivel necesar pentru 
maximul de performanţă personală și absolut obligato- 
riu dacă vrea să aibă o contribuţie majoră la succesul 
echipei. 

Principiul îmbinării talentului cu „echipa“ este vala- 
bil în cadrul oricărei familii, afaceri, orchestre, pro- 
ducţii scenice sau oricărei alte organizaţii alcătuită din 
cel puțin două persoane. Gândește-te un pic. Ascultă-ți 
„antrenorul“. 


Să exersezi este uman... să nu exersezi este divin. 
(O COMEDIE ACTUALĂ) 

Verifică ce face și partea adversă 


Atunci când o persoană refuză să-și asculte 
conștiința, înseamnă că n-are nevoie de sfa- 
turi de la un străin. 


Pe vremea când era avocat practician, Abraham 
Lincoln, socotit pe bună dreptate unul dintre cei mai 
mari președinți ai SUA, avea un mod de abordare 
aparte în judecarea cazurilor. Își dădea toată silinţa să 
afle tot ce se putea despre ceea ce avea de gând să 
spună avocatul „părții adverse”, precum și despre pro-: 
bele pe care acesta urma să le aducă în instanță. Apoi, 
în pledoariile sale, Lincoln făcea o treabă excelentă pre- 
zentând cazul din punctul de vedere al oponentului 
său. Era măgulitor fără să fie condescendent. Prezenta 
faptele din perspectiva celeilalte persoane. Mergea 
până acolo încât le punea în scenă și sentimentele și 
convingerile. Uneori, avocatul celeilalte părți făcea 
observaţia că Lincoln prezentase cazul părţii adverse 
mai bine decât ar fi făcut-o el însuși. 

Poate vă întrebaţi de ce adopta o astfel de abordare. 
În primul rând, voia să fie corect. În al doilea rând, 
dorea să câștige cazul în condiţiile în care credea în 

nevinovăția clientului său. Inutil să spunem că după 
aceea Lincoln își susținea propria perspectivă cu și mai 
multă ardoare, fapte și motive. Folosind acest proce- 
deu, Lincoln nu-i mai lăsa nimic de spus părții adverse, 
construindu-și propriul caz într-o manieră solidă. 
Acesta este unul dintre motivele pentru care Lincoln a 
câștigat atât de multe cazuri. Mai strecura în prezen- 
tările sale și câte o glumă sau o poveste simplă. Majo- 
ritatea oamenilor, inclusiv jurații, îi plac și au încredere 
în cei care le dau motive de a zâmbi și care aduc în dis- 
cuţie logica simplă. 

Ceea ce făcea Lincoln nu era un lucru complicat. El 
nu făcea altceva decât să construiască relații umane 
minunate și să folosească bunul-simţ din abundență. 
Dorea ca binele să triumfe, și atunci când își prezenta el 
cazul, ca regulă generală, adevărul ieșea la lumină. 


Originalitatea înseamnă să uiţi de unde o ai. 

Centrul țintei este „ochibil” 


Cei care și-au câștigat dreptul să se laude 
nu sunt nevoiți s-o'facă. 


Cineva a spus odată că diferența majoră dintre o 
lovitură mare și o lovitură mică este că lovitura mare a 
fost lovitura mică ce şi-a continuat traiectoria. Vorba 
aceasta de duh conţine o mare doză de adevăr. Reali- 
tatea este că, indiferent care ar fi ținta, rareori o nime- 
rim din prima încercare, ceea ce înseamnă că realizările 
— Şi recompensele — vor fi nesemnificative. 

La tragerea cu arcul, arcașii experimentați testează 
vântul, folosindu-se de prima săgeată, pentru a-i deter- 
mina forța şi direcţia, ceea ce le permite să nimerească 
în centru cu săgețile următoare. Pe scurt, arcașii învaţă 
din propriile greșeli. lată un sfat bun pentru noi toți. 

Succesul în afaceri, sport, știință, politică sau în orice 
alt domeniu de activitate rareori se arată de la prima 
încercare. Walt Disney a dat faliment de câteva ori și a 
suferit cel puţin o cădere nervoasă înainte de a da lovi- 
tura. Abilităţile sportive se formează pe parcursul unei 
lungi perioade de timp și după nenumărate ore de 

practică. Sute de autori vă pot relata mii de povești 
despre refuzurile întâmpinate înainte de a găsi un edi- 
tor care să fie dispus să „mizeze“ pe un necunoscut. E 
mai mult decât un clișeu faptul că încercările perseve- 
rente și entuziaste dau naștere unor rezultate puternice 
și pozitive, că eșecul este un eveniment — nu o per- 
soană — și că singura dată când nu trebuie să dai greș 
este ultima dată când încerci. 

Oricare ar fi ţinta, sunt mari șanse să nu nimeresti în 
centrul țintei din prima încercare pe care o faci de a 
deveni o persoană „de succes“. Cheia este perseverența 
și disponibilitatea de a încerca din nou, în ciuda prime- 
lor ratări. Poţi învăţa din greșeli, iar dacă vei continua, 
va fi doar o chestiune de timp până ce și tu vei nimeri. 


Trebuie să amân de câteva ori anumite lucruri mai 
înainte de a-mi ieși cu totul din minte. 

Majoritatea bărbaţilor nu înțeleg 


Nu poziția ta în viață este importantă — 
dispoziția pe care o ai este cea care îți va 
schimba poziţia. 

DR. DAVID MCKINLEY 


Este adevărat. Soţul și tatăl tipic n-are nici cea mai 
vagă idee despre ceea ce face o gospodină — cu normă 
întreagă sau nu — pentru întreținerea casei. Ruth 
Hampton a descris acest aspect în felul următor: „Cea 
mai influentă poziţie în țara noastră și în zilele noastre 
este deţinută de femeie. Ea aplică legea, practică medi- 
cina și predă fără nicio diplomă, certificat de compe- 
tență sau pregătire. Se ocupă de hrana națiunii, îi admi- 
nistrează medicamentele și acordă primul ajutor în caz 
de urgenţă. Are grijă de toate bolile fizice și mintale ale 
familiei; un bărbat își pune efectiv viaţa sa și a copiilor 
săi în mâinile acestei femei — soția lui.“ 

Este totuși adevărat că majoritatea bărbaţilor — și, 
din fericire, acest fenomen este în creștere, deși încă 
departe de a se situa la același nivel — chiar dau o mână 
de ajutor la treburile gospodărești. Totuși, este o difer- 
enţă zdrobitoare între a fi de ajutor la ceva și a fi respon- 
sabil pentru ceva. În mod obișnuit, soțul întreabă: „Cu 

ce pot să te ajut?“ în situaţii în care pentru soţie este 
evident ce trebuie făcut. De asemenea, de multe ori, 
soțul presupune că „nu e mare lucru“, că soția lui nu 
are, de fapt, nevoie de ajutor și că, oricum, el trebuie să 
se relaxeze după o zi grea. Exemplu: luni seara, chiar 
dacă, să zicem, e un fan al fotbalului la fel de înfocat ca 
soțul ei, soția este cea care pune rufele la spălat, le mută 
în uscător în pauza pentru publicitate, apoi le împă- 
turește și le pune la loc în dulap în pauza dintre reprize. 
După ce se termină meciul, dacă a apucat să vadă și ea 
ceva din el, probabil că va scoate și farfuriile din 
mașina de spălat vase. Între timp, soțul habar nu are ce 
se întâmplă în jurul lui. Este o diferență semnificativă 
între a-ți asuma responsabilităţi și a te oferi să dai o 
mână de ajutor. 

Acum, soților, înainte să vă supăraţi prea tare pe 
mine, aduceţi-vă aminte, dacă pantoful nu e pe măsura 
voastră, nu-l încălțaţi. Oricum, studiile demonstrează 
că ceea ce am spus mai sus este în mare parte adevărat. 


Soțul către.soția frustrată: „Amintește-ți, dragă, că 
trebuie să-ți cultivi răbdarea, căci mâna care împinge lea- 
gănul conduce lumea.“ Tânăra mamă: „Atunci, vino aici, 

dragă, și condu și tu un pic lumea. Eu am obosit.” 

Comunicare eficientă 


Nu contează ce știi sau pe cine cunoşti. 
Ceea ce contează până la urmă este cine 
ești. 


În broșura sa, Executive Briefing (Instructajul persona- 
lului executiv), prietenul meu, autorul și conferenţiarul 
Nido Qubein, oferă câteva sfaturi legate de comuni- 
carea cu persoane ce aparţin altor culturi. „Nu trebuie 
să uităm că persoanele care aparțin unor medii diferite 
transmit și recepționează mesaje prin intermediul unor 
filtre culturale. Cuvinte, expresii și gesturi, care într-o 
cultură au o anumită semnificație, pot avea un cu totul 
alt înțeles într-o altă cultură. Un termen sau un gest 
care ție ți se poate părea perfect inofensiv, poate fi 
ofensator pentru cineva care provine dintr-un alt grup 
etnic.“ Nido spune că „trebuie să identificăm, mai întâi, 
care sunt termenii și expresiile cu un conținut jignitor 
pentru urechile minorităților și să evităm jargonul care 
face referire la persoane care aparțin unor minorităţi 
rasiale, etnice sau naţionale. Nu folosiţi astfel de ter- 
meni nici măcar în glumă. Apoi, trebuie să înțelegem că 
engleza este o limbă precisă, dar percepută ca fiind 

greoaie de către o mulțime de vorbitori de alte limbi. 
Spre exemplu, americanii se mândresc deseori că «spun 
lucrurilor pe nume», ceea ce pentru lucrătorii japonezi 
reprezintă o deviere de la normal, întrucât ei practică 
«ishin-denshin» — comunicarea sufletească.“ 

„Salvarea aparenţelor“ este importantă în unele cul- 
turi, lucru care poate influența modul în care se poartă 
oamenii cu tine. Dacă tu îi spui: „Înțelegeți?” unui asia- 
tic, s-ar putea să obţii un „Da“ politicos atunci când 
persoana habar nu are despre ce vorbești. Dacă răspun- 
sul este „Nu“, acesta nu poate să aibă decât unul dintre 
cele două sensuri posibile pentru mulți asiatici: ori ei 
sunt prea grei de cap ca să priceapă, ori tu ești un 
instructor nepriceput. Nido spune că este important să 
urmărești expresiile faciale ale interlocutorului. Este 
greu să disimulezi confuzia și, în general, este destul 
de ușor să-ți dai seama dacă omul înțelege. Nido 
sugerează ca, mai întâi de toate, să cerem un feedback; 
în al doilea rând, să fim atenți la întrebări, pentru că, 
dacă acestea nu apar, sunt șanse mari ca nici mesajul să 
nu fi fost înţeles. În al treilea rând, ar trebui să folosim 
un limbaj simplu și clar. Aceasta este doar o mostră de 
comunicare corectă cu cei din alte culturi, dar consti- 
tuie un început bun. 


Femeile plâng atunci când urmăresc o melodramă lacri- 
mogenă din acelaşi motiv pentru care bărbaţii urlă și strigă 
atunci când un tip pe care nu-l cunosc înscrie un gol. 

Cei mai mulți dintre noi 
sunt papagali 


Fără integritate, nu te ascultă nimeni. 
Fără încredere, nu te urmează nimeni. 


În societatea noastră contemporană auzim și repro- 
ducem clișee, indiferent dacă le înțelegem sau nu. Spre 
exemplu, Shakespeare a spus: „Niciun lucru nu e bun 
sau rău, doar gândirea noastră îl face astfel.“ Dacă te 
gândești un pic, te vei convinge că gândirea n-are nimic 
de-a face cu deciderea faptului dacă violul sau crima 
sunt bune sau rele. Actele respective sunt rele. Mulţi 
oameni din zilele noastre spun: „Ei bine, totul este rela- 
tiv”, lucru care iarăși este absurd. Trebuie să existe niște 
lucruri absolute în viață; altfel, respectarea legii devine 
„relativă“. Lista conţine câteva mii de legi, așa că hai- 
deți să le parcurgem și să le alegem pe cele care ne pri- 
vesc și, în consecinţă, să le respectăm doar pe acelea. 
Rezultatul evident în acest caz ar fi haosul. 

Unei persoane în vârstă de optzeci și cinci de ani s-ar 
putea să i se pară că, dacă conduce mașina cu 65 km pe 
oră, este mult prea repede, în timp ce 145 km pe oră s-ar 
putea să nu i se pară deloc o viteză mare adolescentului 

de șaptesprezece ani. O „ciocnire“ la fotbal între un ata- 
cant cu o greutate de 140 kg și un apărător de 130 kg ar 
fi relativ insignifiantă. Aceeași forţă aplicată unui cetă- 
tean în vârstă, mai plăpând, ar putea să aibă consecinţe 
grave. 

Pe măsură ce reflectezi la chestiuni de acest gen, am 
convingerea că vei ajunge la concluzia că, cu cât facem 
mai multe lucruri relative, cu atât mai mult haos va 
exista în societate. Sunt sigur că nu mă înșel dacă afirm 
că, practic, niciun soț sau nicio soție din America nu 
vrea ca partenerul de viaţă să-i fie „relativ“ credincios. 
Cei mai mulţi dintre noi am rostit și jurăminte care nu 
au nimic de-a face cu relativitatea. Vom iubi, aprecia, 
onora și vom fi credincioși soției sau soţului nostru. 
Adaugă relativitate, și bine sau rău la acel jurământ, și 
foarte puţine căsnicii vor supravieţui. 

Lista este nesfârșită, dar te sfătuiesc să elimini multe 
dintre aceste „chestii relative“, precum și ideea de abor- 
dare a vieții din perspectiva „niciun lucru nu e bun sau 
rău, doar gândirea noastră îl face astfel“. Urmează 
absolutul moral, care a adus mari beneficii civilizaţiei 
timp de câteva mii de ani. 


Care este motivul pentru care ceea ce auziți nu este 
niciodată la fel de interesant ca lucrurile pe care le auziţi 
fără să vreţi? 

Nu lua mereu lucrurile ad litteram 


Podurile pe care le-aţi traversat înainte 
de a ajunge la ele trec peste ape care nu 
sunt, de fapt, acolo. 


GENE BROWN 


Dicţionarul meu de încredere îmi spune că termenul 
literal înseamnă: „cuvânt cu cuvânt; primar, real, non- 
figurativ sau nemetaforic, semnificaţia literală a unei 
expresii“. 

În calitate de reporter novice, Mark Twain a fost sfă- 
tuit să nu declare niciodată un lucru ca fiind un fapt 
real dacă nu putea să-l verifice personal. El a decis să ia 
acele instrucțiuni ad litteram, rezultatul fiind că a scris 
despre un eveniment social în felul umător: „O femeie, 
cunoscută sub numele de doamna James Jones, despre 
care se spune că este unul dintre liderii sociali ai orașu- 
lui, a oferit ieri ceea ce pare a fi o petrecere unui număr 
de presupuse doamne. Gazda pretinde că este soția 
unui avocat faimos.” 

De curând, am mers pentru un consult la ochi la 
prietenul și oftalmologul meu, dr. Nathan Lipton, care 
are un simț al umorului aparte. La un moment dat, 
doctorul mi-a spus să-mi acopăr ochiul stâng, ceea ce 

am și făcut. Câteva secunde mai târziu, mi-a spus: 
„Acum, acoperă-ţi ochiul drept“, iar eu m-am confor- 
mat, fără însă să-mi iau mâna de pe ochiul stâng. Inutil 
să mai spun că nu era tocmai ceea ce se așteptase 
dr. Lipton să fac, dar amândoi am izbucnit în râs. 

Adevărul este că, atunci când cineva ne vorbește, 
persoana respectivă se așteaptă ca noi să avem un 
minim simț al realităţii pentru a asculta și a înțelege 
ceea ce ni se spune. Distrează-te puțin în viaţă. Ia unele 
lucruri ad litteram și poartă-te în consecință — dis- 
tracţia de care vei avea astfel parte îţi va însenina ziua 
și îi va ajuta și pe alții să se amuze. 


Definiţie: un pieton este acea persoană convinsă că mai 
are benzină în rezervor, chiar dacă indicatorul e la zero. 


(PETER ELDIN) 

Fleacuri pozitive 


Caracterul este suma a mii de eforturi zil- 
nice de a fi la înălțimea dramului de per- 
fecțiune care se află în noi. 

GEN. LI. A. G. TROUDEAU 


Unii se reped să condamne clișeele, dar ce este, de 
fapt, un clișeu? Este un adevăr care și-a păstrat validi- 
tatea de-a lungul timpului. Omenirea ar pierde mult din 
înțelepciunea atât de greu dobândită, construită cu răb- 
dare de-a lungul veacurilor, dacă și-ar pierde clişeele. 


Poate că o minciună are șanse în prezent, dar în mod 
cert n-are niciun viitor. i 
Tactul este arta de a-ți da seama când trebuie să fii 
mare și când nu trebuie să te desconsideri. 
Cel care dobândește cunoașterea, dar nu o pune în 
practică este ca acela care ară pământul, dar nu-l sea- 
mănă. 
Fără curaj, nu poți să urci pe scara succesului. 
Dacă înveţi doar metode, vei fi încătușat de ele, dar 
dacă înveți principii, îți vei putea elabora singur me- 
todele. 

(RALPH WALDO EMERSON) 

Dacă vrei să mă ridici, trebuie să fii la înălțime. 
(RALPH WALDO EMERSON) 


Majoritatea lucrurilor care ţi se întâmplă, se întâmplă 
din cauza ta. 


Cuvintele noastre ne dezvăluie gândurile și ne oglin- 
desc respectul de sine; acțiunile noastre ne reflectă 
caracterul, obiceiurile și ne prezic viitorul. 

(WILLIAM ARTHUR WARD) 


Tactul este arta de a aprinde un foc sub tălpile unei 
persoane fără să-i faci sângele să fiarbă. 


Imaginaţia este avanpremiera atracţiilor pe care ți le 
rezervă viața. 


Cu toţii suntem modelaţi de ceea ce așteaptă alţii de la 
noi. Trăim fie la înălțimea, fie sub nivelul părerii celor- 
lalţi despre noi și despre lucrurile pe care le putem 
înfăptui. De fapt, ceea ce gândesc alţii despre noi este 

„de obicei mai important și are o mai mare influență 
decât ceea ce gândim noi înșine despre noi. Prin 
urmare, ar trebui să fim atenţi la partenerii noștri, 
„deoarece vor influenţa în multe privinţe ceea ce vom 
face cu viaţa noastră. 


Trebuie să crezi înainte de a realiza ceva. 


Un comitet este un grup de oameni care nu pot face 
nimic în mod individual, dar care atunci când sunt 
împreună decid că nu se poate face nimic. 


(GUV. ALFRED SMITH) 

Cireașa de pe tort 


Cei care au o părere proastă despre ei 
înșiși consideră eşecul o experiență atât 
de devastatoare, încât rareori își asumă 
riscuri, fie ele şi raționale, calculate, 
ratând astfel multe bucurii și reușite. 


Una dintre expresiile preferate ale persoanelor com- 
petitive și/sau care se bucură de un succes imens este: 
„Dacă se întâmplă cutare sau cutare lucru, asta va fi 
cireașa de pe tort.“ Un alergător, spre exemplu, ar 
putea să spună: „O să-mi dau toată silința să câștig 
cursa, iar dacă voi depăși și recordul, asta va fi «Cireașa 
de pe tort».“ Un agent de Vânzări ar putea să spună: 
„Obiectivul meu este să-mi fac norma pe trimestrul 
acesta, iar dacă voi câștiga excursia, asta va fi «cireașa 
de pe tort». 

Hakeem Olajuwon, mijlocaş la Houston Rockets, a 
conferit o nouă dimensiune expresiei respective exact 
înainte de finala campionatului din 1994 în meciul cu 
cei de la New York Nicks. Echipele erau la egalitate și, 
cu o singură excepţie, soarta fiecărui joc se decisese în 
ultimele secunde ale competiţiei. Era cu adevărat unul 
dintre cele mai mari campionate ale tuturor timpurilor. 

Chiar înainte de meciul final, un reporter l-a întrebat 
pe Hakeem dacă viața sa de sportiv se va sfârși în cazul 

în care Rockets nu va câștiga campionatul. Răspunsul 
lui este o mostră de sinceritate și modestie. „Am cunos- 
cut câteva persoane care au câștigat un campionat, dar 
la sfârșitul carierei nu erau fericiți. După părerea mea, 
asta nu este o carieră de succes. Dacă te bucură ceea ce 
ai realizat, indiferent de profesia pe care o ai, înseamnă 
că ai avut o carieră de succes. Pentru mine, câștigarea 
campionatului ar fi cireașa de pe tort, dar tortul îmi 
rămâne, indiferent de rezultat. Poţi să contempli cât de 
departe ai ajuns și să fii fericit sau poți să te gândești la 
locurile în care nu ai ajuns și să-ţi petreci întreaga viață 
cu convingerea că ai fost lipsit de ceva. Eu unul nu pot 
să fac așa ceva.” i 

Întâmplător, Hakeem înseamnă „doctor“ sau „cel 
înțelept“, iar Olajuwon înseamnă „în vârf“. Numele lui 
reflectă modul în care înțelege el viața. 


Admiţând că se va reuși construirea unei mașini care 
să te bată la șah, va ști ea oare că a câștigat? 


(KEN CAMPBELL, SUNDAY TIMES) 

Oratorii ascultă și pun în practică 


Nimeni n-a ajuns niciodată mare făcând 
ceea ce-i place. Puţini fac ceea ce vor; și 
aceia sunt niște nimeni. Oamenii mari se 
supun legilor care guvernează domeniul 
măreției lor, 


Când evoci numele lui Martin Luther King, îţi apare 
în minte imaginea unei persoane care are calitățile unui 
mare lider și a unui mare orator, care a reprezentat forța 
conducătoare din spatele Mișcării Drepturilor Omului. 
Fragmente din discursul său intitulat „Am un vis” se 
difuzează încă cu regularitate pe posturile de televi- 
ziune și fiecare copil de școală din America le poate 
reproduce. 

Toată lumea care l-a ascultat vorbind e de părere că 
era un mare orator, mulți însă nu realizează că aptitu- 
dinile sale de comunicare deosebite se datorează faptu- 
lui că era un foarte bun ascultător. Se spune că Martin 
Luther King a câștigat respectul liderilor mișcării pen- 
tru Drepturile Omului care nu erau de acord cu el pen- 
tru că asculta cu foarte mare atenţie tot ceea ce aveau ei 
de spus. Simţindu-se sigur pe ceea ce gândea, i se părea 
logic că era important să știe și ceea ce gândeau ceilalți. 
Deoarece îi asculta atât de concentrat, i-au răspuns cu 

aceeași politeţe și au ascultat cu atenţie ceea ce avea el 
de spus. În felul acesta, fiecare parte implicată știa ceea 
ce gândește și plănuiește celălalt, și asta i-a conferit o 
forță impresionantă mișcării. 

Un alt motiv pentru care Martin Luther King era un 
bun orator este faptul că și-a prezentat discursul „Am 
un vis“ de nenumărate ori înainte de a-l aduce în faţa 
celor de la Washington, când a beneficiat de multă 
publicitate. Cu toate acestea, în cazul în care nu ar fi 
făcut acele preparative lungi și extinse, discursul său 
de la Washington nu ar fi avut nici pe departe același 
impact. 

Aproape aceleași lucruri se pot afirma despre Patrick 
Henry. Faimosul său discurs „Daţi-mi libertate sau 
dați-mi moartea“ a fost ținut de multe ori înainte de a 
avea ocazia să-l prezinte publicului, dovedindu-se a fi 
catalizatorul Revoluţiei Americane. 

S-a spus că atunci când vorbea Cicero, oamenii 
stăteau în picioare și aclamau, iar atunci când vorbea 
Demostene oamenii stăteau în picioare și mărșăluiau. 
Același lucru se poate spune despre Martin Luther 
King și Patrick Henry. Atunci când vorbeau ei, oamenii 
mărșăluiau. 


„Și îți spui rugăciunea în fiecare seară?“, a întrebat 
preotul cel nou. „Nu“, a răspuns băieţelul. „În unele seri, 
n-am nevoie de nimic.“ 

Bravo pentru Krish — rușine lui Zig 


Atunci când recunosti că ai gresit şi-ţi 
ceri iertare, nu faci altceva decât să recu- 
Hoști că ești mai înțelept acum decât ai 
fost atunci când ai făcut greșeala. 


Nu cu mult timp în urmă, mă întorceam cu asociatul 
meu, Krish Dhanam, din Tampa, Florida, unde ţinusem 
un discurs în faţa celor din Camera de Comerț Greater 
Tampa. Zborul a fost lipsit de evenimente; am aterizat 
pe aeroportul Dallas-Fort Worth, ne-am luat bagajele și 
le-am pus într-un cărucior. Distanţa pe care o aveam de 
parcurs era destul de lungă și pe primii două sute de 
metri nu s-a întâmplat nimic semnificativ; apoi am 
ajuns la trotuarul mobil. 

Regulile legate de folosirea cărucioarelor pe trotua- 
rul mobil sunt destul de clare — pur și simplu nu o iei 
pe-acolo. Krish, care împingea căruciorul, se pregătea 
să ocolească, când i-am spus râzând: „Krish, sâmbăta 
se mai abat de la regulă. Nu-i nicio problemă dacă urci 
căruciorul pe trotuarul mobil.“ O stewardesă aflată în 
apropiere a replicat: „Nu-i adevărat, este împotriva 
regulilor.“ Krish a părut să ezite, așa că eu l-am încura- 
jat: „Ei, haide, Krish, nu mai e nimeni prin preajmă, hai 

s-o facem.“ Krish este din India. Cultura lui, mediul 
din care provenea, pregătirea lui, precum și faptul că 
eram „șeful“ lui, l-au pus în încurcătură. Cunoștea 
regulile, dar pe mine mă respecta. Așa că a decis să se 
supună sugestiei mele destul de insistente de a folosi 
trotuarul mobil. 

Odată ajunși pe transportor, l-am simţit chinuindu-se 
să se descurce, așa că la prima oprire a benzii i-am spus 
râzând că putea să facă ceea ce dorise de la bun început 
și să meargă pe lângă trotuarul mobil. Uitându-se la 
mine ușurat, a făcut întocmai. 

Scopul acestei istorioare nu este de a vă povesti fap- 
tele mele rele, ci de a scoate în evidenţă unul dintre 
motivele pentru care imigranții legali, indiferent de 
unde vin, au de patru ori mai multe șanse de a deveni 
milionari în America decât cei care s-au născut aici. 
Recunoștinţa lor pentru oportunitatea și libertatea pe 
care le oferă America este atât de mare, încât majorita- 
tea dau dovadă de foarte multă conștiinciozitate în ceea 
ce privește respectarea legilor. În consecință, acești imi- 
granţi legali fac progrese reale în împlinirea Visului 
American. 


Problema cu ignoranţa este că, în drumul ei, ia cu ea 
și încrederea. 

Acesta este 
un exemplu de lider adevărat 


Fii o persoană care dăruieşte. Oferă-le 
tuturor iubire; ţie, respect; unui prieten, 
dăruieşte-i inima ta; tatălui tu arată-i 
respect; copilului tău oferă-i un exemplu 
bun; unui dușman personal acordă-i ier- 
tarea ta; mamei tale arată-i genul de com- 
portament care s-o facă mândră de tine. 


Sâmbătă, 7 octombrie 1995, Eddie Robinson, antre- 
norul principal al echipei de fotbal de la Grambling 
State University din Ruston, Louisiana, actualmente 
retras din activitate, și-a condus echipa spre cea de-a 
patru suta victorie, o performanţă nemaiatinsă până 
atunci și care probabil că nu va mai fi egalată vreodată. 
Asta-i minunat. Și mai minunată este modalitatea prin 
care „Antrenorul Rob” — cum îl numeau jucătorii, cu 
mare afecțiune și respect — obișnuia să aibă grijă ca 
elevii săi să ia note bune. Era ultimul care părăsea dor- 
mitorul dimineaţa, asigurându-se astfel că fiecare jucă- 
tor era în drum spre clasă. Îi verifica cu regularitate 
dacă-și făceau temele. Le cerea să se îmbrace în sacou şi 
cravată atunci când erau intervievaţi de presă. Îi ducea 
la cursuri despre bunele maniere și îi învăţa cum să se 
comporte. Pe scurt, Antrenorul Rob îi pregătea pentru 
viaţă, știind că majoritatea, lucru valabil în toate cele- 
lalte școli, nu vor ajunge să joace ca profesionişti. 

Am devenit un admirator al lui Eddie Robinson în 
urmă cu câţiva ani, când, deschizând televizorul ca să 
urmăresc știrile, am văzut echipa Antrenorului Rob 
jucând un meci care urma să decidă în ultimă instanţă 
câștigătorul campionatului naţional de fotbal pe licee. 
Meciul era strâns și jucătorii se luptau din greu. O ac- 
țiune decisivă a fost un eseu înscris de cealaltă echipă, 
deși mingea nu trecuse de porţile verticale. Antrenorul 
Rob știa lucrul acesta, așa cum o știa fiecare telespecta- 
tor din America și fiecare jucător de fotbal implicat, ofi- 
cialii însă nu s-au lăsat înduplecați. După încheierea 
meciului, Antrenorul Rob nu a pomenit nimic despre 
greșeala decisivă comisă de arbitri. Sunt sigur că era 
teribil de dezamăgit și foarte supărat, dar a preferat să 
privească lucrurile dintr-o perspectivă mai largă, dân- 
du-și seama că un gol ratat, amestecat cu milioane de 
alte incidente care au loc într-o viață de om, nu era 
chiar așa de important. Mai important era să le ofere un 
exemplu jucătorilor și să-i înveţe regulile succesului 
adevărat. Este cu adevărat un om de clasă. 


Microbiști, nu uitaţi să ratați meciul de mâine. 
. (DIZZY DEAN) 

Fii o persoană sociabilă 


Când entuziasmul este inspirat de rațiune, 
controlat de prudență, susținut de o teorie 
solidă, beneficiind de aplicaţii practice, reflec- 
tând încredere, aducând. veselie, ridicând 
moralul, generând asociaţii, inspirând loiali- 
tate și râzând de dificultăți, este inestimabil. 

COLEMAN COX 


În cartea de mare inspiraţie ce poartă titlul acestui 
capitol, John Maxwell spune o poveste. Există în Anglia 
un monument închinat rugbiului, precursorul fotbalu- 
lui american. Monumentul înfățișează un băiat nerăb- 
dător care se apleacă să ridice o minge. Inscripţia de la 
baza statuii spune: „Dând dovadă de o admirabilă 
încălcare a regulilor, a luat mingea și a fugit.“ 

Statuia și inscripţia relatează o poveste adevărată. 
Două școli englezești își disputau 'un important joc de 
fotbal. În ultimele minute ale competiției, un băiat, 
caracterizat mai degrabă prin entuziasm și spirit școlar 
decât prin experienţă, a fost trimis pe teren pentru 
prima oară. Uitând de toate regulile și, în mod special, 
de cea care spune că un jucător nu are voie să atingă 
mingea cu mâinile, și fiind conștient doar de faptul că 
mingea trebuia să ajungă în poarta adversă în câteva 
secunde, dacă voia ca școala lui să fie învingătoare, 
băiatul a luat mingea și, spre surprinderea tuturor, a 

pornit în cursa vieţii sale spre marcarea unui eseu. Ofi- 
cialii și jucătorii nedumeriţi au rămas împietriţi pe locu- 
rile lor, spectatorii însă au fost atât de impresionați de 
îndrăzneala băiatului și atât de încântați de performanţa 
acestuia, încât s-au ridicat în picioare și au aplaudat cu 
putere timp îndelungat. Incidentul respectiv a eclipsat 
cu totul ceea ce mai rămăsese din joc. În consecinţă, s-a 
născut un nou joc: rugbiul. Și asta nu s-a datorat unor 
argumente bine alese și enunțate sau unor schimbări de 
regulament, ci greșelii entuziaste a unui băiat. 

Chestiunea de fond este că uneori spontaneitatea dă 
naștere la rezultate incredibile și că entuziasmul rămâne 
mereu o achiziție importantă în viaţă. 


În atelierul unui croitor din Chicago: așa cum voi des- 
coaseți, tot așa vom coase și noi la loc. 

America a fost populată 
și eliberată de un comis-voiajor 


Civilizaţiile nu se dizolvă, ele capitulează. 
O societate în care orice e acceptabil, va 
sfârși în consecință, 

JOHN UNDERWOOD 


Condiţiile globale erau groaznice la momentul când 
s-au pus bazele Americii, iar teritoriile noi, sălbatice, 
neexplorate duceau o lipsă acută de oameni care să le 
populeze. Sir Walter Raleigh a pornit într-un tur al cafe- 
nelelor din Londra, încercând să-i convingă pe oamenii 
care trăiau în sărăcie că exista varianta unui pământ și 
a unui mod de viaţă mai bun. Oamenii erau ignoranți, 
temători și superstițioși, așa că a fost nevoie de multă 
muncă de lămurire din partea lui Raleigh ca să-i con- 
vingă să părăsească „siguranţa“ țării lor natale. 

America a fost eliberată de un comis-voiajor. Sarcina 
lui George Washington de a a recruta oameni pentru 
armata continentală părea imposibilă. El trebuia să-i 
convingă pe fermierii, comercianții, constructorii de 
nave, vânătorii de blănuri și pe alți meseriași să nu se 
mai îndeletnicească cu ceea ce reprezenta ocupaţia lor și 
să plece la război împotriva celei mai puternice naţiuni 
de pe pământ, cea care beneficia de o flotă puternică și 

de o armată numeroasă, profesionistă, bine instruită și 
bine echipată. Trebuia să le spună că, dacă aveau să 
câștige războiul, retribuțiile bănești vor fi ca și inexis- 
tente, iar dacă aveau să piardă, vor fi spânzurați de 
crengile din vârful copacilor. Într-adevăr, era o nego- 
ciere dură, dar Washington era un comis-voiajor ani- 
mat de visul libertății. 

America a fost explorată de un comis-voiajor. Deși 
fusese descoperită în 1492, până în 1776, sau aproxima- 
tiv trei sute de ani mai târziu, America nu ajunsese spre 
vest decât până la Munţii Apalași. Cu toate acestea, 
ministrul de finanțe Alexander Hamilton a convins 
Congresul să aloce bani pentru studiul metodelor pe 
care le folosiseră britanicii pentru a se stabili peste tot 
în lume. Rezultatul a fost crearea oficiilor comerciale, 
iar Lewis și Clark și-au continuat călătoria spre Coasta 
Pacificului. În mai puţin de cincizeci de ani, o prezenţă 
puternică fusese statornicită de-a lungul acestui minu- 
nat pământ. 

E adevărat, comis-voiajorul a jucat un rol important 
în ţara noastră. 


Conform guvernului, cel care plătește impozitele este o 
persoană care deține ceva de care e nevoie. 

Un urs cocoțat în copac 


Îngrijorarea ar trebui să ne îndemne la 
acțiune, nu la depresie. 


Acum câţiva ani, pe înserate, chiar la marginea ora- 
șului Keithville din Louisiana, cineva a zărit un urs 
negru cățărat într-un copac. Vestea s-a răspândit cu 
repeziciune în micul orășel și mulți dintre locuitorii săi 
s-au adunat să-l privească. Veterinarul local a adus o 
armă cu tranchilizante ca să-l adoarmă. Oamenii însă se 
temeau ca nu cumva ursul să cadă din copac și să se 
rănească, așa că au fost chemaţi pompierii care au 
întins plasa dedesubt pentru a-l prinde. 

Au aprins un foc şi, cât a fost noaptea de lungă, au 
încercat să determine ursul să coboare din copac. Acesta 
însă părea indiferent la mulţimea care se agita sub el, iar 
drogurile păreau să nu aibă niciun efect asupra lui pen- 
tru că niciun urs nu s-a prăbușit din copac. 

S-a luminat însă de ziuă și oamenii au putut să vadă 
mai bine „ursul“ din copac. Acesta s-a dovedit a fi un sac 
de plastic negru, plin cu gunoi. Nimeni nu şi-a dat seama 
cum a ajuns sacul acela de gunoi în vârful copacului. 

Din nefericire, mulți oameni trăiesc „cu un urs coco- 
tat în propriul lor copac“, permițându-i să le influ- 
ențeze viețile într-un mod dureros. Atunci când află 
adevărul, ei își dau seama că „ursul“ este un gunoi 
depozitat în mintea lor de-a lungul unei perioade de 
timp prin intermediul muzicii, televiziunii și al „priete- 
nilor“, precum și al publicului larg. Vestea bună este că, 
indiferent de vârsta pe care o are, o persoană poate să 
„dea jos „ursul“ din copac, aducându-l la lumina zilei — 
așa cum au făcut locuitorii din Keithville, Louisiana. 
Prin simpla inversare a procesului, respectiv prin intro- 
ducerea în minte a unor informaţii bune, curate, pure, 
puternice și pozitive, o persoană poate îngropa acel 
„gunoi vechi“. Am văzut foarte mulți oameni care au 
urmat această procedură îmbunătățindu-și viaţa în 
mod spectaculos. Și tu poţi face același lucru. 


Un mare amator de meciuri din zilele noastre este 
genul de om care schimbă canalele toată după-amiaza de 
duminică în timpul campionatului de fotbal. 

Educația este importantă 


Prin însuși procesul strădaniei te defi- 
nești pe tine însuţi. 
PAT BUCHANAN 


Albert Einstein spunea: „Este esenţial ca studentul 
să dobândească o înțelegere și un sentiment viu al valo- 
rilor. El trebuie să aibă un simț puternic al lucrurilor 
frumoase și bune din punct de vedere moral, în caz 
contrar — și posedând o cunoaștere specializată —, el 
va semăna mai degrabă cu un câine bine dresat decât 
cu o persoană dezvoltată armonios.“ Daniel Webster 
spunea: „Cunoașterea nu cuprinde tot ceea ce conţine 
termenul general de educaţie. Sentimentele trebuie dis- 
ciplinate, pasiunile trebuie înăbușite, motivațiile ade- 
vărate și meritorii trebuie inspirate, un sentiment reli- 
gios profund trebuie insuflat și în toate împrejurările 
trebuie inculcată o moralitate pură. Toate acestea sunt 
cuprinse în educație.” 

James Truslow Adams afirmă că există două genuri 
de educații: una ar trebui să ne învețe cum să ne câş- 
tigăm existența și cealaltă cum să trăim. Trei lucruri 
sunt necesare pentru a dobândi ambele educaţii: avem 

nevoie de informaţii, cunoaștere și înțelepciune. Infor- 
maţiile le obținem din ziare și reviste. Cunoașterea o 
dobândim cu ajutorul cărţilor bune, a enciclopediilor, a 
conferinţelor și a seminariilor. Aceste prime două achi- 
ziţii nu ne vor oferi ambele tipuri de educaţie. Dacă 
soluția completă ar fi informațiile și cunoașterea, fiecare 
deținător al unui titlu academic din America ar fi bogat 
şi fericit, și fiecare persoană care a renunțat la liceu ar fi 
falită și nefericită. Evident, nu aceasta este realitatea. 
Cea de-a treia dimensiune a educaţiei este înțelep- 
ciunea. Înţelepciunea reprezintă folosirea corectă a ade- 
vărului în cunoașterea pe care o avem. Înţelepciunea ne 
permite să luăm informaţiile și cunoașterea și să le 
folosim pentru a lua decizii corecte. În ceea ce mă pri- 
veşte, mama mea nu a terminat decât cinci clase, a 
rămas văduvă în toiul Marii Crize și a avut șase copii 


eso oo 


şi ea îi va fi dată” (1,5). 


Nu există nici pe departe suficiente proptele în lume 
pentru toate scuzele șchioape. 


(MARCUS STROUP) 

Sentimentul de vinovăţie 
este bun sau rău? 


Să ierti înseamnă să treci cu vederea o 
jignire și să te porți cu cel care te-a jignit 
ca și cum n-ar fi vinovat. 


Dacă urmăriţi cu regularitate procesele din tribuna- 
lele noastre, știți că după ce judecătorul pronunţă sen- 
tinţa citește una dintre cele două declarații. În cazul în 
care criminalul primește o sentință mai ușoară, compa- 
rativ cu gravitatea infracțiunii, declarația include, de 
obicei, faptul că persoana care a comis fărădelegea își 
regretă sincer fapta, manifestând un sentiment acut de 
vinovăţie, astfel încât judecătorul consideră că acuzatul 
nu va reprezenta un pericol pentru societate. 

Pe de altă parte, dacă sentința reprezintă pedeapsa 
maximă pentru delictul respectiv, judecătorul, ofițerii 
care l-au arestat și toți ceilalți vor spune că acuzatul nu 
simte niciun fel de regret, niciun fel de vinovăţie, şi 
„considerăm că el va recidiva“. 

Dicţionarul spune că vinovăția este „faptul de a fi 
responsabil pentru o jignire sau o faptă rea; dispoziţia 
de a încălca legea”. Este „comportamentul vinovat şi 
conștiința plină de regrete de a fi înfăptuit ceva greşit”. 

Dacă n-ar exista sentimentul de vinovăţie, s-ar 
instala anarhia. În societatea noastră, vinovăția meri- 
tată servește unor funcții folositoare. Vinovăţia nemeri- 
tată, pe care ne-o induce cineva pentru o greșeală ima- 
ginară, poate fi distructivă și istovitoare. Vinovăția 
meritată este strâns legată de empatie, care ne permite, 
în sens real, să simțim ceea ce simte victima. Prin 
urmare, e mai probabil ca pe viitor să tratăm persoana 
respectivă cu mai multă sensibilitate. Dacă noi, în cali- 
tate de răufăcători, nu simțim niciun fel de remușcări, 
avem șanse mari de a repeta fapta și de a face rău în 
continuare, distrugând orice posibilitate de reconciliere 
sau de relație permanentă cu persoana lezată. 

Mesaj: data viitoare când te vei simți vinovat în legă- 
tură cu un anumit lucru, analizează-l, și dacă vinovăția 
este meritată, bucură-te — pentru că asta înseamnă că 
ești pe cale de a deveni o persoană mai bună. Dacă este 
vorba de o vinovăţie nemeritată, respinge-o pur și sim- 
plu și vezi-ţi mai departe de viața ta. 


Replică surprinsă într-o sală de tribunal. Judecătorul 
către acuzat: „Sunt înclinat să te declar vinovat, dar cine 
sunt eu ca să te judec?“ 

Îmbrăcat pentru succes 


Dacă nu ai o părere bună despre tine 
însuți, vei avea o capacitate limitată de a 
crede în ceilalți. 


Una dintre problemele majore cu care se confruntă 
societatea noastră în ziua de astăzi este lipsa de mân- 
drie pe care o afișează mulți oameni în ceea ce privește 
aspectul lor exterior. Cercetările indică în mod clar că o 
înfățișare și un fel de a se îmbrăca îngrijit au o legătură 
directă cu comportamentul și performanța. Acestea 
sunt, de asemenea, utile în obținerea uriui loc de muncă, 
având o importanţă semnificativă asupra viitorului tău 
în cadrul companiei. Persoana care te angajează își for- 
mează o părere despre tine în aproximativ trei secunde, 
iar opinia respectivă constituie un factor important în 
fiecare decizie pe care o va lua în privinţa ta timp de 
câteva luni. Din nefericire, un procent destul de mare 
din populaţia noastră pare să se îmbrace cu bună știință 
în așa fel încât să arate lipsit de atractivitate și, prin 
urmare, mai puțin dorit în calitate de angajaţi, asociaţi, 
prieteni sau colegi. 

Prietenul și colegul meu, Nido Qubein, afirmă în 
broșura Executive Briefing că „mândria este strâns 

legată de respectul de sine“. El îl citează pe Robert W. 
Darvon, unul dintre fondatorii companiei Scandinavian 
Design, Inc., care declara: „Un singur lucru contează 
într-o afacere — să le inculci angajaților tăi respectul de 
sine. Nimic altceva nu contează, pentru că ceea ce simt 
în legătură cu ei înșiși reprezintă și ceea ce le oferă 
clienţilor. Dacă un angajat vine la serviciu fără să îi placă 
slujba sa, fără să se simtă bine în privința propriei per- 
soane, poți să fii sigur că și clienţii vor pleca fără să le 
placă sau să aibă o impresie bună despre compania ta.” 

Impresia pe care o ai despre angajații tăi influen- 
țează impresia pe care aceștia o au despre ei înșiși, 
lucru care, la rândul său, este în strânsă legătură cu per- 
formanţa. Poţi să-ți determini oamenii să aibă o mai 
bună impresie despre ei înșiși tratându-i cu respect și 
demnitate. Realitatea este că modul în care te porți cu 
clienţii tăi interni (angajaţii) determină modul în care se 
vor purta ei cu clienţii tăi externi atunci când vor avea 
de-a face cu ei. 


Indiferent câți bani are de cheltuit o femeie, nu se poate 
îmbrăca după ultimele tendințe din modă dacă nu are 
tupeu. 

Evoluează/umflă-te în pene 


Orgoliul nostru este un partener tăcut — 
prea des mânat de un interes dominant. 


În calitate de agent de vânzări începător, mi-a fost 
extrem de greu să mă pun în mişcare. Cu toate acestea, 
odată ce lucrurile au început să meargă, am avut parte 
de patru ani la rând de succes spectaculos. Asta a dus 
la o schimbare de carieră și la o slujbă nouă în New 
York. Slujba era incitantă și plină de recompense, dar 
condiţia era să plec de acasă în fiecare dimineaţă îna- 
inte ca fetiţele mele să se trezească, iar de cele mai 
multe ori, atunci când mă întorceam seara acasă ele 
deja dormeau. N-am putut să fiu genul acesta de 
părinte, așa că după doar trei luni ne-am mutat înapoi 
în Columbia, Carolina de Sud. 

M-am apucat de niște afaceri de tip promoțional și 
un timp m-am bucurat de un oarecare succes, care însă 
s-a evaporat rapid. În momentul acela, m-am oprit din 
evoluţie și am început să mă umflu în pene, ceea ce a 
dus la șaisprezece slujbe și schimbări de carieră în 
următorii cinci ani. Am devenit extrem de critic, un tip 

care le ştie pe toate și o persoană cu care era foarte greu 
să lucrezi. Una dintre companiile pentru care am lucrat 
o scurtă perioadă de timp se ocupa de asigurări și era de 
foarte mulți ani în afaceri. Faptul acesta m-a uimit, deoa- 
rece era clar că erau foarte demodați, iar eu am avut 
câteva idei absolut strălucite care le-ar fi revoluționat 
afacerea și le-ar fi mărit cota de piață. Tocmai ideile aces- 
tea semnificative le-au respins ei. Am plecat de-acolo cu 
nasul pe sus, întrebându-mă cum vor putea să supra- 
viețuiască — ceea ce, întâmplător, au și reușit să facă. 

După cinci ani frustranţi, m-am oprit în sfârșit și am 
făcut un bilanţ al realităţii, dându-mi seama că succesul 
de care mă bucurasem înainte se datora faptului că mă 
devotasem în întregime ideii de a îmbunătăţi ceea ce 
făceam, în loc să plec de la premisa că le știu pe toate. 
Mi-am luat un angajament puternic faţă de noua com- 
panie pe care o reprezentam și am muncit mult și cu 
entuziasm, în timp ce continuam să absorb informații 
noi de la cei care bătătoriseră același drum înainte să 
apar eu. Destul de interesant, rezultatele au fost exce- 
lente și progresul constant, astfel încât, după numai doi 
ani, aveam o carieră care s-a dovedit a fi extrem de 
satisfăcătoare şi plină de recompense. 

Sper că mesajul este clar. Continuă să evoluezi. Nu 
te apuca să te umfli în pene. 


Orgoliul înseamnă să-l marginalizezi pe Dumnezeu. 

Iubirea pentru copilul tău 


Dacă vei fi tu însuți un exemplu, nu va 
mai fi nevoie să impui reguli. 


Pe vremea când eram un tânăr tată, mama îmi spu- 
nea mereu: „Copiii tăi sunt mai atenţi la ceea ce faci 
decât la ceea ce spui.” Îmi mai repeta și că, dacă „tu vei 
fi un exemplu, nu va fi nevoie să impui prea multe 
reguli“. Mai târziu, am auzit pe altcineva spunând că în 
lipsa unei relaţii, regulile nasc revolte. Sunt de părere că 
afirmaţiile mamei mele, combinate cu aceea de mai târ- 
ziu, pot constitui fundamentul unei relaţii minunate și 
al creșterii unor tineri, puternici moralicește și de suc- 
ces în societatea noastră actuală dominată de rasism, 
sex și violenţă. 

Prietenul meu, Jay Strack, afirmă că atunci când îți 
exprimi în mod repetat aprobarea faţă de copilul tău, îl 
lași să înţeleagă că îl iubești cu adevărat — și asta îi 
oferă sentimentul extrem de important de siguranţă. 
Strack arată că atunci când îți manifești aprecierea față 
de copilul tău, îi trezești un sentiment al propriei 
importanţe, care în mod cert contribuie la întărirea 

încrederii în sine. Atunci când copilul vede că îi acorzi 
importanţă soției /soțului și angajatului, precum și 
adulților care formează cercul tău de cunoscuţi, el con- 
sideră că acești adulți sunt importanţi, așa că atunci 
când îţi arăţi disponibilitatea de a petrece timpul cu el în 
conversații și activităţi, tocmai această disponibilitate îi 
conferă copilului sentimentul propriei importanțe. 

Dr. Strack mai subliniază faptul că atunci când îţi 
manifești afecțiunea părintească reală în mod curent 
prin îmbrăţișări, bătăi pe umăr încurajatoare și sărutări 
materne sau paterne, le arăţi copiilor tăi că sunt iubiţi. 

Pentru a rezuma, atunci când îi induci copilului tău 
un sentiment de siguranţă, semnificaţie și importanţă, 
precum și cunoașterea faptului că este iubit, el va 
deveni o persoană sigură pe ea, încrezătoare, afectu- 
oasă și recunoscătoare. Și ăsta este un început de viață 
destul de bun. 


Toată lumea știe cum să-și crească copiii, mai puţin cei 
care îi au. 


(P. J. O'ROURKE) 

“Cred în aparatele dentare 


Adevărata tărie de caracter înseamnă să 
iei o decizie pe care să o susții, făcând ceea 
ce trebuie făcut. Niciun om moral nu-și 
poate găsi liniștea dacă lasă neterminat 
ceva ce știe că ar fi trebuit să termine. 


JOHN UNDERWOOD 


La fel ca mai toți părinţii, soția mea și cu mine sun- 
tem de părere că dinţii drepți reprezintă un bun valoros 
pentru oricine, așa că am investit în aparate dentare 
pentru trei dintre copiii noștri care aveau nevoie de ele. 
Prin faptul că am cheltuit o sumă considerabilă de bani 
pentru un zâmbet frumos, noi credem că am primit mai 
mult decât un profit bun de pe urma investiţiei respec- 
tive. Nepoata noastră, Katherine, a obținut rezultate 
minunate pentru că și-a purtat aparatul dentar. Atunci 
când văd un adult cu aparat dentar, și dacă mi se oferă 
ocazia, îl laud pentru prevederea și pentru dorinţa de a 
suporta o durere temporară și un posibil disconfort cu 
scopul de a obține un beneficiu de durată. 

Motivul pentru care vă împărtășesc toate acestea 
este de a sublinia faptul că un zâmbet frumos este 
important, dar, în același timp, aș dori să evidenţiez şi 
că mai important este un caracter frumos. Nu pot să înțe- 
leg de ce nu investim mai mult din resursele noastre în 

determinarea trăsăturilor fundamentale care alcătuiesc 
caracterul copiilor noștri. Există dovezi solide care 
atestă faptul că fundamentul sincerităţii, al caracteru- 
lui, integrității, atitudinii corecte, muncii grele, cumpă- 
tării, calității de a fi demn de încredere, ca și al altor 
câteva sute de calități este constituit din lucrurile care îi 
deosebesc pe cei care reușesc cu adevărat în profesiile 
și vieţile lor personale de cei care se bucură doar de un 
succes moderat. 

Părinţii Fondatori au primit de la naștere aceste cali- 
tăți de bază. De fapt, conform Institutului de Cercetări 
Thomas Jefferson, peste 90 la sută din sistemul educa- 
tional specific acelor vremuri era dedicat predării valo- 
rilor etice, morale și spirituale. Eficacitatea sa este evi- 
denţiată de viețile unor persoane ca: Washington, Adams, 
Madison, Monroe, Franklin și numeroși alții. Cred că, 
dacă am analiza cu toţii această abordare a vieții, am 
deveni la fel de entuziaști în privinţa dezvoltării carac- 
terului cum suntem în privința zâmbetelor învingă- 
toare. Îndreaptă-ţi dinţii și vei avea un zâmbet victo- 
rios. Îndreaptă-ți și întăreşte-ți caracterul, și viața îți va 
zâmbi. 


Vorbitul este ieftin până când angajezi un avocat. 


03 


Nevoia economică 
și infracționalitatea 


O situație de criză nu formează caracte- 
rul, ci doar îl revelează. 


Ani de zile, am auzit la televizor și am citit în ziare 
că de la un om sărac se așteaptă fie să recurgă la 
infracțiuni, fie să i se găsească scuze că a procedat ast- 
fel. Din nefericire, cu cât este mai promovată această 
idee, cu atât mai mult îi cresc șansele de a fi pusă în 
practică, mai ales în rândul celor care nu au un funda- 
ment puternic în ceea ce privește caracterul lor. Faptele 
legate de această chestiune sunt interesante și, așa cum 
obișnuia să spună un prieten de-al meu, „toată lumea 
are dreptul la o opinie personală, dar nimeni nu e 
îndreptăţit să facă lucruri necugetate”. 

Am fost crescut în timpul Marii Crize, așa că eram 
familiarizat cu oamenii care băteau din când în când la 
ușa din spate, cerând ceva de mâncare în schimbul 
unor treburi de făcut în jurul casei sau în grădină. 
Destul de interesant este că aproape nimeni nu cerea 
mâncare pe gratis — voiau să o câștige muncind. Statis- 
ticile validează în mod clar faptul că rata infracționalității 

în vremea crizei era, de fapt, mai mică decât în momen- 
tul începerii ei. 

Într-un articol din Financial Post, aparţinându-i lui 
David Frum, se arată că o situaţie identică s-a petrecut 
în Canada. Autorul afirmă că statisticile au confirmat 
faptul că în Canada a existat „o scădere generală de 
cinci procente“ în ceea ce privește infracționalitatea în 
intervalul 1992-1993. Și aceasta în ciuda faptului că 
anul 1993 ar fi trebuit să marcheze o creștere a delic- 
telor. În loc de asta, confruntaţi cu închideri de fabrici, 
pierderi de slujbe și servicii sociale reduse, canadienii 
au devenit mai puţin înclinați să pătrundă prin efracție 
în locuinţe și să fure. 

Realitatea este că oamenii fac ceea ce sunt învățați și 
ceea ce li se pretinde să facă. Dacă am elimina concep- 
tul potrivit căruia sărăcia naște delicte și am susține 
ideea conform căreia calea corectă este și cea mai bună, 
am putea fi martorii unor micșorări ulterioare ale 
infracţionalității. În multe cazuri, o strângere de curea 
economică constituie o experienţă de formare a carac- 
terului care ne ajută să învăţăm să ne obișnuim cu 
așa-zisele „necesităţi ale vieţii“, astfel încât să ieșim din 
provocările economice mai puternici și mai bine pre- 
gătiți pentru a clădi un viitor mai prosper. 


„Singura care poate să se așeze pe o treabă și să dea 
naștere la rezultate este o găină. 


04 


O definiţie a înțelepciunii 


Secretul fericirii constă în admiraţia dez- 
interesată. 
F. H. BRADLEY 


Există surse de fericire total independente de bani. 
Un milionar nu se bucură de o carte mai mult decât un 
om sărac. Mâncarea simplă are același gust bun pentru 
lucrătorul care și-a câștigat cina cu sudoarea frunții, 
după cum la fel de bune i se par cele mai rafinate deli- 
catese persoanei al cărei apetit este slăbit de o dietă 
anormală. Natura i se pare la fel de frumoasă unei fete 
care lucrează într-o uzină, ca și soției patronului, iar un 
membru al lotului de fotbal pe nisip se distrează la fel 
de mult practicând acest sport ca și jucătorul de polo. 

Multe s-au spus în doar câteva cuvinte, nu-i așa? 
Este o altă modalitate de a afirma că lucrurile care con- 
tează sunt, practic, la îndemâna noastră, a tuturor, în 
acest ţinut măreț care ne aparţine. Cam totul se reduce 
la o chestiune de opțiune. Săracul are posibilitatea să 
meargă la bibliotecă și să aibă acces la cele mai mari 
cărţi ale tuturor timpurilor, scrise de oameni care chiar 
„ştiu tot şi au făcut totul”, ca să folosesc o expresie 

neaoșă, modernă. În felul acesta, ne putem bucura indi- 
rect de experienţe, ne putem împărtăși din înțelepciune, 
ne putem bucura de frumuseţe, ne putem alătura râsu- 
lui și ne putem împărtăși din toate recompensele 
emoționale care decurg, din a fi bine instruit și creativ. 
Dar putem și să stăm în liniștea căminului sau a curții 
noastre și să reflectăm la viaţă și la frumusețea apusu- 
lui de soare. 

Will Rogers spunea că oamenii sunt atât de fericiţi 
cât își propun să fie. Dacă închidem televizorul și stăm 
„de vorbă cu vecinul sau îl invităm la noi acasă să bem 
o ceașcă de cafea, să jucăm o partidă de dame sau de 
șah sau să pregătim niște floricele sau un hotdog la gră- 
tar, vom putea să transformăm acea fericire în realitate. 

Procedează în acest fel și vei putea să privești în 
urmă și să spui: „Da, viaţa a fost bună cu mine.“ Înţe- 
lepciunea constă în a folosi și a ne bucura de lucrurile 
din jurul nostru și în a le împărţi cu prietenii noștri. 


Fericirea are un mare avantaj față de bogăție. Prietenii 
nu încearcă s-o împrumute. 


05 


Cum să facem față dezamăgirilor 


Nu permite greselilor si dezamăgirilor 
din trecut să-ți direcționeze și să-ți con- 
troleze viitorul. 


Întrebare: cum te-ai simţi dacă ai rata medalia de aur 
olimpică cu două miimi de secundă? Probabil că te 
întrebi: Cum pot măsura atât de precis? Din punct de 
vedere matematic, distanța pe care o parcurgi înot în 
două miimi de secundă este cam cât grosimea unui 
strat de vopsea. Ca să fi muncit ani în șir și să fi fost atât 
de aproape de premiul absolut, și totuşi să-l ratezi cu 
două miimi de secundă, trebuie să fie o dezamăgire 
greu de digerat. 

Un articol fascinant din numărul pe decembrie 1995 
al publicaţiei Sky Magazine relatează ce i s-a întâmplat 
înotătorului american Tim McKee. Evenimentul s-a 
petrecut în timpul Jocurilor Olimpice din 1972 de la 
Miinchen, atunci când măsurarea timpului înotătorilor 
tocmai „trecuse de la cronometre la folosirea sistemelor 
electronice“. La vremea respectivă, cronometrele aveau 
„O precizie de o sutime de secundă“, dar sistemul elec- 
tronic putea să indice timpul realizat în miimi de 

secundă. McKee l-a întrecut pe Gunnar Larsson din 
Suedia cu o sutime de secundă, după cum arăta cro- 
nometrul, dar a pierdut cu două miimi de secundă, 
după cum indica monitorul electronic. 

Și, ca lucrurile să se înrăutățească și mai tare, la 
întâlnirea din Los Angeles din 1984, ambii înotători, 
care obținuseră același timp măsurat în sutimi de 
secundă, au fost premiaţi cu medalia de aur. Sunt sigur 
că dezamăgirea lui Tim McKee a fost enormă, dar viața 
ne oferă multe dezamăgiri. Cei care țintesc către înfăp- 
tuiri mai mari își consumă rapid dezamăgirile şi merg 
mai departe. Sper că Tim și-a dat seama că viaţa lui nu 
se termina acolo și că indiferent dacă a câștigat sau a 
pierdut medalia de aur, îi vor rămâne mereu aptitu- 
dinea înnăscută, imboldul, caracterul, determinarea, 
iubirea, angajamentul, responsabilitatea și toate cele- 
lalte lucruri care îl vor ajuta să aibă succes în viaţă. 


Viaţa este ca un joc de tenis. Cel care servește cel mai 
bine rareori pierde. 


66 


Acesta este un lucru important 


Deseori, îi auzim pe oameni spunând: 
„Sunt un om realizat prin propriile pu- 
teri.” Până acum, n-am auzit pe nimeni 
care să zică: „Sunt un om ratat prin pro- 
priile puteri.“ 


Trebuie să recunoaștem că trăim cu adevărat într-o 
lume aflată mereu pe fugă și că, în ciuda tuturor abor- 
dărilor și a mecanismelor care ne sunt puse la dispozi- 
ție în zilele noastre și care sunt menite să economi- 
sească timp și muncă, în ciuda tuturor tehnologiilor de 
accelerare a proceselor de producţie, se pare că do- 
rinţele și visele noastre necesită mai mult timp decât ne 
pot oferi noile tehnologii și planificări. Asta înseamnă că 
avem nevoie să ne stabilim priorităţile pentru ca „ceea 
ce e important să rămână important”. 

Exemplul cel mai fascinant în sensul acesta este 
povestea scriitoarei și diplomatului Clare Booth Luce. 
Doamna Luce relatează vizita pe care i-a făcut-o lui 
John F. Kennedy pe când acesta se afla la Casa Albă. 
Scriitoarea era renumită pentru maniera sa deschisă și 
directă. Ea i-a spus lui Kennedy: „Domnule președinte, 
trebuie să-i scoateţi pe sovietici din această emisferă.“ 
Au vorbit câteva minute, apoi a sunat telefonul și 

președintele a ieșit din cameră. Când s-a întors, era 
foarte încântat de ceva și a exclamat: „Mi s-a votat pro- 
iectul de lege legat de textile! Dar să revenim, ce spu- 
neai, Clare?“ La aceasta, dna Luce a replicat: „Domnule 
președinte, există mulți oameni mari pe care civilizația 
noastră îi amintește. Despre unul dintre ei s-a spus că a 
mers până la o cruce și a murit pentru ca să fie iertate 
toate păcatele oamenilor. Despre altul s-a spus că a ple- 
cat în căutarea unei noi căi de acces spre o lume veche 
și a descoperit una nouă. Despre altul se spune că a lup- 
tat împotriva țării sale natale și, având de partea sa doar 
o armată pestriță de rebeli, a învins cea mai mare putere 
militară de pe pământ pentru a descoperi o nouă 
națiune. Și despre altul se spune că a fost nevoit să se 
ascundă în întunericul nopții în timp ce intra în 
Washington și timp de patru ani a suferit pentru ca 
populaţia să poată fi pe jumătate liberă și pe jumătate 
în robie. Domnule președinte, despre niciunul dintre 
acești oameni mari nu s-a spus vreodată că «i s-a votat 
proiectul de lege privind textilele».” 

Prioritățile sunt importante și, odată puse în ordine, 
lucruri minunate se pot întâmpla în vieţile noastre. 


Gândurile sale erau îmbarcate într-un tren personal și 
nimeni altcineva nu putea să urce în el. 


07 


Personalitate sau caracter 


Reputația reprezintă ceea ce cred oamenii 
că ești. Personalitatea este ceea ce pari a 
fi. Caracterul este ceea ce ești cu adevărat. 


John Maxwell, considerat una dintre autoritățile în 
materie de lideri din America, afirmă că majoritatea 
oamenilor se străduiesc să-și perfecționeze mai degrabă 
personalitatea decât caracterul, și câtă dreptate are. 
Poate că aceasta se datorează faptului că dezvoltarea 
personalității generează recompense imediate, este mai 
puțin solicitantă și, în majoritatea cazurilor, reclamă 
mai puţine “sacrificii din partea noastră. Dezvoltarea 
personalității implică deprinderea de noi abilități con- 
versaționale, un nou stil sau formarea unei capacități 
oratorice. 

Dezvoltarea caracterului este mai profundă, mult 
mai dificilă, deseori implicând schimbări care, fie și 
numai pentru scurt timp, sunt stânjenitoare și uneori 
foarte solicitante. Schimbarea obiceiurilor este întot- 
deauna o procedură dificilă. Dezvoltarea virtuților re- 
clamă, de asemenea, timp, pentru că presupune disci- 
plinarea poftelor și a pasiunilor noastre. Îndeplinirea 

unei promisiuni și manifestarea sensibilităţii față de 
sentimentele și convingerile celorlalți nu sunt lucruri 
pe care le facem în mod natural. Ele reprezintă trăsături 
ce trebuie educate. Dezvoltarea caracterului este cel 
mai bun indiciu al maturității. 

Într-adevăr, este mai greu să-ți formezi caracterul 
decât personalitatea și se știe că recompensele nu sunt 
imediate. Cu toate acestea, recompensele pe termen 
lung, sunt infinit mai mari. Este important să te prețu- 
iești, dar esența paradoxală a celei mai înalte umanități 
este capacitatea de a putea să te pui în slujba unor țeluri 
și principii mai mari, ceea ce reprezintă și baza mana- 
gementului eficient. Cred că pot afirma fără teamă că, în 
lumea de astăzi, nevoia de caracter și de abilităţi de 
lider depășește nevoia de oameni cu mai multă perso- 
nalitate. Din fericire, atunci când îţi formezi caracterul, 
personalitatea se dezvoltă mult mai ușor și mai natural. 


Vremurile bune scot la iveală o parte din caracter, vre- 
murile grele îl dezvăluie în întregime. 


08 


Pune-te în locul lor 


Singurul prieten total dezinteresat pe 
care îl poate avea omul în lumea aceasta 
egoistă, cel care nu îl va lăsa niciodată la 
greu... este câinele lui. 


GEORGE VEST 


În dimineaţa zilei de 20 noiembrie, asistenta mea, 
Laurie Magers, mi-a spus că nu va veni la lucru în ziua 
următoare, deoarece trebuia să o ducă la medicul vete- 
rinar pe Muffin, cățelușa mamei ei, pentru sterilizare. 
Lucrul acesta îi va surprinde pe mulți dintre cei care 
mă cunosc de atâția ani, dar cu numai câteva luni în 
urmă aș fi gândit: Mi-e peste puteri să înțeleg cum cineva 
își poate lua e zi liberă ca să se ocupe de un căţel. Eram 
bucuros să plec de la serviciu pentru copiii și nepoții 
mei, dar animalele de companie erau cu totul și cu totul 
altceva. Copiii mei au avut întotdeauna animale, pen- 
tru că le iubeau, iar eu îmi iubeam copiii. Dar nu eram 
în stare să pricep cum cineva se poate atașa atât de 
profund și de emoțional de niște animale de companie. 

Cu toate acestea, lucrurile s-au schimbat în martie 
1995, atunci când fiica mea, Cindy, a convins-o pe 
mama ei să meargă la un spectacol de câini. Acolo a 
văzut un mic Corgi galez, un câine de talie normală, 

dar cu picioare minuscule, de care s-a îndrăgostit ime- 
diat. Deși le spusesem mereu că nu mai voiam animale 
în casă, relația cu soţia mea este atât de importantă, 
încât i-am „făcut pe plac“ acceptând să cumpere unul. 

Trei ore au fost suficiente pentru ca acel câine mititel 
să-mi înmoaie inima. La sfârșitul săptămânii, dreptul 
de proprietate s-a transferat. Acum este câinele meu, 
deși soția mea se bucură de anumite privilegii, cum ar 
fi să-l hrănească, să-l alinte și să se joace cu el în lipsa 
mea. (Ei bine, da, accept toate ironiile tale!) 

Când Laurie Magers mi-a spus că vroia să se îngri- 
jească de căţelușa mamei ei, am acceptat cu dragă 
inimă. Ciudat, nu-i așa, cum după ce descoperim senti- 
mentele celuilalt, ni se pare atât de ușor să le înțelegem. 
Mesajul este clar: nu judeca. Pune-te în situația celuilalt 
și încearcă să gândești ca el sau să simți ca el. Îţi garan- 
tez, te vei distra mai bine, iar relaţiile cu ceilalţi vor fi 
mult mai bune. 


Bob Orben susține că o casă americană tipică este cea 
în care îi ceri câinelui să vorbească și copiilor să tacă. 


09 


Cum să faci faţă criticilor 


Nimeni nu apreciază cu atâta conștiin- 
ciozitate valoarea criticii constructive ca 
acela care-o emite. 


Regretatul comic Groucho Marx spunea: „Indiferent 
despre ce este vorba, eu mă opun.“ După dicționarul 
meu, critica este „arta de a judeca cu decenţă reușitele și 
greșelile unei performanţe; remarcă asupra reușitelor și 
greșelilor; observaţie critică, orală sau în scris”. 

Col. George Washington Goethals, bărbatul care a 
construit Canalul Panama, făcea faţă criticilor într-un 
mod eficient. În timpul lucrărilor de construcție, a 
întâmpinat numeroase probleme cu geografia, clima și 
țânţarii. Ca în cazul tuturor proiectelor-mamut, își avea 
criticii lui, rămași acasă, care îi comentau întruna acțiu- 
nile și îi preziceau că nu va încheia niciodată proiectul. 
Cu toate acestea, colonelul și-a văzut de treaba lui și n-a 
spus nimic. Într-o zi, un asociat l-a întrebat: „Nu ai de 
gând să le dai replica acestor critici?” „Ba da“, a răs- 
puns Goethals. „În ce fel“, a fost întrebat. „Cu ajutorul 
Canalului“, a replicat Goethals. Chiar dacă această 

atitudine nu i-a adus pe loc satisfacție, Canalul însuși 
l-a răzbunat pe termen lung. 

Aristotel spunea că menirea criticii este de a impune 
un standard al voinţei de a judeca. Addison afirma că 
este ridicol ca o persoană să critice acțiunile alteia dacă 
nu s-a remarcat ea însăși prin propria sa performanţă. 

Oamenii sunt nemiloși cu criticii, dar uneori aceștia 
dovedesc că au o valoare reală. Întreabă-te următorul 
lucru: Ce interes are această persoană (acest critic) în ceea ce 
mă privește? Un părinte, un profesor sau un antrenor 
are un interes bine întemeiat pentru performanţa ta. 
Din nefericire, mulți dintre ei nu știu cum să încurajeze 
o persoană, oferindu-i în același timp sugestii care să 
schimbe lucrurile. Cheia este să critici performanţa și 
nu pe cel care o realizează. Mama mi-a criticat odată 
performanţa, spunându-mi: „Pentru majoritatea băie- 
ților ar fi în regulă. Dar tu nu ești majoritatea băieților 
— tu ești fiul meu și fiul meu poate mai mult de-atât.” 
Îmi „criticase performanța“, deoarece aceasta avea 
nevoie de îmbunătățiri, dar îl lăudase pe cel care o rea- 
lizase, deoarece el era cel care avea nevoie de laude. 


Critica sinceră este greu de suportat, mai ales atunci 
când vine din partea unei rude, a unui prieten, a unei 
cunoștințe sau a unui străin. 


(FRANKLIN P. JONES) 


70 


Memoria este importantă 


Fii asemenea gumei de șters — recunoaș- 
te-ți greșelile, învaţă din ele, apoi șterge- 
ți-le din memorie. 


Atunci când cineva se întreabă dacă îmi aduc aminte 
de un anumit eveniment, dacă răspunsul este negativ, 
una dintre reacțiile mele favorite este să zâmbesc și să 
recunosc că nu, nu-mi amintesc. Apoi le explic că am o 
memorie excelentă — doar că e cumplit de scurtă. 

Adevărul e că memoria este o soluţie pentru multe 
lucruri. Dacă nu avem o memorie bună, ne rătăcim fără 
putință de scăpare și suntem prinși într-un labirint al 
variantelor. Cu toate acestea, există unele lucruri pe 
care le poți pune în aplicare imediat pentru a-ți îmbu- 
nătăți substanţial memoria. Dr. Douglas Hermann 
arată în cartea sa, Super Memory, că numai practica 
poate ameliora memoria „globală“ și poate intensifica 
capacitatea de refacere a anumitor zone ale vieții. El 
spune că atunci când exersezi funcţii specifice memo- 
riei, ai șansa să obţii rezultate spectaculoase. 

Dr. Hermann afirmă că majoritatea oamenilor care 
încearcă să rețină un șir lung de numere citite de cineva 

cu o intonaţie normală, vor memora corect circa șapte 
din ele. Totuși, el adaugă că, după un exercițiu de 
câteva luni, mulți oameni pot reține patruzeci, cinci- 
zeci, șaizeci sau chiar optzeci de numere dintr-un sir. 
Singura problemă este că e nevoie de ceva muncă și de 
devotament faţă de obiectivul propus. 

Dr. Hermann subliniază că majoritatea oamenilor își 
pot aminti în mod normal cam o treime din ceea ce știu. 
Cu toate acestea, după o lună de antrenament zilnic 
pentru evocarea de informații specifice, se observă o 
ameliorare spectaculoasă, fie că e vorba de amintirea 
unei locaţii geografice, a unui eveniment istoric sau a 
unei întâmplări personale petrecută cu mulți ani în 
urmă. Ceea ce dovedește că dacă avem o „memorie 
proastă“, asta se datorează, probabil, unei memorii 
neexersate sau leneșe. Lucrează-ţi memoria. În felul 
acesta, te vei distra mai mult, vei fi mai eficient, mai 
productiv și mai fericit. 


Dacă vrei să îți testezi memoria, încearcă să îți aduci 
aminte motivul pentru care erai îngrijorat în urmă cu un 
an. 

Saltul de zece zile 


Cu toții ne facem timp pentru ceea ce 
vrem Să facem cu adevărat. 


WILLIAM FEATHER 


Pentru cei mai mulți, un eveniment așteptat cu 
nerăbdare — cum ar fi nașterea unui copil, o vacanţă, 
întoarcerea acasă a persoanei iubite sau marele meci — 
pare să nu mai vină niciodată. 

Pe de altă parte, dacă este unul dintre acele eveni- 
mente de care ne temem, cum ar fi 15 aprilie, data la 
care se pronunţă divorţul, internarea în spital pentru o 
operaţie importantă sau orice alt eveniment care aduce 
cu sine durere, disperare sau senzaţia de pierdere, ca- 
lendarul înaintează cu o viteză care-ţi taie respirația. 

Indiferent dacă aștepți o anumită dată cu nerăbdare 
sau spaimă, vei fi surprins să afli că pe 22 februarie 
1582 o comisie bisericească numită de Papa Gregoriu al 
XIII-lea a decis să modifice calendarul, eliminând zece 
zile și adoptând „stilul nou”. În cazul țărilor care au 
acceptat modificarea, „astăzi“ urma să vină zece zile 
mai târziu. 

Nu deţin nicio informație referitor la haosul şi con- 
fuzia care au rezultat în mod cert în urma modificării de 

timp/dată. Îmi imaginez că oamenii care urmau să-și 
serbeze ziua de naștere în timpul acelor zece zile au fost 
oarecum necăjiţi că rataseră o aniversare, lucru care, de 
obicei, produce mai degrabă plăcere decât suferință. 

În vremurile noastre pline de litigii, mulţi angajați 
probabil că și-ar da în judecată angajatorii dacă n-ar fi 
plătiți pentru cele zece zile în care n-au lucrat. Câţiva 
dintre creditori ar fi bombardați cu amenințări și rugă- 
minți dacă nu s-ar arăta dispuși să încalce regulile și să 
ofere un termen de grație persoanelor cu datorii. 

Astăzi însă dacă ne trăim viețile luând fiecare zi așa 
cum vine și dacă facem tot ce putem în fiecare zi, atunci 
ne pregătim pentru viitor în cel mai bun mod posibil. 
La urma urmei, astăzi este mâinele de ieri, zi în care 
aveam de gând să facem atât de multe. Fă „atât de 
multe“ în fiecare zi, și toate zilele tale de mâine vor fi 
mai bune. 


Timpul zboară. Depinde doar de tine să fii cel care-l 
pilotează. 


(ROBERT ORBEN) 

Ocupat, dar politicos 


Prima responsabilitate a unui lider este să 
definească realitatea. Ultima este să spună 
multumesc. Între cele două, liderul trebuie 
să devină un slujitor și un datornic, Asta 
rezumă progresul unui lider talentat. 


MAX DEPREE 


Theodore Roosevelt, fost preşedinte al Statelor Unite, 
a fost descris ca fondatorul Partidului Bull Moose, 
omul care și-a condus trupele pe Dealul San Juan în 
Războiul americano-spaâniol, un mare amator de 
meciuri, om de familie, slujitor al drepturilor cetățe- 
nești etc. 

Povestea vieții lui sugerează că nu a fost doar un 
om care s-a bucurat de un succes extraordinar, ci, în 
mod sigur, a fost și unul dintre cei mai ocupați și mai 
bine organizați oameni din câţi au existat vreodată. Cu 
toate acestea, cu tot programul lui încărcat, chiar și în 
timpul călătoriilor electorale, atunci când viteza de 
derulare a evenimentelor era ameţitoare, el încă mai 
păstra câteva dintre acele calități umane care îi confe- 
reau atâta succes. Un simplu exemplu: nu uita nicio- 
dată să le mulțumească celor care îi făceau anumite 
servicii. În turneele din timpul campaniilor electorale, 
se dădea jos din mașina personală și le mulțumea 

inginerului și pompierului pentru o călătorie sigură și 
confortabilă. E adevărat, toate astea nu îi luau mai mult 
de câteva minute, dar atunci când minutele tale sunt 
atât de puţine, ele devin foarte prețioase. Totuși, el con- 
sidera că minutele acelea erau bine investite și îi făcea 
plăcere să se întâlnească cu oamenii care îl slujiseră atât 
de bine. În felul acesta, îşi făcea prieteni pe viaţă. Prin 
faptul că făcea lucruri simple și se gândea și la semenii 
săi, a ajuns să fie îndrăgit de oamenii din toată 
America, ceea ce constituia în mod cert o recompensă 
semnificativă pentru cele câteva minute cât dura să le 
mulțumească. l 

Cineva a spus odată că un „om mare” e ușor de 
recunoscut după modul în care se poartă cu omul 
„Mic“. Judecând fie şi numai după acest etalon, trebuie 
să recunoști că Theodore Roosevelt a fost un om 
„mare. Mesaj: fă-ţi timp să fii amabil și să spui „mul- 
țumesc“. Răsplata poate fi enormă. 


Două moduri în care poți face în așa fel ca fiecare zi să 
fie mai bună: gândește şi mulţumeşte. 

Clasa 


Unii își lasă urma pașilor în nisipurile 
vremurilor, după alții însă nu rămâne 
decât urma călcâiului. 


Din când în când, cineva îi face altcuiva complimen- 
tul absolut atunci când îi declară: „Eşti un «om deo- 
sebit»“, sau atunci când descrie un comportament 
anume: „Se vede clasa.” În unele cazuri, un maestru de 
ceremonii prezintă o persoană spunând: „Dacă veți 
căuta în dicționar cuvântul clasă, veţi vedea o poză a 
conferenţiarului din această seară.“ 

O persoană care are clasă este un individ integru, 
cineva care ți-ar plăcea să-ți fie părinte sau copil, prie- 
ten sau vecin, mentor sau sfătuitor. Pe scurt, clasa iden- 
tifică o persoană „de prim rang“, un om superior prin 
faptul că este amabil cu toată lumea care îi face servicii 

Îmi place foarte mult descrierea sub formă de 
comentarii a lui Bill Daniels, potrivit căruia „clasa este 
ceva ce poți alege singur. Ea presupune să concurezi 
cu onestitate, să abordezi problemele frontal, să pri- 
mești premiile cu graţie și modestie și să nu-ți lovești 
concurenţii. Dacă ai clasă, îţi ești loial atât ţie însuţi, cât 

și celor din jurul tău. Clasa se naște din respectul de 
sine și dintr-un respect sănătos față de ceilalţi. Nu toate 
lucrurile din lumea asta ne sunt accesibile. Din fericire, 
clasa este unul dintre ele“. 

Clasa apare atunci când antrenorul oferă fiecărui 
copil din echipă șansa să se afle „la aruncare“, fără 
să țină cont de abilitățile acestuia sau de scorul vic- 
torii-înfrângeri al echipei. 

Te sfătuiesc să identifici o persoană cu clasă și s-o 
foloseşti ca model în viaţă. Un astfel de individ nu tre- 
buie să fie bogat și celebru, nici măcar foarte isteț, însă cu 
toții putem aspira să devenim o persoană care are clasă. 


Oamenii cu vederi înguste sunt asemenea sticlelor cu 
gâtul îngust. Cu cât au mai puţin conținut, cu atât mai 
mult zgomot fac atunci când îl elimină. 


(ALEXANDER POPE) 


74 


Este dură — dar iubitoare 


Aproape oricine este capabil să-și câștige 
traiul. Datoria și oportunitatea fiecăruia 
este să-și merite viața. 


Sora Connie Driscoll este o măicuţă care face mira- 
cole în rândul dependenţilor de droguri și alcool fără 
adăpost din Chicago. Programul ei face ca 95 la sută 
dintre foştii ei clienţi fără adăpost să nu se mai întoarcă 
niciodată pe străzi. Tariful ei este de aproximativ 
7,35 dolari de persoană pe zi. 

Cum reușește? Începe prin a da stingerea la șapte și 
jumătate seara, iar trezirea la șase și jumătate dimi- 
neața. Mai include și testări antidrog periodice. Îi face 
responsabili pe participanţii la program pentru pro- 
priul comportament și pentru propria performanţă. 
Căminul ei este Casa Speranţei St. Martin de Poores, 
locul unde „iubirea dură” chiar este dură. 

Veteran al războiului din Coreea, Sora Connie a cres- 
cut la o fermă unde nu era străină de munca manuală. 
Cu ciocanele în mână, ea și Sora Therese au dărâmat 
câteva ziduri de cărămidă din clădirea lor părăginită, 
primită prin donaţie, pe care au umplut-o curând cu 

femei și copii ai străzii. Unii dintre locatari s-au plâns 
de mâncare, iar alții refuzau să-și facă paturile sau con- 
sumau droguri în incintă. Unii chiar spuneau: „Nu sunt 
obligat să mătur podeaua, pentru că am dreptul.“ În 
momentul acela, Sora Connie spunea simplu: „Nici 
vorbă“. A început să caute sub scaunele de toaletă și să 
ridice saltelele cautând droguri. A chemat trupele SWAT 
la ora șapte dimineaţa pentru un raid antidroguri în 
reședința sa. E pusă pe treabă. Locatarii se supun aces- 
tui tratament pentru că sunt conștienți că e ultima lor 
speranţă de a scăpa de dezastrul din vieţile lor. 

Cele douăsprezece ședințe cuprinse în programul 
Narcomanii Anonimi și Alcoolicii Anonimi sunt obli- 
gatorii, la fel cum sunt orele și sesiunile echivalente cu 
cele de liceu pentru copiii aflați în cadrul programului 
de asistență socială, sau cum sunt treburile gospodărești 
și pregătirea pentru un interviu. Membrii personalului 
le învață pe femei să facă cumpărături, să țină evidenţa 
cheltuielilor. Sora Connie știe că pentru majoritatea 
clienților ei problema principală nu este lipsa banilor, ci 
lipsa de responsabilitate personală. Ea le spune femei- 
lor: „Nu contează cine ţi-a provocat necazurile, tu ești 
singura care le poate rezolva.“ Nu ar fi minunat dacă 
am avea o Soră Connie, împreună cu personalul alcătuit 
din oameni devotați care muncesc aproape pe gratis și 
oferă în schimb totul, peste tot în ţară? 


Gândește-te la următorul lucru: oamenii care fac gre- 
șeli sunt cei care fac și restul. Cei care nu greşesc nu fac 
nimic altceva. 


Provocare sau paralizie 


Uneori, nu este ușor să-ți ceri iertare, s-o 
iei de la capăt, să admiţi că ai greșit, să 
primeşti un sfat, să nu fii egoist, să con- 
tinui să încerci, să fii cinstit, să tragi 
foloase de pe urma greşelilor, să uiţi și să 
ierți, să gândești mai întâi și apoi să acțio- 
nezi, să-ți asumi O vină meritată — dar 
întotdeauna merită efortul. 


Dwayne Pingston este paralizat de la mijloc în jos — 
dar nu este imobilizat într-un loc anume. În 1983, pe 
când avea doar nouăsprezece ani, a evitat o coliziune 
frontală trăgând de volan spre dreapta. În felul acesta, 
a atins bordura trotuarului și a fost aruncat din mașină. 
Și-a sucit gâtul și picioarele i-au paralizat. 

Pentru mulți, acest incident ar fi însemnat sfârșitul 
tuturor speranțelor, viselor, activităților și ambiţiei, dar 
pentru Dwayne a'reprezentat pur și simplu o provo- 
care de a lua ce i-a mai rămas și de a-i da maximum de 
utilitate. Atitudinea lui e incredibilă. Are o fire blajină, 
este o persoană modestă și mai activă decât majoritatea 
oamenilor cu două picioare sănătoase. Este un pescar 
entuziast și un vânător de căprioare. Joacă în echipa de 
baschet pentru handicapaţi Easter Seals All-American 
și a dat o mână de ajutor la înființarea unei tabere de 
baschet pentru treizeci de copii săraci care suferă de 
infirmități ce variază de la paralizie cerebrală până la 

spina bifida. Participă la cursele de mașini de la Milan 
Dragway, în apropiere de Arbor, Michigan, înoată cu 
exuberanţă și a ajutat un echipaj de pe o barcă cu vâsle 
din Port Huron în cursa de la Mackinac. 

În timpul liber, repară mașini vechi și mai și mun- 
cește ca să-și asigure existenţa, reușind să lucreze în 
două locuri. Livrează mașini făcute pe comandă de 
firma Jaguar. Are un simţ al umorului incredibil și chiar 
îți poate indica avantajele de a nu-și simți picioarele, de 
exemplu atunci când și-a rupt ambele glezne jucând 
rugbi în scaunul cu rotile. 

Oare asta înseamnă că-și neagă situația? Nu. 
Înseamnă pur și simplu că este paralizat de la mijloc în 
jos și va rămâne astfel tot restul vieţii. Are posibilitatea 
fie să-și deplângă soarta, fie să identifice toate lucrurile 
pe care încă le mai poate face și să înceapă să le facă. 
Avem cu toții o lecţie nemaipomenită de învățat din 
asta: să nu plângem după ce am pierdut; să ne bucurăm 
de ceea ce ne-a mai rămas. 


Constiinta este aceea care doare atunci când toate cele- 
lalte ne merg din plin. 

Speranţa — primul pas spre succes 


Nimeni nu pretinde prea multe explicaţii 
pentru o treabă bine făcută. 


Poate că cea mai veche poveste motivaţională legată 
de vânzări, cunoscută până astăzi, este cea despre 
comis-voiajorul care a plecat în Africa să vândă pantofi 
și a transmis companiei la care lucra că era imposibil să 
vinzi pantofi acolo pentru că nu-i purta nimeni. Înlo- 
cuitorul lui i-a răspuns că era cea mai incitantă piaţă pe 
care o văzuse vreodată pentru că nu exista nimeni care 
să poarte pantofi. Unul nutrea o speranţă — celălalt nu 
avea niciuna, iar fără speranţă nu depui niciun efort. 

Acum câţiva ani, când rata șomajului era foarte ridi- 
cată, am cunoscut o doamnă al cărei prieten apropiat 
nu avea serviciu de un an de zile și renunţase să mai 
spere. Un lucru ușor de înţeles, însă nevoile financiare 
continuă să ne preseze, indiferent de starea speranţei 
noastre. Am rugat-o pe acea doamnă să-i comunice 
prietenului ei câteva date statistice care îi puteau fi de 
ajutor. Am subliniat faptul că aproximativ 140 de mili- 
oane de americani aveau servicii și că 22 la sută dintre 

aceștia sau circa 30 de milioane de oameni fuseseră 
șomeri în urmă cu un an. Asta înseamnă că 30 de mili- 
oane de oameni fuseseră „angajaţi“ în ultimele două- 
sprezece luni, așa că aproximativ 2,5 milioane de oameni 
obținuseră o slujbă în fiecare lună a anului precedent, 
mai bine de 600 000 au beneficiat de un loc de muncă în 
fiecare săptămână și peste 120 000 de oameni fuseseră 
angajați în fiecare zi lucrătoare. Am încurajat-o să-i trans- 
mită prietenului ei că, ținând cont de faptul că 120 000 
de servicii urmau să fie ocupate în fiecare zi, ar fi tre- 
buit să meargă cu un CV și cu o atitudine optimistă, 
înarmat până-n dinţi cu referinţe şi hotărâre, și să 
găsească una dintre acele slujbe. 

Sunt sigur că, dacă prietenul ei a urmat sfatul acesta, 
a obținut una dintre acele slujbe. Diferenţa esenţială 
stă în cuvântul atitudine și, conform studiilor realizate 
atât la Harvard, cât și la Stanford, 85 la sută din moti- 
vele pentru care oamenii obțin locuri de muncă și 
avansează în carieră se datorează atitudinii mentale 
potrivite. Abordarea aceasta îi va transforma pe cei 
neangajați în angajați. 


Practic, nicio persoană care-și pierde slujba nu spune: 
„M-am concediat.“ 

Necesitatea — mama invenţiei 


Viața este ca o înghețată la cornet — 
atunci când crezi că ai reușit să lingi par- 
tea topită, se scurge toată pe tine. 


Încă din copilărie, desertul meu preferat a fost 
îngheţata. Din cauză că -proveneam dintr-o familie 
numeroasă și pentru că fusesem crescut în timpul crizei 
economice, nu aveam parte decât de un „putinei” oca- 
zional cu înghețată, duminica după-amiaza. Porţia nu 
era mare, și asta îi sporea farmecul. De-a lungul anilor, 
pasiunea mea pentru îngheţată a crescut, așa că, la un 
moment dat, puteam să înșir pe nerăsuflate cele mai 
bune patru îngheţate din America și, ceea ce e foarte 
interesant, cele mai bune arome proveneau de la patru 
companii diferite. Până în ziua de astăzi îmi e foarte 
greu să trec pe lângă magazinul cu înghețată fără să mă 
opresc puțin, fie și pentru una sau două cupe. Din 
nefericire, corpul meu reține înghețata, așa că în 
prezent îmi limitez serios rația. 

Asta mă duce cu gândul la o povestioară fascinantă 
despre îngheţata de „duminecă“”. Cel care a inventat în- 
ghețata de „duminecă“ a fost un negustor din Wisconsin, 

pe nume Smithson. În 1890, nu se făceau livrări dumi- 
nica, așa că, pentru a evita să rămână fără marfă, comer- 
ciantul a redus cantitatea de înghețată cu fiecare co- 
mandă și a adăugat sirop de ciocolată sau un alt topping 
special de fructe. Amestecul respectiv a fost atât de bine 
primit, încât a fost rugat de clienți să-l vândă și în cele- 
lalte zile ale săptămânii. Smithson își dorea să îndepli- 
nească nevoile și dorințele clienţilor săi, dar unii au 
protestat în privinţa folosirii cuvântului duminică, fiind 
vorba de Ziua Domnului. Aveau sentimentul că era o 
profanare să numească un sortiment de înghețată cu 
numele Zilei Domnului. Acela a fost momentul în care el 
a modificat ortografia cuvântului în „duminecă“. În 
zilele noastre, îngheţata de „duminecă” încă se numără 
printre preferințele a milioane de oameni. 

Gândește-te — n-am fi avut niciodată parte de acest 
desert dacă n-ar fi existat o criză de înghețată. Data 
viitoare când rămâi fără un lucru, gândește-te cum poți 
să mai tragi de el. Cine știe? Poate va fi o mină de aur, 
așa ca înghețata de „duminecă”. 


Îmi place înghețata de ciocolată, dar când merg la pes- 
cuit folosesc viermi, pentru că peștilor le plac viermii. 

Uliul și vrabia 


În secunda în care îți propui să atingi un 
țel anume, viitorul tău este transfigurat 
de strălucirea unei raze de lumină. 


JIM PALUCH 


Astăzi de dimineaţă, am zărit un uliu imens în salcia 
din spatele casei noastre. Două sau trei păsări mai mici, 
care cred că erau vrăbii, îl scoteau din minţi! Abia ce se 
așeza și el confortabil, că una dintre ele se repezea spre 
el, urmată îndeaproape de alta. Uliul s-a mișcat de trei 
sau patru ori, dar păsărelele au continuat să-l agaseze, 
până ce și-a luat zborul spre ținuturi necunoscute. 
Urmărind această mică dramă, mi-am adus aminte de 
diferenţele dintre un uliu și un vultur. Atunci când este 
vânat de dușmani, în loc să îi ignore sau să încerce să îi 
evite, vulturul zboară drept spre soare. El este înzestrat 
cu o pleoapă protectoare specială care îi permite ca 
imediat după ce a privit drept spre soare să se uite 
în jos și să ochească un șoarece de câmp aflat la o dis- 
tanță apreciabilă. El este în siguranţă atunci când se 
îndreaptă spre lumină. 

Putem face o paralelă între exemplul acesta și fiin- 
tele umane. Pe oamenii mici — și nu mă refer aici la 

înălțime —, micile incidente inerente vieții îi chinuie cu 
ușurință, fiecare comentariu critic și aluzie răutăcioasă 
constituie motiv de supărare și mânie. Ei se chircesc și 
reacționează defensiv, ceea ce nu face altceva decât să îi 
încurajeze pe malițioși să continue atacul. Pe de altă 
parte, oamenii integri, care au încredere în ei înșiși, nu 
se lasă afectaţi de ceea ce spun despre ei oamenii 
„Mici“. Asemeni vulturului, se ascund de dușmanii lor 
în lumină, pentru că știu cine sunt și ceea ce reprezintă. 
Ei înţeleg că având integritatea de partea lor nu trebuie 
să se teamă de nimic, pentru că nu au nimic de ascuns. 

Să sperăm că paralela este clară și că avem cu toții 
ceva de învățat. Trăiește cu integritate, ascunde-te în 
lumină. 


Dacă ai datorii, veselește-te și cântă. Gândește-te că 
păsările au ciocuri', și asta fac toată ziua. 


“Bill (eng|.) = cioc, plisc, dar și notă de plată sau factură. (n.tr.) 

Care sunt așteptările tale 


Obţineţi rezultate mai bune când așteptă- 
rile voastre sunt mai mari. Lucru valabil 
în știință, matematică, lectură, fotbal sau 
muzică. 


CHARLES ADAIR 


Conferenţiarul și scriitoarea Mamie McCullough 
relatează următoarea întâmplare. În urmă cu câţiva ani, 
înainte de începerea anului școlar, Frances Hurst, pro- 
fesoară la clasa a doua la școala din Rayville Parish, 
Rayville, Louisiana, a fost informată că urma să predea 
la clasa de elevi „de nivel mediu“. La vremea aceea, toți 
elevii erau grupaţi ca fiind de nivel „inferior“, „mediu“ 
sau „Superior“. Gruparea sau clasificarea respectivă a 
supărat-o foarte tare pe dna Hurst, pentru că nu mai 
predase niciodată după criteriul de „grupare în funcție 
de abilități“. 

În prima zi de școală, când elevii i-au spus că erau 
„grupa medie”, dna Hurst s-a decis să treacă la fapte. A 
închis ușa, a acoperit geamurile de la ferestre cu hârtie 
și le-a spus elevilor că se făcuse o greșeală și că, de fapt, 
ei erau grupa „superioară“. Din momentul acela, s-a 
comportat cu ei, ca şi cum ar fi fost o grupă superioară. 
Așteptările ei în ceea ce-i privea erau mari; ca urmare, 

au crescut și propriile lor așteptări și încrederea în ei 
înșiși, astfel că la sfârşitul anului școlar testul SRA (prin 
care se verifică rezultatele fiecărei grupe) a evidenţiat 
faptul că grupa ei era cu un an înaintea grupei „supe- 
rioare“. Având în vedere că testul reprezenta o medie a 
clasei, aceasta însemna că unii elevi erau la un nivel 
superior celor din grupa „superioară“. | 

Cineva a spus odată că, dacă te porți cu o persoană 
exact așa cum este ea, o faci să fie mai rea decât înainte, 
dar, dacă te porți ca și când ar fi deja ceea ce poate 
deveni, o faci să atingă superlativul. Aceasta este o filo- 
zofie minunată, pentru că e adevărată. Lucru, de altfel, 
dovedit cu competenţă de dna Frances Hurst. N-ar fi 
minunat dacă fiecare părinte, profesor sau angajatator 
din America s-ar purta cu toată lumea ca și cum ar face 
parte din „grupa superioară“? Șansele ca în felul acesta 
toate să meargă mai bine sunt extraordinare. Nu poți să 
influenţezi pe toată lumea, dar îi poți influenţa pe cei 
cu care lucrezi și alături de care trăieşti. Include-i pe toți 
în grupa superioară — aceștia vor urca mai sus, și tu 
odată cu ei. 


Dacă te deplasezi în contra universului, obţii doar 
niște așchii. 

Oamenii valoroși 
n-au fost întotdeauna așa 


Unii oameni de valoare îi fac pe alții să se 
simtă insignifianți, dar oamenii cu ade- 
vărat valoroși îi fac pe toți să se simtă 
importanţi. 


Amatorii de baschet care se uită în prezent la meciu- 
rile echipei Chicago Bulls ar fi probabil uimiţi să afle că 
Michael Jordan, considerat de mulţi cel mai mare jucă- 
tor de baschet din toate vremurile, a fost eliminat din 
echipă pe vremea când era în anul al doilea de liceu. 
Din fericire, nu a renunţat să joace și rezultatele vorbesc 
de la sine. 

Amatorii de fotbal, care urmăresc de ani de zile me- 
ciurile din Liga Naţională, îl consideră pe Joe Namath 
unul dintre cei mai buni sportivi și cu siguranță unul 
dintre cei mai inteligenţi și mai siguri pe ei mijlocași. În 
anul doi de liceu, Joe avea 61 kg și 1,73 m înălțime. 
Provenea dintr-o familie de sportivi, era dotat cu abili- 
tăți atletice și, deși frații săi mai mari îl ajutau, nu era 
decât a patra rezervă din echipa de juniori. După cel 
de-al doilea meci al sezonului, Joe l-a abordat pe Bill 
Ross, director și antrenor principal la Liceul Beaver 
Falls, mărturisindu-i că se gândea să renunţe la joc 

„pentru că sunt prea mic de înălțime ca să ajung vreo- 
dată fundaș“. 

Bill Ross a zâmbit și a fost de acord cu Joe că era prea 
mic de statură la vremea respectivă și că nu va juca 
mult în anul acela, dar „știam că era un sportiv de 
valoare și că va mai crește. I-am spus lui Joe că nu era 
momentul potrivit să renunțe, că situaţia lui nu era 
bătută în cuie, așa că i-am zis: «Du-te acasă şi gân- 
dește-te până mâine înainte să iei o decizie definitivă.» 
După-amiaza următoare s-a întors la antrenament. Îna- 
inte de sfârșitul sezonului, echipa liceului a jucat împo- 
triva celor de la Elwood City într-un meci în deplasare, 
Namath a fost fenomenal, iar legenda fotbalului se 
pregătea să apară“. Mesaj: nu renunţa. 


Victoriile nu sunt nişte chilipiruri. 


81 


Un adevăr imuabil 


Una dintre cele mai frumoase compen- 
satii din viață este că nimeni nu încearcă 
cu adevărat să ajute pe altcineva fără să 
se ajute, de fapt, pe sine însuși. 

RALPH WALDO EMERSON 


În timp ce-mi frunzăream dosarele, am dat peste o 
prezentare din Catholic Digest scrisă de Mary Kinsolving, 
care este la fel de relevantă în zilele noastre pe cât a fost 
cu mulți ani în urmă, la vremea când a fost scrisă. 
Dna Kinsolving, relatează o poveste de pe vremea când 
trăia în Manhattan și când, copil fiind, mama ei o ducea 
până la școală în fiecare dimineaţă cale de patru cvartale 
și apoi o aducea acasă după-amiaza. Într-o iarnă 
geroasă, mama ei s-a îmbolnăvit de pneumonie, așa că 
Mary a trebuit să meargă la școală și să se întoarcă acasă 
singură. Se pare că în cea de-a doua zi, pe drumul de 
întoarcere de la școală, Mary a alunecat pe gheaţă în 
timp ce traversa strada. Chiar atunci, o mașină a dera- 
pat, oprindu-se la doar câţiva centimetri de locul în care 
căzuse ea. „Şoferul m-a ajutat să mă ridic“, povestește 
Mary, „și am reușit să ajung, acasă, dar nu i-am spus 
mamei ce se întâmplase, pentru că nu vroiam s-o sperii.” 

A doua zi de dimineaţă, străzile erau și mai alune- 
coase din cauza gheții și când a ajuns la prima stradă pe 
care trebuia s-o traverseze i-a fost atât de frică, încât a 
rămas în intersecție o bună bucată de timp. În cele din 
urmă, o doamnă mai în vârstă s-a apropiat de ea și i-a 
spus: „Nu văd foarte bine. Pot să te ţin de mână în timp 
ce traversez strada?” Mary i-a răspuns: „O, desigur“, 
așa că doamna a luat-o de mână și „puţin după aceea, 
eram pe partea cealaltă a străzii“. Mary Kinsolving a 
mers mai departe și apoi a privit în urmă să vadă cum 
se descurca femeia. Spre surprinderea ei, „doamna a 
traversat strada înapoi și a mers de una singură mult 
mai repede decât o făcuserăm amândouă mai devreme”. 
D-na Kinsolving și-a dat seama atunci că femeia se pre- 
făcuse că nu vede bine doar ca s-o ajute pe ea să tra- 
verseze strada. Mult mai târziu în viaţă, a înţeles și că 
putea să-și învingă propriile temeri ajutând pe altcineva. 

Ce sfat minunat venind din vremuri de mult apuse! 


E greu să-ți dai seama ce anume aduce fericirea — 
sărăcia și bogăția au dat greș amândouă. 

Ai dat greș — acum stai jos 


Una dintre ironiile vieții este că în clipa în 
care îi învăţăm pe copiii noștri să facă 
primii pași trebuie să îi învăţăm și s-o ia la 
fugă; că în timp ce îngrijim rădăcinile tre- 
buie să le ajutăm și să-și întindă aripile. 
UN AUTOR DE BROȘURI 


Majoritatea părinţilor trăiesc bucuria de a-și vedea 
copiii răsucindu-se pe-o parte, apoi mergând de-a buși- 
lea, apoi ridicându-se în picioare și apoi făcând primii 
pași. Ei stau cu braţele deschise la doi-trei pași în faţa 
copilului și-l îndeamnă pe micuţ să vină spre ei. Atunci 
când prichindelul cade, șansele sunt cam de trei mili- 
arde la unu ca părintele să-i spună: „Bun, ai avut o 
șansă — și ai ratat-o! Așa că să nu te prind că mai 
încerci vreodată să mergi!“ Asta ar fi absurd, dar oare nu 
este la fel de absurd să ne închipuim că putem realiza 
lucruri majore în viețile noastre fără să avem parte și de 
eşecuri? Trebuie să ne amintim cu toții că eșecul este un 
eveniment, nu o persoană, că succesul este un proces și 
nu doar o întâmplare momentană. Sunt puțini cei care 
reușesc peste noapte. În schimb, putem reuși în timp. 

Troy Aikman, Steve Young, Brett Favre și Dan Marino 
sunt cu toții niște mijlocași extrem de eficienţi din Liga 
Naţională de Fotbal, și totuși, fiecare a dat mai multe 

pase greșite decât 99 la sută dintre toți mijlocașii care 
au jucat vreodată fotbal. Evident, pe lângă acestea, au 
dat și o groază de pase reușite. Cel mai bun agent de 
vânzări dintr-o organizație a ratat, probabil, mai multe 
vânzări decât 90 la sută dintre agenţii companiei, dar 
numărul vânzărilor încheiate este şi el pe măsură. Nu 
există niciun medic care să fi avut mulți pacienţi și care, 
în ciuda tuturor eforturilor depuse, să nu-i fi pierdut pe 
câțiva dintre ei. Ceea ce au înţeles ei este că pierderea 
face parte din viaţă. 

Cu toții trebuie să nu uităm că există o diferenţă 
enormă între a rata un anumit lucru și a ne rata viața. 
Odată ce am înţeles asta, șansele noastre de succes cresc 
considerabil. Trebuie să ne amintim că învingătorii sunt 
acele persoane care s-au ridicat în picioare de mai 
multe ori decât au fost învinși. 


Eșecul este calea minimei perseverențe. 

Suntem ființe emoționale 


Cu cât sunt mai dureroase consecințele 
mâniei decât cauzele ei? 
MARC AURELIU 


Majoritatea oamenilor se mândresc cu faptul că 
sunt capabili să ia decizii logice, însă cercetările 
demonstrează că deciziile noastre sunt în principal de 
natură emotivă și asta pentru că, la bază, suntem niște 
fiinţe emoționale. Întrebare: ai văzut filmul E.T.? Dacă 
l-ai văzut, următoarea întrebare este: ai plâns? Șansele 
sunt de aproximativ patru mii la unu ca răspunsul să 
fie ori „da“, ori „aproape“. Oare asta e o reacţie logică? 
E.T. a fost rodul unei imaginaţii extrem de fertile și nu 
era nici om, nici animal — și totuși, emoțiile s-au de- 
clanșat și ai vărsat lacrimi din cauza poveștii urmărite. 

Mulţi dintre noi am reacționat emoțional atunci 
când statul nostru a votat legea centurilor de siguranță 
obligatorii. Ne-am enervat, ne-am agitat și ne-am 
plâns: „Ce-o să ne mai ceară guvernul să facem?” 
Ciudat, însă nimeni nu se plânge de faptul că trebuie 
să-și pună centura într-un avion. Realitatea este că cen- 
tura de siguranță în mașină reduce spectaculos 
numărul accidentelor mortale. Cu toate acestea, atunci 

când se prăbușește un avion, centura de siguranţă rare- 
ori își dovedește utilitatea. 

Emoţiile noastre sunt importante, iar atunci când ne 
scapă de sub control, sănătatea noastră are de suferit. 
Un articol din Psychology Today a remarcat faptul că 
“dacă ne-am gândi doar cinci minute la un eveniment 
emoțional ce ne-a supărat și apoi încă cinci minute la 
ceva ce ne-a făcut să simțim aprecierea, afecțiunea și 
compasiunea, corpul nostru ar reacţiona în moduri 
extrem de diferite. Atunci când suntem supăraţi, ini- 
mile noastre bat mai repede și ne simţim stresaţi. Așa 
cum comentează Rollin McCraty: „Este ca și cum am 
conduce mașina cu un picior pe frână și celălalt pe 
acceleraţie. Se consumă multă benzină și se uzează frâ- 
nele.” Dimpotrivă, când ne gândim la lucruri și senti- 
mente frumoase, inima își încetinește ritmul, organis- 
mul nostru funcționează mai bine și inima noastră își 
ameliorează starea. 

Mesaj: exersează controlul mâniei și gândește-te în 
schimb la lucruri plăcute și vei reuși astfel să-ți cana- 
lizezi mânia spre reacții sănătoase. 


Dacă vei avea răbdare într-un moment de mânie, vei 
evita astfel o sută de zile de suferință. 

Poartă-te cu oamenii 
aşa cum o faci cu vacile 


Pentru unii, întreprinderea privată este un 
tigru sălbatic ce trebuie împușcat. Pentru 
alții, este o vacă bună de muls. Numai câțiva 
își dau seama ce reprezintă ea în realitate — 
calul puternic ce trage întreg atelajul. 


WINSTON CHURCHILL 


Tatăl meu a murit în timpul Marii Crize, pe când 
aveam cinci ani. Șase copii erau prea mici ca să poată 
munci în afara casei, dar cu toții ne implicam în tre- 
burile legate de gospodărie. Supraviețuirea noastră 
economică era clădită în jurul a cinci vaci de lapte și a 
unei grădini generoase. Vindeam surplusul de lapte și 
unt, precum și o grămadă de legume. 

La opt ani, știam deja să mulg vacile și vă pot spune 
din experienţă că vacile nu „dau“ lapte — trebuie să te 
lupţi pentru fiecare picătură! Vă mai pot spune și că 
modul în care te porţi cu vaca e direct proporţional cu 
cantitatea și calitatea laptelui pe care aceasta îl produce. 
Dacă o baţi și te porți urât cu ea în timp ce te pregătești 
s-o mulgi, se vor întâmpla două lucruri. Va da mai 
puțin lapte, iar acesta s-ar putea să nu fie comestibil, 
pentru că atunci când este mânioasă și supărată, laptele 
pe care îl produce este deseori amar. Pe lângă asta, s-ar 

putea să-ți răspundă cu aceeași monedă și să te 
lovească. 

Nu vreau să sugerez prin asta că trebuie să „pupi“ 
vaca, dar vă sfătuiesc să îi vorbiţi cu blândeţe și să o 
mângâiaţi o dată sau de două ori, ca să știe că îi apre- 
ciați eforturile. Mama își iubea vacile și avea pretenţia 
ca și copiii ei să facă la fel. Prin urmare, obțineam maxi- 
mum de producţie de la vacile noastre, ceea ce ne con- 
ferea avantajul unui bonus suplimentar. După ce 
tineam o vacă doi sau trei ani, îi creșteam producţia de 
lapte atât de mult, încât mama putea s-o vândă pe mult 
mai mulți bani decât o cumpărase. Pentru noi, ăsta era 
un mare avantaj. 

lată care este mesajul. Poartă-te cu oamenii cu blân- 
deţe, cu bunătate, cu respect și consideraţie. Aceștia, la 
rândul lor, vor reacționa favorabil, și dacă se întâmplă 
să se afle pe statul de plată, vor munci mai mult și vor 
fi mai productivi. Pe de altă parte, dacă vei abuza de ei, 
nu vor fi capabili să dea maximum de randament. 


Râsul este o loţiune pentru arsurile vieții. 

Oferă ceea ce ai 


Nu există decât o singură modalitate de a 
reuși în ceea ce întreprinzi: să oferi totul, 
VINCE LOMBARDI 


Agnes W. Thomas povestește ce s-a întâmplat atunci 
când vecina ei a murit, lăsând în urmă o fiică de pais- 
prezece ani, pe nume Amy, care rămânea deseori sin- 
gură acasă atunci când tatăl ei era plecat la lucru. „Amy 
își petrecea o mare parte din timpul care îi rămânea 
după școală în apartamentul meu, așa că m-am hotărât 
s-o învăţ să croșeteze. 

Am petrecut multe momente fericite de-a lungul 
anilor, lucrând împreună. Odată, de Crăciun, am sunat 
la un azil local și am întrebat dacă există cineva care nu 
urma să primească nimic de Crăciun. Amy și cu mine 
le-am dus oamenilor acelora pledurile croșetate în seara 
de Ajun. 

Amy s-a măritat în anul următor și s-a mutat de 
lângă mine, iar mai târziu, când a revenit în cartier, 
împreună cu superba ei fetiță roșcată, m-a sunat și m-a 
întrebat dacă îmi propusesem să vizitez azilul în Ajunul 
Crăciunului. «Vreau să merg cu tine», mi-a zis ea, «dar 

n-am avut timp să croșetez de când s-a născut Jennifer, 
așa că nu am ce cadouri să le duc.» «Nu-i nimic», i-am 
răspuns, «poți să mă ajuţi să le duc pe ale mele.» «Nu, 
am o idee mai bună», a replicat ea, «o să iau cu mine 
cea mai mare comoară pe care o am — copilul meu.» 

O bucurie enormă s-a oglindit pe chipurile bătrâ- 
nilor când am intrat în cameră cu bebelușul acela mi- 
nunat. «O, arată exact ca fiica mea când era mică», a 
exclamat una dintre doamne. «Pot s-o ţin în braţe?», a 
întrebat o alta. Jennifer a trecut din braţe în braţe, ase- 
menea unei păpuși. Bebelușul acela a adus mai multă 
bucurie și râsete decât toate pledurile mele la un loc. 
Amy era și ea fericită. «Le-a plăcut fetița mea, nu-i 
așa?», a întrebat ea în timp ce ieșeam din clădire. «Ca 
să-i faci pe oameni fericiţi, cred că trebuie doar să le 
oferi ceea ce ai.» 

Câtă dreptate are. Spiritul uman este încurajat de 
iubirea și grija altei persoane, și ce ar putea fi mai încu- 
rajator și mai încântător pentru persoanele în vârstă 
decât să țină în braţe un bebeluș nevinovat? Acesta este 
un adevărat dar în orice perioadă a anului. 


Poţi să clachezi, dar nu renunța niciodată. 


Dependenţi de muncă 
sau performeri 


O persoană absorbită de munca sa proba- 
bil că și-a găsit viitorul. 


În vremurile noastre, caracterizate de reduceri de 
personal în lumea corporatistă, piaţa este dominată de 
frică. Cu toate acestea, până la un anumit punct, a exis- 
tat întotdeauna un procent de frică în ceea ce privește 
siguranţa locului de muncă, astfel că timp de câțiva ani 
buni termenul dependent de muncă a fost unul obișnuit. 
Aș vrea totuși să subliniez că este o diferenţă între „per- 
formerul“ și „dependentul de muncă“, precum și între 
motivațiile lor de a munci. 

Dependentul de muncă muncește în mod frecvent 
din teamă și/sau lăcomie, ambele fiind emoții negative, 
care, în cele din urmă, generează probleme grave în viața 
individului. Frica excesivă nu este niciodată un tovarăș 
sănătos, iar dacă salariatul ajunge la lucru devreme și 
rămâne până seara târziu pentru că îi este frică să nu-și 
piardă slujba, acesta este un alt aspect nesănătos. 

O frică și mai distructivă este teama de a întâmpina 
greutăți acasă. Mulţi dependenţi de muncă se bucură și 

sunt buni la locul de muncă, dar nu se arată dornici să 
comunice cu un adolescent rebel sau cu tovarășul de 
viață. Factorul acesta îi determină să rămână până târ- 
ziu la serviciu, asta permițându-le să evite confruntă- 
rile. „Bunurile“ îl îndeamnă și ele pe dependentul de 
muncă să lucreze. Acesta își dorește o casă nouă mai 
mare, o mașină nouă sau să-și permită să plece în 
vacanțe mai lungi și mai exotice. El munceşte pentru a 
achiziționa lucruri care îi depășesc nevoile, sacrifi- 
cându-și deseori sănătatea și familia pe altarul muncii. 

Performerii muncesc mult pentru că le place ceea ce 
fac. Ei muncesc cu mai mult spor, îşi iubesc slujbele și 
bunurile sau serviciile pe care le oferă acestea. Le place, 
de asemenea, să se îngrijească cum se cuvine de famili- 
ile lor. Este irefutabilă dovada potrivit căreia este mai 
sănătos, mai productiv și chiar mai profitabil financiar 
să-ți placă ceea ce faci și să-i iubești pe oamenii pentru 
care o faci decât să muncești de frică sau din lăcomie. 
Explorează-ţi motivațiile. Munca de teamă sau/ și lăco- 
mie poate fi periculoasă din punct de vedere emoţional 
și fizic. Până la un punct, este sănătos să muncești ore 
suplimentare din iubire. 

Muncește din iubire. 


Când eram tânăr, am remarcat că nouă din fiecare zece 
lucruri pe care le făceam erau eșecuri, aşa că am începul 
să muncesc de zece ori mai mult. 


(GEORGE BERNARD SHAW) 

Şcoală vs. completarea educației 


Cei care nu s-au remarcat în mod deosebit 
în anii de școală nu trebuie să fie descum- 
păniți din cauza asta. Nu întotdeauna 
minţile cele mai mari ajung la desăvârșire 
cel mai repede. 

JOHN LUBBOCK 


Există un proverb vechi potrivit căruia nu numai că 
poți să termini școala, dar o poţi face chiar cu ușurință. 
Teoria aceasta nu se aplică și în cazul educaţiei. Edu- 
caţia nu se termină niciodată și rareori se dobândeşte 
fără efort, dar importanţa ei este mereu aceeași. 

Myrtle Estella Shannon le-a făcut pe amândouă — 
și-a însușit o educaţie şi a terminat școala. E adevărat că 
avea nouăzeci și unu de ani când a terminat colegiul și 
depășise cu șapte decenii perioada adolescenţei, ceea 
ce nu a împiedicat-o însă să obțină diploma de studii 
într-o zi de duminică, 21 ianuarie 1996. Dna Shannon 
are încă o minte sprintenă, un nemaipomenit simț al 
umorului și o mare doză de entuziasm. 

Aceasta este povestea înălțătoare a unei femei afro-a- 
mericane care a crescut în Vicksburg, Mississippi, într-o 
vreme în care membrii rasei ei nu beneficiau de oportu- 
nități educaționale, sociale și de afaceri. Familia ei s-a 
mutat în cele din urmă în Gary, Indiana, și mai târziu la 
Chicago. 

A absolvit liceul la șaisprezece ani, a terminat școala 
de comerț la douăzeci de ani, pentru ca la patruzeci și 
șapte de ani să câștige un certificat de arte liberale din 
partea unui program de educaţie pentru adulți de la 
Universitatea din Chicago. Și-a luat o slujbă part-time 
la Universitatea Roosevelt, în 1984, fiind însă nevoită 
să-și întrerupă activitatea în 1992, pentru o operaţie de 
cataractă. S-a întors la Roosevelt în 1995, pentru a-și 
încheia ultimul an şi a obţine diploma. 

Dna Shannon se așeza întotdeauna în primele bănci 
ale sălilor de curs pentru a putea fi chiar în mijlocul 
dezbaterilor intelectuale și pentru că în felul acesta 
vedea și auzea mai bine. Era un student peste medie, 
s-a înscris la câteva cursuri dificile și s-a descurcat 
onorabil. În anii în care nu studia, făcea călătorii în stră- 
inătate, colecționând suveniruri care să-i amintească de 
o viață împlinită. 

E greu să înțelegem cum a reușit dna Shannon să 
reziste atâţia ani, când a avut atâtea ocazii să decidă că 
nu merita efortul. Dar nu-i așa că ne bucurăm că a mers 
până la capăt și că e un exemplu minunat pe care cu 
` toții ar trebui să-l urmăm? 


Ori de câte ori termini școala experienţei, se mai 
găsește cineva să inventeze un curs nou. 

Fii informat 


Funcția de lider presupune o mișcare 
înspre ceva, iar convingerile sunt cele care 
imprimă această direcție. 


DON SHULA 


Fostul ministru al educației, William J. Bennett, 
unul dintre reperele în lupta de restabilire a valorilor 
morale și etice în societatea noastră, relatează urmă- 
toarea poveste personală, fascinantă. În primăvara 
anului 1985, soţia sa, Elayne, o fostă profesoară, l-a 
îndemnat să viziteze şcoli și să predea la clase. „Înainte 
de a ne căsători, mă văzuse predând la clasele de liceu 
în Portland, Maine. Mai târziu, după ce am devenit 
ministru al educaţiei, mi-a spus: «Ești un profesor bun 
și oamenii te vor lua mai în serios dacă te văd făcând 
lucrurile pe care le predai. Ce-ar fi dacă nu doar ai 
vorbi despre educaţie, ci te-ai și duce să le demonstrezi 
oamenilor că poţi să-i înveți ceva?»” Bennett s-a opus 
și a replicat: „Nu mă mai ocup de vânzările cu amă- 
nuntul, ci doar de cele en gros.” În momentul acela, 
Elayne a insistat și a spus: „Dacă ai să te ocupi puţin de 
vânzările cu amănuntul, o să te descurci mai bine și la 
cele en gros.” Bine gândit. 

Ceea ce susținea ea este o axiomă veche de când lumea. 
Ea spunea că prin puterea exemplului, dl. Bennett va 
demonstra importanţa și va conferi demnitate profeso- 
rilor. Elayne mai spunea că adevărații eroi sunt „jos, în 
tranșee“, exercitându-și profesia și încurajându-i și pe 
alţii să o facă. 

Modul acesta de gândire conţine un mesaj pentru fie- 
care funcţie executivă din afaceri. Dacă managerii sunt 
informaţi asupra fiecărei faze a afacerii lor, vor aprecia 
mai bine ceea ce face restul personalului aflat în subor- 
dinea lor. Evident, un director executiv al unei companii 
cu 500 de angajați sau chiar al unei companii de dimen- 
siuni medii nu poate să știe totul despre fiecare opera- 
țiune în parte. Cu toate acestea, ei ar trebui să inves- 
tigheze cu regularitate ceea ce se întâmplă în fiecare 
departament și să stea de vorbă cu oamenii care-și 
îndeplinesc sarcinile de serviciu. Nu numai că manifes- 
tarea unui astfel de interes îi va apropia de oamenii lor, 
dar cunoștințele pe care le vor dobândi în felul acesta îi 
vor ajuta să conducă mai eficient compania. 


Nu te aștepta să-ți funcționeze calitățile de lider dacă 
nu ești dispus să le foloseşti cum se cuvine. 

Responsabilitatea îţi aparține 


Tu ești singura persoană care-și poate 
folosi abilitățile. Aceasta este o responsa- 
bilitate enormă pentru că, în calitate de 
administrator al talentului și al aptitu- 
dinilor tale, nu ai de ales. Ai fost înzestrat 
cu ceva ce doar tu poți dezvolta și folosi. 


Abraham Lincoln spunea: „Nu poți scăpa de res- 
ponsabilitatea zilei de mâine fugind de ea astăzi.” 

„Jocul de-a vinovatul” e vechi de când lumea. 
Dumnezeu le-a spus lui Adam și Evei, atunci când i-a 
așezat în Grădina Raiului, că aceasta le aparținea în 
întregime, doar că nu aveau voie să mănânce din 
fructele copacului din mijlocul Grădinii. 

Și totuși, ei au mâncat din fructele acelui copac, iar 
seara, pe când se plimba prin Grădină, Dumnezeu l-a 
strigat pe Adam, și Adam i-a răspuns: „Aici sunt, 
Doamne.“ Apoi, Dumnezeu l-a întrebat: „Adame, ai 
mâncat din fructele care cresc în copacul din mijlocul 
Grădinii?” Dumnezeu cunoștea deja răspunsul, dar 
voia să-l audă din gura lui Adam. Cu toate acestea, 
Adam a procedat „bărbătește” și a răspuns: „Doamne, 
dă-mi voie să-Ţi povestesc despre femeia pe care mi-ai 
dat-o!“”, și acela a fost momentul în care mingea și-a 
început rostogolirea lungă, nesfârșită. Dumnezeu a 

întrebat-o apoi pe Eva dacă și ea mâncase din fructele 
respective, iar Eva a pasat mingea mai departe și a 
spus: „Doamne, dă-mi voie să-Ți povestesc despre 
șarpele acela!“ Și, bineînţeles, șarpele nu avea nicio jus- 
tificare! 

Din punct de vedere teologic, ştiu că greşesc atunci 
când fac această afirmaţie. Și totuși, nu greşesc când 
spun că fiecare dintre noi trebuie să recunoaștem că nu 
este „vina lui, vina ei sau vina lor“, ci este responsabi- 
litatea noastră. 

Pentru a rezolva problema, trebuie să ne întoarcem 
la începuturi și, pornind chiar de la nivelul familiei, să 
ne învăţăm copiii ce înseamnă responsabilitatea. Apoi, 
ar trebui să pasăm ștafeta profesorilor din școli și să 
insistăm ca aceștia să continue să educe copiii în spiri- 
tul unui comportament responsabil. Apoi, după ce 
tinerii noștri își vor fi învăţat bine lecţia, vor aplica 
responsabilitatea în vieţile lor personale, precum și la 
locul de muncă. Când se va întâmpla asta, criza respon- 
sabilității va fi trecut și, prin urmare, noi vom avea o 
societate mai bună. 


Prețul măreției este responsabilitatea. 

Maxime celebre 


Până acum, psihologii nu ne-au explicat 
de ce bârfa mincinoasă devine plauzibilă 
când e transmisă în șoaptă. 


GEORGE GREGORY 


În ţara noastră, există un număr de proverbe sau 
maxime înțelepte care au fost transmise din generaţie 
în generaţie. Spre exemplu: „Cine nu cârpește spărtura 
mică are necaz să dreagă borta mare“, „Laptele păzit 
fierbe greu” și „Salvat de clopot“, ca să enumerăm doar 
câteva. 

Multe dintre aceste zicale au origini fascinante, din 
care, dacă le cercetăm, nu învăţăm doar puțină istorie, 
ci ne alegem și cu ceva filozofie şi câteva lecţii practice. 
Una dintre preferatele mele este „Salvat de clopot“. 
Expresia își are originile în anul 1696, atunci când o 
santinelă, pe nume John Hatfield, era de strajă la 
Castelul Windsor din Anglia. Pe vremea aceea, înda- 
toririle străjerilor erau luate foarte în serios, constând 
în principal din a rămâne tot timpul alerți. Cu toate 
acestea, Hatfield a fost acuzat că a adormit la postul 
său, neglijându-și sarcinile. A avut parte de un proces 
în care a fost propriul său avocat. El a susţinut că nu 

adormise și că, de fapt, auzise clopotul Catedralei 
St. Paul, aflată la treizeci și doi de kilometri distanţă de 
Londra, bătând de treisprezece ori. Afirmația aceasta, 
pe care a folosit-o în apărarea sa, era lipsită de credibili- 
tate și Hatfield a fost găsit vinovat. În acea epocă, stră- 
jerii declaraţi vinovați de părăsirea postului erau con- 
damnaţi la moarte prin spânzurare. 

O persoană cu suflet bun sau curioasă — sau poate 
amândouă la un loc — s-a gândit mai mult la natura 
neobișnuită a istorisirii lui Hatfield pentru a face unele 
cercetări cu privire la apărarea sa bizară. Persoana 
respectivă a descoperit că, într-adevăr, clopotul de la 
St. Paul bătuse de treisprezece ori. Mai erau și alți 
oameni din comunitate care auziseră la rândul lor și 
număraseră acele treisprezece lovituri. Hatfield a obţi- 
nut o grațiere și a trăit până la vârsta de 102 ani. A fost 
literalmente „salvat de clopot“ (extras din Capper's 
Weekly). 

Mesaj: ar trebui să -fii atent la acuzațiile pe care le 
aduci oamenilor până nu deţii toate indiciile necesare. 
Bunul-simț și corectitudinea nu cer mai mult de-atât. 


Soţiile râd deseori la glumele pe care le spun soţii lor 
nu pentru că acestea ar fi inteligente, ci pentru că soțiile 
au această calitate. 

Îmi pare foarte rău 


O scuză este echivalentul unei sensibi- 
lități și a unei politeți manifestate cu 
întârziere. 


Acum câţiva ani, s-a înființat un serviciu unic în Fort 
Worth, Texas, intitulat „Serviciu de Cerut Scuze“. Fon- 
datorul și creatorul serviciului era dna Kathy Warman. 
Pentru doar șase dolari, dna Warman ridica receptorul 
și, cu accentul și șarmul său sudist, îi cerea iertare per- 
soanei jignite. 

Din nefericire, deși nu se pune la îndoială utilitatea 
unui astfel de serviciu, oare nu e tragic că avem nevoie 
ca o altă persoană să ceară iertare în numele nostru? Ce 
s-a ales de responsabilitatea personală? E de necon- 
ceput să nu poți da un telefon și să-ți ceri scuze pentru 
că ai supărat un client, un prieten sau o rudă. Și, indi- 
ferent de eficiența dnei Warman, este o diferenţă 
enormă între a o face tu însuți și a angaja pe altcineva 
s-o facă pentru tine. 

În majoritatea cazurilor, persoana ofensată este par- 
tial împăcată de profesionistul care prezintă scuzele, dar 
în mod sigur se întreabă de ce ofensatorul nu a ridicat 

personal receptorul ca să-și ceară scuze. În primul 
rând, o scuză este aproape întotdeauna acceptată. În al 
doilea rând, ea este un indiciu că acum gândim lim- 
pede, ne recunoaștem greșeala și dorim să o remediem 
și să stabilim o relație bazată pe prietenie. În al treilea, 
și poate cel mai important rând, câștigul pe care ni-l 
aduce faptul că ne cerem scuze personal sporește spec- 
taculos. Pentru că asta presupune că ne-am asumat res- 
ponsabilitatea, am făcut față unei sarcini dificile, am 
trecut de toate etapele procesului, am supraviețuit și 
chiar ne-a mers mai bine după aceea. E greu? Da, dar e 
o extraordinară lecție și experienţă de maturizare. 

Din punct de vedere istoric, cei care săvârșesc lucruri 
dificile sfârșesc prin a le realiza mai eficient pe cele 
ușoare. Reţine, o scuză este uneori politețea manifestată 
prea târziu. Deci, gândește-te la asta. Data viitoare când 
mai superi pe cineva și trebuie să-ți ceri scuze, fă-o sin- 
gur. Vei avea prieteni mai mulți și mai apropiați, clienţi 
mai mulți și mai fideli, iar rezultatul va fi că vei avea și 
o părere mai bună despre propria persoană. 


Stii că e momentul să mai slăbești când prietenii îți 
spun „Să sugi burta“ și tu deja ai făcut-o. 

Râsul este cel mai bun medicament 


Râsul este mâna lui Dumnezeu așezată 
pe umărul unei lumi tulburate, 


Nu e nimic nou în afirmaţia potrivit căreia râsul este 
un bun medicament. Ea are o vechime de sute, chiar 
mii de ani, atunci când bufonul curţii avea sarcina de a 
distra regii și șefii de stat. Dacă era priceput și își făcea 
treaba bine, recompensele erau considerabile, iar dacă 
spectacolul era de proastă calitate, avea mari șanse să-și 
piardă capul — vreau să spun să-și piardă literalmente 
capul. După un timp, însă, bufonii curții au învăţat că 
glumele lor făceau mai mult decât să distreze asistența. 

Pat Willhoit, cunoscut și sub numele de dr. Isaac 
Clovnul, subliniază că râsul este unul dintre cele mai 
puternice tonice mentale cunoscute de om și este a 
doua emoție umană puternică pe care o poate exprima 
o persoană. Întâmplător, pe primul loc se situează iubi- 
rea. El spune: „Nu poți să râzi și să fii nervos în același 
timp, nu poți să râzi și să fii îngrijorat în același timp, 
pentru că stresul, grijile și râsul nu sunt compatibile. 
Râsul are calorii puține, nu conţine cofeină, nici sodiu, 

nici coloranţi sau aditivi alimentari; este sută la sută 
natural și mărimea sa este universală. Râsul este cu ade- 
vărat un dar de la Dumnezeu. Poţi să te droghezi cu 
râsul, dar niciodată nu poți să iei o supradoză. Râsul este 
contagios; odată ce te-ai pus pe râs, nu prea mai ai cum 
să te oprești. Râsul nu s-a simţit niciodată rău, nu a 
comis nicio crimă, nu a declanșat un război sau nu a stri- 
cat o relaţie. Râsul nu costă nimic și este scutit de taxe.“ 

S-ar părea că râsul e tratamentul potrivit pentru 
multe boli ale vieţii, așa că râzi cât mai mult și vei trăi 
mai mult. | 


Râsul este marmelada de pe pâinea vieții. Îi adaugă 
savoare, îi menține prospețimea și o face mai ușor de 
înghițit. 

(DIANE JOHNSON) 

Lasă ceva în urma ta 


Vârfurile munţilor sunt sursă de inspi- 
rație pentru lideri, văile, în schimb, sunt 
experienţele care îi maturizează. 

PHILIP EVERSON 


Noi toți am moștenit foarte multe de la generaţiile 
precedente. Dr. Thomas Gibbs, Jr. spune: „Fiecare om 
și-a găsit un punct de sprijin în trecut. Fiecare libertate 
de care ne bucurăm s-a câștigat cu un preț incredibil. 
Nu există niciun privilegiu sau oportunitate care să nu 
fie produsul eforturilor altor oameni. În fiecare zi ne 
potolim setea cu apa din fântâni pe care nu le-am săpat 
noi; ne încălzim lângă focuri pe care nu le-am aprins 
noi; avem parte de libertăţi pe care nu le-am câștigat 
personal; suntem apăraţi de instituţii pe care nu le-am 
creat noi. Nicio ființă umană nu trăiește prin sine 
însăși. În om se află investit întreg trecutul. O zi nouă 
este un moment potrivit pentru a spune: «Sunt obligat 
să-mi accept contribuţia la suferinţa lumii, precum și 
partea mea de oportunități».” 

Viaţa seamănă mult cu tenisul — cel care are cel mai 
bun serviciu rareori pierde. Responsabilitatea ne 
impune să ne plătim singuri drumul și să lăsăm ceva în 

urmă pentru cei care vor veni după noi. Cu toții avem 
posibilitatea să lăsăm moștenirea unei vieți etice, 
morale și productive. Dacă vom învăţa o persoană 
analfabetă să citească, viaţa acelei persoane va fi mai 
bogată, iar contribuția sa la societate va spori. Socie- 
tatea noastră contemporană are mare nevoie de acțiuni 
de genul cuvintelor de încurajare și al exemplelor de 
bunătate și compasiune manifestate față de ceilalţi, lucru 
care va avea un impact asupra generațiilor viitoare. 

Din nefericire, prea mulți oameni muncesc cu iluzia 
că, dacă nu realizează ceva monumental, atunci nu pot 
face nimic. Păcat, pentru că atunci când faci ceva pen- 
tru ceilalți, ai parte la rândul tău de mai multă fericire. 


„Părinți: educaţi-vă copilul în direcţia spre care ar tre- 
bui să se îndrepte, și din când în când daţi și voi o fugă 
până acolo. 

Ai grijă ce lași în urmă 


La urma urmei, măsura unei vieți nu este 
durata ei, ci moștenirea pe care o lasă. 


CORRIE TEN BOOM 


Îmi place foarte mult povestea spusă de Glenn Van 
Ekeren în Speaker's Sourcebook. Era o zi fierbinte și totul 
se petrecea în centrul orașului Kansas City. Tura de opt 
ore i se părea bătrânului șofer de autobuz mai lungă ca 
de obicei. Deodată, o femeie tânără, aparent supărată 
de ceva, a izbucnit într-o rafală de imprecații imposibil 
de uitat, dar și de repetat. Uitându-se în oglinda retro- 
vizoare, șoferul își dădea seama că toți cei care stăteau 
în preajma ei erau deranjaţi de insultele ei. Încă bodo- 
gănind, pasagera supărată se pregătea să coboare 
câteva străzi mai departe. În timp ce cobora, șoferul i-a 
spus calm: „Doamnă, cred că ați lăsat ceva înăuntru.“ 
Tânăra s-a întors și l-a repezit pe bătrân: „Chiar așa? Și 
ce zici c-am lăsat aici?“ „O impresie foarte proastă“, a 
replicat șoferul de autobuz. 

În marea lor majoritate, oamenii au stabilit că unul 
dintre adevărurile general valabile este că prima 
impresie pe care o avem despre o persoană ne rămâne 

întipărită în minte multă vreme, iar ultima impresie 
despre persoana respectivă se păstrează aproape la fel 
de mult. Consultantul politic Roger Ailes afirmă că nu 
durează mai mult de câteva secunde de când cunoaș- 
tem o persoană ca să decidem dacă o vom agrea sau 
vom avea încredere în ea. Acele câteva secunde sunt 
importante și ne vor influenţa deciziile legate de per- 
soana respectivă pentru foarte multă vreme. 

Una dintre cele mai bune modalităţi de a face o 
primă impresie favorabilă este printr-un zâmbet și un 
comportament plăcut. E adevărat, prima și ultima im- 
presie sunt importante, dar pe termen lung încrederea 
și caracterul sunt cele care stabilesc durata și întinderea 
majorităţii relațiilor. Gândește-te un pic. Fă o primă im- 
presie bună, fă o ultimă impresie bună, și, între cele 
două, fii persoana potrivită. Vei câștiga astfel o mul- 
time de prieteni și admiratori. 


Chelnerul către client: „Cum adică nu v-am servit 
bine? Încă nu v-am adus nimic.” 

Munca în echipă este importantă 


Nimeni n-a făcut o greșeală mai mare 
decât cel care n-a făcut nimic pentru că 
nu putea să facă decât prea puțin. 


În vremurile trecute, majoritatea orgilor se găseau în 
biserici și cineva din spatele scenei trebuia să „sufle” în 
ele. Odată, un cântăreț talentat susținea un concert în 
biserică și era extraordinar de bine receptat. În timpul 
pauzei, organistul a mers în spatele scenei unde a fost 
întâmpinat de un domn agreabil și vesel care sufla în 
orgă. Acesta l-a salutat, spunând: „Facem un spectacol 
minunat, nu-i așa?“ Organistul i-a răspuns: „Ce vrei să 
spui cu «facem»?“”, apoi i-a întors spatele și s-a dus pe 
scenă. Când a început să cânte, a atins clapele orgii și nu 
s-a auzit nimic — orga n-a scos niciun sunet. S-a dus 
repede în spătele scenei și i-a spus domnului care „sufla“ 
în orgă: „Da, facem un spectacol minunat, nu-i așa?“ 

Majoritatea oamenilor din spatele scenei nu au parte 
de multă publicitate, dar contribuie efectiv la bunul 
mers al lucrurilor. Sunt onorat să iau cuvântul cu regu- 
laritate la seminariile Peter Lowe organizate în toată 
America. Printre conferenţiari se numără câţiva dintre 

cei mai remarcabili lideri de afaceri, din media și din 
lumea politică a timpurilor noastre. Prezenţa la semi- 
narii este colosală și e evident că oamenii au de câștigat, 
pentru că în fiecare an numărul lor este mai mare decât 
„în anul precedent. Conferenţiarii au parte de toată 
reclama, dar persoanele care fac posibile aceste semi- 
narii reușite sunt cei responsabili de amănunte: comen- 
zile de bilete, ocuparea locurilor în sală, răspunsuri la 
întrebări, îndrumarea oamenilor spre toalete și tele- 
foane. Nu-mi pasă cât de inteligenţi sunt conferenţiarii, 
dar dacă amănuntele „din spatele scenei“ lipsesc, semi- 
narul va fi un eșec. E nevoie de munca în echipă. 


Dacă șeful te avansează în loc să-ți mărească salariul, 
înseamnă că e ceva ce nu faci bine. 

Scuzele pe care le invocăm 


Nu ești terminat când ești învins, ești 
terminat când renunţi la luptă. 


Fratelui meu, răposatul judecător Ziglar, îi plăcea la 
nebunie să spună povestea tipului care s-a dus la un 
vecin să împrumute mașina de tuns iarbă. Vecinul i-a 
explicat că nu putea să-l lase s-o folosească, pentru că 
toate zborurile de la New York la Los Angeles fuseseră 
anulate. Cel care voia să împrumute l-a întrebat 
ce-aveau a face cursele anulate de la New York la Los 
Angeles cu faptul că el voia să împruimute mașina de 
tuns iarba. „N-are nimic de-a face cu asta, dar dacă tot 
nu vreau să te las s-o folosești, scuza mea e la fel de 
bună ca oricare alta.“ 

Vecinul avea perfectă dreptate. Orice scuză e la fel 
de bună, pentru că de cele mai multe ori o scuză nu este 
altceva decât o negare sau refuzul de a-ţi asuma res- 
ponsabilitatea. Dicţionarul meu de încredere din 1828, 
Noah Webster, spune că a te scuza înseamnă să te „justi- 
fici” sau să „aduci motivații”, „o pledoarie pentru a jus- 
tifica o greșeală sau un comportament nepotrivit“. 


ÈY NISIA 'W nTa 

George Washington Carver spunea că 99% dintre 
eșecuri provin de la persoane care au obiceiul de a-și 
găsi scuze. Potrivit lui Harold Sherman: „E foarte liniș- 
titor pentru mândria noastră să găsim motivări pentru 
greșelile pe care le comitem. Eu am făcut-o, tu ai făcut-o, 
și soluția pare să funcţioneze pe moment. Dar alibiurile 
s-au dovedit costisitoare pe termen lung, pentru că ne- 
au împiedicat să înfruntăm adevărul despre noi înșine. 
Ne-au împiedicat să mergem la serviciu și să ne corec- 
tăm greșelile, să ne rezolvăm slăbiciunile, să ne dezvol- 
tăm talentele, să ne îmbunătăţim caracterul.“ Și, în sfâr- 
șit, „nu fabricaţi scuze, fabricaţi ceva bun”. 

Perlele acestea sunt inestimabile și ar trebui să ne 
oblige pe fiecare în parte să medităm la ele. Când vom 
face asta, nu vom mai fabrica scuze — vom fabrica ceva 
bun. 


Există aproximativ 200 000 de cuvinte inutile în limba 
engleză — și numeroși politicieni se încăpățânează să le 
folosească pe cele mai multe. 

Atitudinea plină de recunoștință 


Ceea ce investesti în altul are un fel aparte 
de a-ți aparține ție pentru totdeauna, 


Prietenul meu, Bill Schiebler, este o persoană care se 
ghidează după filozofia conform căreia poţi avea orice 
vrei în viață doar dacă, la rândul tău, ajuţi suficient de 
mulţi oameni să obțină ceea ce-și doresc. Chiar dacă 
Bill suferă de scleroză multiplă, n-am putut să nu con- 
stat atitudinea sa recunoscătoare atunci când mi-a 
povestit următorul incident. 

Bill mi-a explicat că obosește foarte repede din cauza 
bolii sale și că într-una din zile se simțea cumplit de 
extenuat în timp ce-și parca mașina pe aleea din fața 
casei. Ştia că avea mare nevoie de odihnă și nu voia 
decât să „fie lăsat în pace“. Cu toate acestea, chiar în 
momentul acela, electricianul său (care are două gră- 
dini pe terenul lui Bill) s-a apropiat brusc de el și i-a 
mărturisit plin de încântare că plantase câteva legume 
pentru el. Bill i-a mulțumit și a intrat în casă să tragă un 
pui de somn. A simțit însă că-i fuge somnul și că „nu 
prea mai putea să se odihnească“. S-a ridicat brusc în 

capul oaselor, dându-și seama că nu reacționase la 
bunătatea electricianului cu o atitudine foarte recunos- 
cătoare. S-a sculat imediat, s-a dus în grădina acestuia, 
și-a cerut scuze pentru lipsa de recunoștință și „i-a 
mulțumit cu căldură, ap cum ar fi trebuit să fac de 
prima dată”. 

Bill și-a continuat povestea: „Electricianul știe că 
sufăr de scleroză multiplă. Știe și cât de important este să 
mă odihnesc. Când și-a dat seama că-mi întrerupsesem 
somnul ca să-mi arăt mulțumirea pentru gestul său fru- 
mos, faţa i s-a luminat. Să-ţi mai spun ceva. M-am întors 
acasă și am avut parte de un somn odihnitor. Elec- 
tricianul s-a întors la grădinăritul său și a mai plantat 
câteva legume pentru mine.“ Așa cum bine a zis Bill: 
„Amândoi am câștigat ceva din întâlnirea respectivă.“ 

În concluzie, Bill afirmă: „Să te simţi recunoscător, 
dar să nu exprimi acest lucru în mod vădit este ca și 
cum ai împacheta un cadou și nu l-ai oferi.“ 


Lucrurile se schimbă. Acum câțiva ani, directorul ar fi 
exmatriculat. un elev care purta blugi, cercel și barbă. 
Astăzi, acesta este portretul directorului. 


JOE HICKMAN, COMIC CONTEMPORAN) 

Mama asta are dreptate 


Ochii care privesc sunt ceva obișnuit; 
ochii care văd sunt o raritate. 


J. OSWALD SANDERS 


Betty Stephans povesteşte cum a vizitat o prietenă a 
cărei fiică în vârstă de trei ani o întrerupea mereu de la 
treburile casnice, insistând ca mama ei „să vină afară să 
vadă“. Odată ajunse afară, îi arăta, plină de încântare, o 
floare, un fluture, un ou de pasăre spart sau o furnică 
ce se târa pe pământ. După nenumărate astfel de între- 
ruperi, Betty a făcut următorul comentariu: „Ai o răb- 
dare de fier cu ea, dar îmi închipui că toate drumurile 
astea mărunte îţi dau peste cap rutina zilnică. Nu-ţi 
vine niciodată să urli?” „Ei bine“, a răspuns veselă 
mama, „dacă tot am adus-o pe lumea asta, măcar să o 
las să mi-o arate.“ 

Ce punct de vedere încântător! Câtă dreptate avea și 
cât de înțeleaptă era să gândească astfel. Îi oferea copi- 
lului ei un cadou nepreţuit — timpul său. Treaba în 
casă nu se termină niciodată, așa cum orice mamă îţi 
poate confirma, dar fetița ta va crește și, înainte să-ți dai 

seama, a terminat școala, s-a măritat și a devenit ea 
însăși mamă. 

Studiile arată că, practic, toți copiii mici au o imagi- 
nație bogată, dar, până pe la vârsta de zece ani, mai 
toată imaginaţia lor dispare. Un motiv este că părinții 
fie nu au, fie nu-și fac timp să se bucure împreună cu 
copiii lor de minunile pe care aceștia le văd în fiecare zi. 
Deseori, părinţii nu văd că un simplu băț este, de fapt, 
un cal vrăjit din poveste sau că liniile de pe pământ 
sunt, de fapt, o navă spaţială gata de decolare. Păcat, 
fiindcă tocmai scenariile acestea sunt cele care stau la 
baza maturizării celor mici, dezvoltându-le imaginația 
și transformându-i în noii experţi ai viitorului. Gân- 
dește-te la aspectul acesta. Petrece mai mult timp în 
compania copiilor tăi. Ia-ți o pauză de la treburile casei. 
Poţi fi sigur că cel mic nu o va face. 


Nu știu de ce, dar nu mi-a plăcut filmul acela de 
desene animate. Aladin nu m-a curățat cum trebuie. 


(GARY APPLE) 

Fă un gest frumos astăzi 


O zi nu poate fi perfectă până nu faci ceva 
pentru o persoană care nu va putea nicio- 
dată să te răsplătească. 


JOHN WOODEN 


America îmbătrânește. Asigurările Sociale se con- 
fruntă cu o criză. Mulţi oameni se întreabă care le vor fi 
opțiunile după ce vine vremea pensionării. Neva Marie 
Mabbott ne împărtășește câteva gânduri încurajatoare: 

„Atunci când am întrezărit amenințarea unei ope- 
rații chirurgicale iminente, una dintre grijile mele a fost 
de natură financiară. Ţinând cont de statutul meu de 
văduvă care trăia din asigurările sociale și din ceea ce 
reușeam să adun muncind trei ore pe zi la un centru de 
joacă și odihnă din Montessori, abia dacă mi-aș fi putut 
permite să-mi iau o lună liberă pentru recuperare. Din 
fericire, îngrijorarea mea a fost înăbușită în fașă când 
am primit un telefon de la o altă văduvă din comuni- 
tatea mea. «Neva? La telefon, Madeleine.Tocmai am 
vorbit la telefon cu șeful tău și am aranjat să rămâi pe 
statul de plată în decembrie cât timp îţi țin eu locul.» 
«Dar nu pot să te las să faci una ca asta», i-am spus eu. 
Madeleine însă mi-a răspuns: «Lasă, lasă, totul e aranjat. 

Am mai făcut genul ăsta de treburi și la mine acasă și 
am să vin cu câteva zile înainte ca tu să pleci la spital ca 
să învăţ ce am de făcut. Și-n afară de asta, vreau să te 
odihnești, nu să-ți faci griji din pricina cheltuielilor 
materiale.» 

Abia dacă am reușit să îngaim câteva mulțumiri din 
cauza nodului care mi se pusese în gât. Luna decembrie 
mi-a adus odihnă, lecturi și scris. Au fost cele mai fru- 
moase sărbători din viața mea. Madeleine este în mod 
cert un exemplu minunat de persoană care dăruiește și 
se sacrifică pentru ceilalţi.“ 

Nimic nu te face mai fericit decât un gest frumos. 
Poate că nu ai posibilitatea să-ţi iei liber o lună, dar ai 
putea să stai cu copilul unei mame care are de făcut 
niște drumuri și nu-și poate permite să angajeze o bonă. 
Poţi să petreci o oră într-un azil de bătrâni, iubindu-i, 
vorbindu-le și ascultându-i. Poţi să te înscrii voluntar 
în acțiuni de caritate sau să ajuţi Armata Salvării care-i 
sprijină pe cei defavorizați. 


Un exemplu perfect legat de puterea rugăciunii este 
atunci când o ninsoare abundentă închide școlile chiar în 
ziua unui examen greu. 


(DOUG LARSON) 

Legiferarea moralității 


Valorile tale n-ar trebui să fie determinate 
de genul de afacere pe care o derulezi. Mai 
degrabă, valorile tale ar trebui să fie cele 
care să-ți guverneze afacerile. 


DON MARTIN 


De fiecare dată când se dezbat chestiuni cum ar fi 
jocurile de noroc, pornografia, prostituția, programele 
de televiziune obscene etc., există oameni care spun că 
nu putem „legifera moralitatea“. Realitatea este că 
putem, avem legi în sensul acesta și trebuie să le apli- 
căm. Este imoral să ucizi, și, prin urmare, avem legi 
impotriva crimei. Este imoral să furi, și avem legi împo- 
triva furturilor. Este imoral să abuzezi de cineva, așa că 
avem legi împotriva atacurilor la persoană. Moralitatea 
este în permanenţă supusă legiferării; cu toate acestea, 
legislaţia ar fi mai eficientă dacă am preda cu conștiin- 
ciozitate lecţii de moralitate prin intermediul procesu- 
lui de predare a valorilor. Etica nu poate fi predată — 
poți însă să înveţi pe cineva ce este integritatea, pentru 
că o persoană integră va face lucrurile într-o manieră 
integră, cu condiţia să știe ce înseamnă o manieră etică, 
motiv pentru care predarea ei este vitală. 

Conform numărului din februarie 1996 al American 
Management Association, unii experți argumentează că 
etica și valorile se deprind ca parte naturală a dezvol- 
tării umane, ca derivate din mediul familial, şcolar, reli- 
gios și din alte influenţe. Cu toate acestea, ei mai spun 
că unele autorități pretind că practicile etice, ca noţiuni 
înnăscute ale conceptelor de bine și de rău, nu pot fi 
predate unui adult. Ei susțin că indivizii sunt modelați 
ca fiind cinstiţi și integri sau vicleni și corupți cu mult 
înainte de a păși în lumea afacerilor. 

În mod cert, afirmaţia aceasta este pe jumătate ade- 
vărată. Unii experţi susțin că 80% din caracterul unui 
copil se formează până la vârsta de cinci ani, dar de aici 
și până la a afirma că adulții nu pot asimila etica și 
valorile este o mare eroare. Oamenii pot și chiar se 
schimbă pentru că, teoretic, cu toții vom acționa în pro- 
priul nostru beneficiu, cu condiţia să înțelegem clar 
care este acel beneficiu. Dovezile stau mărturie că „oa- 
menii de treabă“ sunt cei care, pe termen lung, se dove- 
desc a fi marii câștigători în viețile personale, familiale, 
de afaceri și financiare. 


Ingredientul de bază în dietele minune este șarlatania. 
| (DR. NEIL STONE) 

Caracterul contează 


Numărul oamenilor care dau greș din 
cauza defectelor de caracter este mai mare 
decât al celor care nu izbutesc din orice 
alt motiv. 


DR. D. JAMES KENNEDY 


Un filozof remarca odată că, dacă persoanele imorale 
ar cunoaște valoarea onestității, atunci hoţii și escrocii, 
pentru binele lor personal, ar deveni oameni cinstiți. 
Puteţi verifica documentele oficiale și veți descoperi că 
toți marii ratați au caracter, iar poveștile unui succes de 
durată aparțin celor care și-au construit carierele pe 
caracter. Majoritatea experților consideră că organizați- 
ile au oportunitatea, puterea și responsabilitatea de a-și 
învăța oamenii cum să se comporte în mod adecvat. 

Atunci când sunt predate la nivel de cultură corpo- 
ratistă, beneficiile caracterului se extind și asupra vieții 
familiale. Propria mea companie a experimentat aspec- 
tul acesta atunci când am convins companiile pe care le 
instruim să permită familiilor angajaţilor — respectiv, 
soților și soțiilor — să participe la programul de instru- 
ire. Rezultatele au fost remarcabile, pentru că acest pro- 
cedeu a permis tuturor membrilor familiei să fie „pe 
aceeași lungime de undă“. 

Kate Nelson, profesor de etică la Wharton School, 
Universitatea din Pennsylvania, afirmă că în orice 
domeniu de activitate există trei feluri de angajați. Cei 
pe care ea îi numește „soldaţi buni” care cunosc regu- 
lile și au o bună conduită morală; „artileria ușoară“ 
sunt cei cu un bun comportament moral, dar nu cunosc 
regulile. Aceștia sunt plini de intenţii bune, dar nu 
citesc manualele de politică a firmei. „Grenadele“ au 
propriile lor agende de lucru, iar activităţile lor pot 
exploda și distruge o întreagă organizație. Ea sublini- 
ază că până și „soldaţii buni“ au nevoie de o instruire 
asiduă — și îmi place termenul asiduă, la care eu l-aş 
adăuga pe cel de „consistent“. Atunci când vom învăţa 
întreaga companie aceste concepte de bază, vom fi con- 
vertit un grup cu abilităţi şi pregătiri variate într-o 
echipă care va obține rezultate bune. 


Dacă cineva îți oferă lumea pe un platou de argint, ia 
mai degrabă platoul. | 
- (WALL STREET JOURNAL) 

Frica sănătoasă 


Teme-te de Dumnezeu și nu va mai fi 
nevoie să te mai temi de altcineva. 


WOODROW WILSON 


„Frica sănătoasă“ există cu adevărat. Spre exemplu, 
este foarte sănătos să-ți fie teamă să bei înainte să te 
urci la volan. Cu toate acestea, frica n-ar trebui să fie 
lăsată să dea năvală în viețile noastre, astfel încât să 
devină un factor atât de devastator, încât să ducă la 
eșec. Problema nu este să ne debarasăm de frică, ci să 
o folosim cum se cuvine. Dr. Judge M. Lyle spune: 
„Cineva a afirmat odată că fundamenul acțiunii ar tre- 
bui să fie iubirea și nu frica. Teoretic, afirmaţia este ade- 
vărată, practic însă lucrurile nu funcţionează întocmai. 
Există tipuri de frică îndreptăţite. Frica de ignoranță ne 
determină să ne formăm o educaţie, în timp ce frica de 
sărăcie ne face să muncim. Frica de boală ne motivează 
să ducem o viaţă sănătoasă și igienică. Frica să nu ne 
pierdem slujba ne va ajuta să ajungem la muncă la timp 
şi să facem tot posibilul să ne îndeplinim activitatea 
bine. Frica de a pica la un examen îl va face pe un tânăr 
să studieze mai multe ore. Frica de a ne pierde familia ne 

determină să fim credincioși celor dragi, să muncim din 
greu pentru ei și să le arătăm că îi iubim în fiecare zi.” 

Cu toții ar trebui să avem un soi de frică sănătoasă. 
Să traversezi o stradă aglomerată fără să mergi la inter- 
secție, unde există un semafor, reprezintă o frică reală. 
Să-ţi conduci mașina cu viteză excesivă constituie o 
frică legitimă, mai ales atunci când vizibilitatea este 
redusă sau străzile sunt alunecoase. Trebuie să învăţăm 
să distingem între genurile de frică folositoare și cele 
dăunătoare. Când vei putea face acest lucru, frica va 
deveni prietena ta. Până aunci însă, frica poate fi un 
dușman. | 


Teroarea adevărată înseamnă să te trezești într-o dimi- 
neață și să descoperi cum clasa ta de liceu fuge din țară. 


(KURT VONNEGUT) 

